
ntre 11 şi 21 mai a.c. a avut loc, în Capitală, Decada dra- 
maturgiei originale contemporane, în cadrul căreia teatre 
din întreaga ţară au prezentat spectacole cu piese ale auto- 
rilor noștri contemporani. 

La capătul celor zece zile de spectacole teatrale, ju- 
riul a acordat premii și menţiuni celor mai merituoase 
realizări. 

În paginile ce urmează publicăm imagini din spec- 
tacolele premiate în Decadă, ca şi cronici pe marginea unor 
realizări scenice încă neconsemnate în paginile revistei 
noastre. Despre spectacolele Oameni care tac (Teatrul Na- 
țional „I. L. Caragiale“), Prietena mea Pix (Teatrul de Co- 
medie), Passacaglia (Teatrul Municipal) şi Celebrul 702 
(Teatrul de Stat din Galaţi), am publicat cronici detaliate, 
în numerele 1, 3 şi 5/1961. 


PREMII COLECTIVE 


e PREMIUL |I 


— Colectivului Teatrului de Stat din Sibiu, pentru realizarea spec- 
tacolului cu piesa Ferestre deschise de Paul Everac. 

— Colectivului Teatrului Național „I. L. Caragiale“ București, pen- 
tru realizarea spectacolului cu piesa Oameni care tac de Al. Voitin 

— Colectivului Teatrului de Comedie din București, pentru reali- 
zarea spectacolului cu piesa Prietena mea Pix de V. Em. Galan. 


e PREMIUL II 

— Colectivului Teatrului Municipal din Bucureşti, pentru realiza- 
rea spectacolului cu piesa Passacaglia de Titus Popovici. 

— Colectivului Teatrului Secuiesc din Tg. Mureş, pentru realizarea 
spectacolului cu piesa Ziariștii de Al. Mirodan. 
e PREMIUL III 


— Colectivului Teatrului de Stat din Galaţi, pentru realizarea spec- 
tacolului cu piesa Celebrul 702 de Al. Mirodan. 

PREMII INDIVIDUALE 


PENTRU REGIE 


e PREMIUL | 


Dumitru Neleanu, pentru regia spectacolului cu piesa Marele flu- 
viu îşi adună apele de Dan Tărchilă, la Teatrul pentru Tineret și Copii 
din Bucureşti. . 

— Mihai Dimiu, pentru regia spectacolului cu piesa Ferestre des- 
chise de Paul Everac, la Teatrul de Stat din Sibiu. 


e PREMIUL II 


— Radu Penciulescu, pentru regia spectacolului cu piesa Prietena 
mea Pix de V. Em. Galan, la Teatrul de Comedie din București. 


e PREMIUL III 

— Gheorghe Harag, pentru regia spectacolului cu piesa Ziariștii de 
Al. Mirodan la Teatrul Secuiesc din Tg. Mureş. 

— Călin Florian, pentru regia spectacolului cu piesa Întoarcerea 
de Mihai Beniuc la Teatrul Național din Cluj. 


PENTRU SCENOGRAFIE 


e PREMIUL II 


— Erwin Kuttler, pentru scenografia spectacolului cu piesa Feres- 
tre deschise de Paul Everac la Teatrul de Stat din Sibiu, 
* — Paul Bortnovski, pentru scenografia spectacolului cu piesa 
Marele fluviu îşi adună apele de Dan Tărchilă la Teatrul pentru Tine- 
ret şi Copii din Bucureşti. 


e PREMIUL III 


— Tatiana Manolescu-Uleu, pentru scenografia spectacolului cu 
piesa Uriașul din cîmpie de Mihail Davidoglu la Teatrul de Stat din 
Constanța. 

— Vasile Romati, pentru scenografia spectacolului cu piesa Oa- 
meni care tac de Al. Voitin la Teatrul de Stat din Botoșani. 


PENTRU INTERPRETARE 


Juriul apreciază realizările artistice deosebite ale artiștilor po- 
porului : 

— Grigore Vasiliu Birlic, pentru realizarea rolului Zigu din spec- 
tacolul Oameni care tac de la Teatrul Naţional „I. L. Caragiale“ din 
Bucureşti ; 

— George Vraca, pentru realizarea rolului Povestitorul din spec- 
tacolul Primăvara de la Teatrul „C. Nottara“ din Bucureşti ; 

— Jules Cazaban, pentru realizarea rolului Profesorul din specta- 
colul Passacaglia de la Teatrul Municipal din București. 

De asemenea juriul apreciază contribuţia artiștilor emeriţi care 
au participat la Decadă. 

Artiştilor cu titluri nu li s-au acordat premii pentru interpretarea 
individuală în actuala Decadă. 

Juriul acordă următoarele premii individuale pentru interpretare : 


e PREMIUL | 


— Tatiana Iekel, pentru realizarea rolului Caterina, din spectaco- 
lul Marele fluviu îşi adună apele de la Teatrul pentru Tineret şi Copii 
din Bucureşti. 

— Lóránd Lohinszky, pentru realizarea rolului Cerchez din spec- 
tacolul Ziariştii de la Teatrul Secuiesc din Tg. Mureş. 

— Vasilica Tastaman, pentru realizarea rolului Mihaela-Pix, din 
spectacolul Prietena mea Pix de la Teatrul de Comedie din Bucureşti. 


nai Bis 


e PREMIUL IlI 

— Aurel Munteanu, pentru realizarea rolului Casapu din specta- 
colul Oameni care tac de la Teatrul Național „I. L. Caragiale“ din 
Bucureşti. 

— Ion Ciprian, pentru realizarea rolului Milan din spectacolul 
Marele fluviu își adună apele de la Teatrul pentru Tineret şi Copii din 
Bucureşti. 

— Ileana Predescu, pentru realizarea rolului Ada din spectacolul 
Passacaglia de la Teatrul Municipal din București. 

— Emmerich Schäffer, pentru realizarea rolului Vintilă Girţu din 
spectacolul Explozie întîrziată de la Teatrul German de Stat din Ti- 
mişoara, 

— Gheorghe Ghiţulescu, pentru realizarea rolului Andrei, în spec- 
tacolul Passacaglia de la Teatrul Municipal din București. 


e PREMIUL III 


— Nicolae Tomazoglu, pentru realizarea rolului Lăutarul în specta- 
colul Marele fluviu îşi adună apele de la Teatrul pentru Tineret și 
Copii din Bucureşti. 

— Angela Costache, pentru realizarea rolului Schöner Tereza în 
spectacolul Ferestre deschise de la Teatrul de Stat din Sibiu. 

— Ion Bessoiu, pentru realizarea rolului Stelică Fotea, în spec- 
tacolul Ferestre deschise de la Teatrul de Stat din Sibiu. 

— Ştefan Iordănescu, pentru realizarea rolului Vlaicu în specta- 
colul Vlaicu și feciorii lui de la Teatrul de Stat din Baia Mare. 

— Iosif Gabor, pentru realizarea rolului Preotul în spectacolul 
Celebrul 702 de la Teatrul de Sta din Oradea (Secţia maghiară). 

— Gina Patrichi, pentru realizarea rolului Miss Pope, în spectacolul 
Celebrul 702 de la Teatrul de Stat din Galaţi. 

— Cornel Vulpe, pentru realizarea rolului Tudor Chiricuţă în spec- 
tacolul Ochiul albastru de la Teatrul Muncitoresc C.F.R. din București. 

— Virgil Costin, pentru realizarea rolului Tudor Chiricuţă în spec- 
tacolul Ochiul albastru de la Teatrul Naţional din Iaşi. 

— Dan Nicolae, pentru realizarea rolului Lambie în spectacolul 
Primăvara de la Teatrul „C. Nottara“ din București. 


e MENȚIUNI 


— Constantin Stănescu, pentru realizarea rolului Frențiu Teodor, 
în spectacolul Ferestre deschise de la Teatrul de Stat din Sibiu. 

— István Ferenczi, pentru realizarea rolului Mișu, în spectacolul 
Ziariștii de la Teatrul Secuiesc din Tg. Mureş. 

— Laurenţiu Azimioară, pentru realizarea rolului Milan în specta- 
colul Marele fluviu îşi adună apele de la Teatrul de Stat din Timișoara. 

— Şandor Cseke, pentru realizarea rolului Joe în spectacolul Ce- 
lebrul 702 de la Teatrul de Stat din Oradea (Secţia maghiară). 

— Ion Buleandră, pentru realizarea rolului Radu Dungeanu în 
spectacolul Orașul fără istorie de la Teatrul de Stat din Bacău. 

— Ferencz Tamas, pentru realizarea rolului 'Tomovici în specta- 
colul Ziariștii de la Teatrul Secuiesc din Tg. Mureş. 

— Emil Liptac, pentru realizarea rolului Axinte din spectacolul 
Oameni care tac de la Teatrul Naţional „I. L. Caragiale“ din București. 

— Nae Floca, pentru realizarea rolului Zigu din spectacolul Oa- 
meni care tac de la Teatrul de Stat din Botoşani. 

— Ion Fărăianu, pentru realizarea rolului Colţun în spectacolul 
Întoarcerea de la Teatrul Naţional din Cluj. 

— Geta Angheluţă, pentru realizarea rolului Caterina, în specta- 
colul Marele fluviu își adună apele de la Teatrul de Stat din Timişoara. 

— Boris Gavliţehi, pentru realizarea rolului Tudor Tomescu în 
spectacolul Anii negri de la Teatrul de Stat din Braşov. 

Juriul acordă o menţiune specială tov. Titi Constantinescu pentru 
realizarea luminilor la spectacolul Marele fluviu își adună apele de la 

PREMIILE DECADEI 


IMAGINI DIN DECADA 
„FERESTRE DESCHISE” DE PAUL EVERAC 


TEATRUL DE STAT DIN SIBIU 


Premiul | pentru spectacol 


Scenă din actul II 


Stinga : Mihai Dimiu, premiul I pen- 
tru regie 


Erwin Kuttler, premiul II pentru sce- 
nografie 


pre- 
pentru 

Scenă din actul H 


(Casapu), 


„OAMENI CARE TAC" DE AL. VOITIN 
TEATRUL NAŢIONAL „l. L. CARAGIALE” 


Premiul I pentru spectacol 


IMAGINI DIN DECADĂ 


Munteanu 
premiul 11 pentru interpretare 


Aurel 

Artistul poporului Gr. Vasiliu-Birlic 
(Zigu) 

„PRIETENA MEA PIX” DE V. EM. GALAN 
TEATRUL DEICOMEDIE — BUCUREŞTI 


Premiul I pentru spectacol 


Scenă din actul I 


Radu  Penciulescu, premiul 
II pentru regie 


IMAGINI DIN DECADA 

Scenă din actul II 


„ZIARIŞTII”' DE AL. MIRODAN 
TEATRUL SECUIESC DIN TG. MUREŞ 
Premiul II pentru spectacol 


IMAGINI DIN DECADA 

„PASSACAGLIA" 


DE TITUS POPOVICI 
TEATRUL MUNICIPAL 


Premiul II pentru spectacol 


Stînga : scenă din actul I. Ilea- 
na Predescu (Ada), premiul H 
pentru interpretare, și artistul 
poporului Jules Cazaban (Profe- 
sorul) 


Jos : Gheorghe Ghiţulescu (An- 
drei), premiul 11 pentru inter- 
pretare, 


De la stinga la dreapta: 
Ferenczi István (Mişu), 
mențiune pentru interpre- 
tare 


Tamás Ferenc (Tomovici), 
mențiune pentru interpre- 
tare 


Lohinszky Lóránd (Cer- 
chez), premiul 1 pentru 
interpretare 


Harag György, premiul 
III pentru regie 


Teatrul de Stat din Galaţi, premiul III pentru 


spectacol (scenă din actul 1) 


„CELEBRUL 702” DE AL. MIRODAN 


IMAGINI DIN DECADA 


Stinga : Teatrul de Stat din Ga- 
laţi. Gina Patrichi (Miss Pope), 
premiul III pentru interpretare 


Sus : Teatrul de Stat din Oradea 
— secția maghiară — Gabor 
Iosif (Preotul), premiul IJ 
pentru interpretare 

N. Tomazoglu, premiul IHI 
pentru interpretarea rolului 
Lăutarul din piesa „Marele 
fluviu își adună apele" 


„MARELE FLUVIU ÎŞI ADUNĂ APELE” ° 
DE DAN TARCHILA i 
TEATRUL PENTRU TINERET ȘI COPII — BUCUREȘTI 

Emmerich Schäffer, pre- 
miul II pentru interprë- 
tarea rolului Vintilă Gir- 
tu din „Explozie  întir- 
ziată“ de Paul  Everac 
(Teatrul German de Stat 
din Timișoara) 


z | 


Ştefan lordănescu, pre- 
miul HII pentru inter- 
pretarea rolului titular 
din „Vlaicu şi feciorii 
lui“ de Lucia Demetrius 
(Teatrul de Stat din Baia 
Mare) 


Călin P. Florian, premiul 
MI pentru regia specta- 
colului cu piesa „,Intoar- 
cerea“ de Mihai Beniuc 
(Teatrul Național din 
Cluj) 


AVMILIONARII 


Comedie în trei acte (cinci tablouri) 


de ION ISTRATI 


Reprezentată pentru prima oară pe scena Teatrului Naţional 


Pe e CATA iale în seara zilei de 2 mai 1961 


Scenă din spectacolul Teatrului Naţional „I. L. Caragiale“ 


PERSONAJELE: 


Vasile Ursu, 
Ruxandra, 


Nataliţa, 

Aurel Hoarţă, 
Damian Făgurel, 
Alecu Bordeianu, 
Dafina, 


Costache Vinturache, 


Ilie Tărtăcuță, 
Anton Butoi, 
Andrei Vasluianu, 
Maria Adomnicăi, 
Filomela, 
Marghioala, 
Florița, 

Veronica Mititiuc, 
Mihai Țului, 
Iordache Pelin, 
Toader Vilvoi, 
Dumitru Paşnicu, 
Varvara Tarhon, 
Ion Moşneguţu, 
Gheorghe Marţafoi, 
Mihai Badea, 


preşedintele gospodăriei agricole colective ; 
soția lui; 

fiul lor; 

brigadier-şef la fermă ; 

soția lui; 

fiica lor; 

împuternicit raional al AGEVACOOP-ului ; 
instructor teritorial de partid; 

secretar al biroului organizaţiei de partid ; 
secretara organizaţiei U.T.M. ; 

achizitor ; 

operator cinematografic ; 

contabil ; 

prim-secretar al comitetului raional de partid; 
activistă a comitetului raional de partid; 
fiica ei; 

crescătoare de păsări ; 

îngrijitoare la crescăţoria de porci; 

inginer agronom ; 

cioban ; 

responsabil la vie; 

stupar ; 

livadar ; 

mulgătoare ; 

paznic ; 

referent la sfatul popular comunal; 

activist al comitetului raional ne partid. 


Acţiunea se petrece în zilele noastre, într-un sat complet colec- 


tivizat din Moldova. 

Sediul gospodăriei agricole colective „Ion Creangă“. O casă nouă, care are în faţă, zidită 
din piatră, o mică terasă cu balustradă şi scări laterale, înaintea căreia se află o bancă de 
lemn. Cu trotuare înguste, pietruite cu bolovani de rîu, din fundalul pe care satul se pruiectează 
cu case acoperite cu olane, tablă și şiţă, vine şi trece spre dreapta o şosea netedă, străjuită 
de pomi desfrunziţi, pet şi de stilpi telefonici şi electrici. In unul din aceștia, plasat mai în 
prim-plan, stă agăţată pilnia unui megafon, din care. încă înainte de ridicarea Corbii: se aude 
cintecul popular moldovenesc „Coasa“, În dreapta, ogi'ada Varvarei, iar mai în fund, o îîntînă. 

E o amiază blajină de sfîrşit de toamnă. Din stinga, tăbîrcind cu anevoinţă un panou 
cît o ușă, însă dus în aşa fel să nu se poată vedea ce scrie pe el, apare Iordache Pelin, un 
bătrin la aproape 60 de ani, cu pălărie de pai pe cap, cu brîu roșu încins peste cămașa albă 
de tort, cu pantaloni de doc şi bocanci în picioare. 


VARVARA (o țărancă ca la vreo 35 
de ani, din ograda ei): Li-ra, cume- 
tre Pelin, dar oare de ce ne ocoleşti 
casa şi nu vii să tragi o ulcică de 
vin nou? Doar nu ești oprit de 
doftor ? 


PELIN : Care doftor, Varvara? Doar 

vinu-i laptele bătrinilor, chiar fel- 
cerița mi-o spus. 
(La megafon se aude glasul craini- 
cului. care anunță: „Atențiune, a- 
tențiune ! Gospodăria agricolă co- 
lectivă „Ion Creangă“ din satul Li- 
niștea de Jos aduce din nou la cu- 
noştinţă tuturor membrilor ei că 
sint rugați să-și ridice produsele 
ce li se cuvin, pînă în ziua de 15 
curent. În caz contrar, celor ce nu 
se vor conforma, li se vor aplica 
scăzăminte de 10 la sută la cereale, 
15 la sută la vin, 10 la sută la varză 
şi 10 la sută la cartofi“. După ce 
glasul crainicului încetează) Ai au- 
zit, Varvara ? 

VARVARA : De auzit am auzit, dar 
unde am să mai pun și restul, nu 
ştiu. Hambarul mi-i plin, beciul şi 
el, iarăși... cit despre poloboc, ochi. 
Şi ce mai vin! Prima întîi! Mă 
duc să-ţi aduc o ulcică. (Iese.) 

PELIN (aşezindu-se pe bancă și of- 
tind, în vreme ce melodia încetea- 
ză): Hei, vrednică mămăligă se 
face şi la noi în Moldova, şi multe 
rîuri de sudoare mai varsă uneori 
omul pentru dînsa! Dar şi cînd a- 
junge s-o strîngă boț în mînă și s-o 
întingă, așa-colea, în brînză! 

VARVARA (intră cu o ulcică în mi- 
nă): Cinstește sănătos, cumetre, şi 
ia-l de bine. Cum îţi pare ? 'Mneata, 
ca răspunzabil cu via colectivei, te 
pricepi ! 

PELIN (gustă şi strimbă din nas): Made. 
fa. Parcă are un fel de iz, dar să 
știi, cu vremea se mai roade. Mai 
ales dacă izul nu vine de la doagă, 


atunci se iroseşte, nu ţine. (Bea din 
nou.) 

VARVARA : Dar, grade ceva are? 

PELIN : Are, are! Şi-apoi, tăria-i șşter- 
ge tot mirosul cel rău. 

VARVARA : Oare?! 

PELIN : Daa, un cofăiel-două, şi pe 
urmă cată-i izul cu lumînarea, las’ 
dac-ai să-l mai afli! 

VARVARA : Mă reped să-ți mai aduc 
una ? 

PELIN : Ca să-i aflu tăria, musai! 
(Varvara iese. Pelin se ridică de 
pe bancă şi întoarce panoul cu faţa, 
lăsind să se vadă astfel scris mare, 
cu creta, următoarele : „Anunţ ! To- 
varăşi ! Cine nu-și ia produsele pînă 
la 15 curent, se aplică scăderea 
10 la sută cereale, iar la vin 15. 
Rog lichidare“. Așază cu caznă pa- 
noul în spatele băncii, cînd, din 
stînga, cu capul descoperit, întră a- 
bătut şi dă să treacă Mihai ului, 
un bărbat ca la 45 de ani, pe care 
Pelin îl oprește.) Ei, bre ului! 

TULUI : Ziua bună, moş Pelin. De ce 
te mocoşeşti acolo ? 

PELIN : Iaca, mă necăjesc cu niște 
muncă de ajitație. N-am scris-o eu 
așa de grozav, dar ce să-i faci? 
(Țului îndreaptă 1—2 greşeli orto- 
grafice.) Te-ai găsit cu critica. Da' 
ce, bre, eu îs Creangă, Sadoveanu ? 
Tii ! Dar cu tine ce-i? Ţi-ai aninat 
mintea undeva, în vr-un cui acasă, 
de-ai pornit pe uliţă cu capul gol? 

TULUI : Apoi, moșule, asta-i: mă duc 
pîn-la biserică să-i spun popii să 
tragă clopotul cel mare. 

PELIN : Ii, talanga şi religia ta de 
colectivist! Dar ce-i, bre? 

ŢULUI : Iaca, necazuri, moșule : o mu- 
rit soacră-mea, și pace! 

PELIN : Cum, bre? 


TULUI: Păi cum! O murit de subit, 
şi gata. 
PELIN : Tt-ttt-tt! Dar cînd, bre, că 

doar ieri dimineaţă am grăit cu 
dînsa la bufet?! 

ŢULUI : Iaca așa, bine. 

PELIN : Nu mă-nebuni! 

TULUI : Dacă-ţi spun eu! 

PELIN : Şi, cum, mă rog? Doar era 
sănătoasă şi nu prea avea ani. Era 
cam un cotigent cu baba mea, 
Dumnezeu s-o ierte, ca şi-aceea 
avea o meliţă, și-i umbla, de 
parcă-mpușca dintr-însa, nu alta! 

TULUI: Apoi, ce mai vorbă lungă? 
O bătut, înainte de-amiază, nişte 
fasole, pe urmă o mîncat o felie de 
mămăligă caldă cu niște lapte dul- 
ce, o ciugulit vreo două jumări. 

PELIN : Aşa! 

ŢULUI: lar după aceea, sătulă cum 
era şi cam trudită, o așternut o 
scoarță pe pat lingă sobă, s-o cul- 
cat în bună regulă şi... 

PELIN : Şi-şi ? 

ȚULUI: Şi asta-i: o dormit liniștită 
ca la un ceas bun, poate mai bine, 
dar cînd să se trezească, asta-i : s-o 
sculat moartă ! 

PELIN : Țţ-ţţţ-ţţ! Auzi pagubă! Dacă 
nu-mi vine să mă atăc de ciudă! 
Păi, cum dracu' să moară, bre, așa 
dintr-o dată, cînd ea avea a-mi da 
mie 83 de lei?! 

ŢULUI: Apoi nu, că de cei 83 de lei 
o spus deunăzi. 

PELIN : Ei, aşa daa! Brava! 

(Intră grăbit prin stînga, călcînd 
mărunțel şi cu un băț încîrligat în 
mână, Ion Moșneguțu, un moșneag 
în ițari şi haină de dimie), 

MOȘŞNEGUȚŢU (fluierind după Țului): 
Țului, 'Țului, stai, bre! Nu te mai 
duce nicăieri. Stai că s-o anulat! 

TULUI: Ce s-o anulat, moşule? 


MOȘŞNEGUȚŢU :  S-o anulat problema 
cu soacră-ta ! 

PELIN : Ha? 

MOȘŞNEGUŢU : Da, măi Mihai, c-o 


alergat mă-ta la fișca aceea de fel- 
ceriţă a lui Tănase Frunză, care o 
venit într-un suflet şi — ea știe 
cum — o pişcat-o c-o ijăcție și... 
TULUI (odată cu Pelin): Şi, şi ? 
MOȘNEGUȚU : Ce mai tura-vura, 
nene? Cum o-nțepat-o, cum o şi 
murit moartea din soacră-ta ; s-o 
sculat în picioare şi-o înviet. 
PELIN : Ai văzut comedie? Eu cînd 
spun, bre, c-ai s-auzi, ca mîine-poi- 
miine, că s-o iventat o drăcie de 
maşină care să ucidă moartea de 
vie, ce, grăiesc prostii ?! 
ȚULUI: Da, da, culcă-te dumneata pe 
nădejdea asta, c-ai să trăieşti cît 
stînca. (Iese prin stînga.) 


2 — Teatrul nr. 6 


PELIN : Ce spui, vere, de hututuiul 
ista ? 

MOȘNEGUȚŢU : N-are grăunțe la cer- 
dac! Cînd se întîmplă atitea, cînd 
azi lumea merge grozav înainte și 
cind se născocesc atâtea, el... 

PELIN : Daaa! Păi, nu mai departe 
de cînd au ieşit penicilinurile ies- 
tea, bre... maternitățurile, creșurile. 
Ei, mai moare lumea ca-nainte vre- 
me? Nuo! (Așezindu-se pe bancă.) 

MOŞNEGUȚŢU : Aici ai dreptate. Atita 
numai că, uneori, ca de pildă la 
noi la gospodărie, prea se mă- 
nîncă om cu om! 

PELIN : Ei, de! Te gîndești la Vasile 
Ursu, președintele nostru, și la Ne- 
culai Chiper, brigadierul-șef, așa-i ? 

MOȘŞNEGUȚŢU (se așază lingă Pelin): 
Da, nu-și dau nici mina, dom'le, 
parc-ar fi plini de riie căprească. 
(Intră Varvara cu încă o ulcică.) 

VARVARA: Iaca, am mai adus o 
probă. 

PELIN : Mulţămesc ! (Trece ulcica lu: 
Moșneguţțu.) Ia dă-ți şi tu, vere, cu 
părerea. 

MOŞNEGUȚŢU (după ce bea): Brr, vin 
de două urechi, nene. Tragi o duş- 
că, îţi culci, ia așa, capul pe-un u- 
măr, şi zici: „Bun“, mai arzi 
cîteva giîturi şi-ţi lași urechea și pe 
celălalt umăr : „Foarte bun“. 

VARVARA : Mi l-o lăudat și tovarășul 
Făgurel. (Se așază și ea pe bancă, 
între cei doi, dar, grasă cum e, abia 
are loc.) 

MOȘNEGUȚU : Stai, fa Varvară, ce 
faci? Şi mai slăbește şi tu. Şi 
cine-ai zis că l-o lăudat? 

VARVARA : Instructorul de partid. 

PELIN : Acela care stă în gazdă la 
Chiper, nu ? 

VARVARA : Chiar el. 

MOŞȘNEGUȚŢU : Iaca, încă nu-l cunosc 
cum trebuie. 

PELIN : Nici eu. 

VARVARA : Iha, îi foc şi pară, cu- 
metre. Abia o venit şi l-o luat la 
trei pe președintele nostru. 

PELIN : Da! Dacă preşedintele ne mă- 
trăşeşte din avut ? 

VARVARA : Parcă de plocoane n-o fi 
auzit ? 


MOŞNEGUȚU : Înseamnă că-i tare, 
bre, tare. 
PELIN : Instructorul ? Păi, eu, vere, 


cînd spun, degeaba spun ? Bre, un 
harbuz nu-i mincare ; o sută de lei 
nu-s parale. Să-nțeleagă cine poartă 
cuşmă neagră. 

MOȘNEGUȚŢU : Adică, Ursu? 


VARVARA : Ba o sunat la tilifon din 
pricina preşedintelui chiar la raio- 
nul de partid, şi mare mirare dacă 
nu ne-om pomeni aici chiar cu vre- 
un secretar. (Intră prin areapia, 
fercheș., Ilie Tărtăcuță, un tînăr de 
vreo 20 de ani, cu moț în frunte, 
fudul.) 

TĂRTĂCUȚĂ : Norocul cel mare și... 
(le face semn s-o şteargă) evacua- 
rea ! 

VARVARA : Oleu, ia te uită la el, 
curcanul. 

TĂRTĂCUȚĂ Atit am zis: rupeţi 
rîndurile ! 

PELIN : Vezi să nu-ți mușc eu vreo 
două-trei scatoalce, să fugă duhu- 
rile din tine, tu... ăsta... Ilie „Tăr- 
tăcuţă“. 

TĂRTĂCUȚŢĂ : Fără metode tari şi 
fără „tu“, c-o să ai contract cu ghi- 
nionul. A picat cineva de la raion, 
şi-i de rău. Dacă vă găsește acilea, 
parfumîndu-vă cu esență de stru- 
guri, iese scandal și prelucrare, și o 
să fie jelanie. 

PELIN : Eu cînd spun că aista o face 
pe prostul, dacă n-o fi chiar prost- 
ciocan, nu m-aţi crezut. Poftim. 
(Către Tărtăcuţă) Ascultă „tovarășe“ 
Tărtăcuţă. Cu mine au mai încer- 
cat şi alţii s-o facă pe deștepţii, 
dar li s-au strepezit mestecătoarele. 

MOȘNEGUȚU : Chiar așa. Ai un cap 
A care sînt nouăzeci la sută tă- 


TARTÄCUȚĂ : Ascultă, bătrîne, nu 
te pune-n bețe cu mine, că eu las 
la o parte cultura şi ... (Intră prin 
stînga, salută pe cei de față, micuță 
cum e, tînără, inginera agronom 
Veronica Mititiuc, pe care Tărtă- 
cuță o întîmpină curtenitor.) 

MITITIUC : Bună ziua. 

TĂRTĂCUȚĂ : Tovarăşă inginer Mi- 
titiuc, dați-mi voie să vă sărut mî- 
nuţele. 

MITITIUC : lar mie, permiteți-mi să 
cred — ca să mă exprim în lim- 
bajul dumitale — că, sau ai... cîteva 
atmosfere la cap, sau că te-am 
prins iarăşi în flagrant delict de ri- 
dicol ! (Din sediu, oțărit şi cu mu- 
tră acră, iese, încălțat cu cisme 
birgher, cu cușmă neagră pe cap, 
cu haină şi cămaşă, fără cravată la 
git, ursuz, Vasile Ursu.) 

URSU : Noroc, tovarășă ingineră. (Că- 
tre ceilalți.) Şi voi ce-așteptaţi ? De 
ce nu vă duceţi să lichidaţi la so- 
cotitor ? 

PELIN : Iaca... Aşteptăm și noi să ne 
îmbii cu... ceva plocoane. (Lui Moş- 


neguțu.) I-am zis-o... (Pelin şi Moş- 
negutu intră în sediu, iar Varvara 
în ograda ei.) 

TĂRTĂCUȚĂ : Tovarăşe preşedinte, a 
venit „ăla“ ! 

URSU : Şi... cum îţi pare? 

TĂRTĂCUȚŢĂ : E dat dracului... Are 
un papagal! Pun giîtul că-i bot în 
bot cu sfatul raional. 

URSU : Crezi ? 

TĂRTĂCUȚĂ : Dacă nu mai am nici 
eu nas politic, apoi... 

URSU (oftează): Mde! 

MITITIUC: Dar de cine vorbiţi ? 

URSU (abătut): D-un tovarăș. 

MITITIUC : Şi, ce aşa abătut astăzi, 
tovarăşe Ursu ? 

URSU : M-o pus naiba şi-am mincat 
nişte porcărie de ardei umpluți cu 
varză murată, şi mă rupe-n două o 
sărăcie de seteee... 

MITITIUC : Fleacuri, las'că știu eu: 
cînd auzi că vine cineva, tremuri 
ca varga şi ai da şi cămașa de pe 
dumneata ! 

URSU : Dumneata, tovarășă, prea știi 
multe ! 

TĂRTĂCUŢĂ : Just! 

URSU : Tu, dă-i bătaie şi ai grijă de 
ce-am vorbit. 

TĂRTĂCUȚŢĂ : Pun flerul în func- 
țiune. (Iese prin dreapta.) 

MITITIUC : Şi mie... mie n-aveţi nimic 
să-mi porunciţi ? 

URSU:  Dumneata să-mi dai bună 
pace, că mie și-așa-mi bîzîie capul. 

MITITIUC: O fi din cauza nivelului 
politic, tovarăşe președinte. 

URSU : În orice caz, eu nu-mi sfărm 
creierii buchisind ziare și broșuri 
din cele care vor să mă-nveţe pe 
mine, ţăran get-beget, că pătlăge- 
lele şi gogoşarii sînt roşii cînd se 


coc. 

MITITIUC: Dar articolele din „Scîn- 
teia“ în legătură cu grija față de 
om sau de avutul obștesc, le-ai 
citit ? 

URSU : Le-ai studiat prea destul dum- 
neata şi  brigadierul-șef Chiper. 
Le-ați subliniat cu creion roșu și-aţi 
mai şi adăugat pe margini, ca şi 
cînd aţi fi mai deștepți decit cei 
ce le-au scris. 

MITITIUC : Şi socoţi că asta te scuteş- 
te pe dumneata să le citeşti ? 

URSU : Eu?! Eu de ce să le mai ci- 
tesc ? Nici n-am cînd. 

MITITIUC : 'Tovarăşe preşedinte ! 

URSU : Dă-mi pace, tovarășă ingineră. 
Dumneata, dacă te-ai aliat cu to- 
varăşul Chiper, n-ai decît: ia zia- 
rele, urcă-te cu ele pe motocicletă, 

du-te la cîmp şi vezi că griul, ca 
să crească, are nevoie de ploaie, to- 
varăşă, nu de articole de fond din 
Jurnale. 

MITITIUC : O să le citim oamenilor. 

URSU : Da, da, şi nu uitaţi să le spu- 
neţi că, înainte de însămînțare, să 
ungă cartofii cu untură, ca să ră- 
sară porci mangalița. (Intră, rizînd, 
prin dreapta, Dafina, secretara or- 
ganizației U.T.M., o fetișcană vioaie, 
îngrijit îmbrăcată, cu bondiță în- 
florată şi catrință roşie.) 

MITITIUC : Nu găsești că ai gura cam 
prea sprintenă, tovarășe Ursu ? 

URSU : Dar dumneata nu găseşti că 
eşti prea... 

MITITIUC : Prea cum ? 

URSU : TȚi-am spus deschis, încă de 
cînd ai fost repartizată aici. Îi fi 
dumneata cu carte, pricepută, dar 
eşti cam puţintică. Ia, acolo, o mînă 
de femeie. Mie-mi trebuie aici un 
zărahon de bărbat, nu o... pitulice... 

DAFINA : Dar ce-i, de nu vă înțele- 
geţi. că doar nu s-o-ntilnit tusea şi 
cu junghiul ? 

URSU : Ce să fie? Fierbe sîngele-n 
mine ca bulionul, şi dinsa se oță- 
răşte la mine şi-mi comandă să se- 
măn păpuşoi numai la +8. Mie 
d trebuie barometru. Eu m-a- 

şez jos pe brazdă și dacă simt cald 
dedesubt, însămînțez. Asta-i baro- 
metrul meu. 

MITITIUC : Şi-ţi merge, ca ciubotelor 
din picioare. 

URSU : Dumneata să nu te legi de-n- 
călţările mele, fiindcă ai venit aici 
la de-a gata şi habar n-ai ce-a fost 
la noi, cu ani în urmă. Aici, îna- 
inte de război, nu existau — în 
tot satul — decît patru perechi de 
ciubote. 

DAFINA : Ei na, şi ce-i cu asta? 

URSU : Şi tu ce te uiţi așa împungă- 
reţ la mine, că n-ai de unde şti. Eu 
cînd m-am însurat, eram sărac ca 
greierul. Cel puţin, pe nevastă-mea 
am adus-o-n casă numai într-o bu- 
leandră. Aşa că nu te uita cruciș 
la mine. 

DAFINA : Doar n-aştepţi să-ți fac ochi 
dulci. 

URSU : Tu fă-i ochi dulci lui Marţa- 
foi, referentul de la sfat care, din 
pricina năsucului tău, se foieşte ca 
o zvirlugă, Şi nu te mai zîmbări 
atîta. O secretară de U.T.M. ca 
tine, care vede just chestia cu mo- 
rala, n-are voie să ridă decit o 
dată: „ha“, să chibzuiască un 


minut-două, și abia atunci să facă 
„ha-ha“. Şi-apoi, iar să chibzuiască. 

DAFINA (ironică): Ce vrei, dacă nu-s 
în stare de-atita chibzuială nechib- 
zuită ca dumneata ?! 

URSU : Mie îmi spui asta? Dar cine 
a făcut dintr-un sat sărac și prică- 
jit, o gospodărie mare cît un ocean, 
şi-a săltat-o fruntașă pe raion ? Tata 
din groapă ? Neculai Chiper ? Voi? 
Răspund de o colectivă cu peste trei 
mii de hectare, strig, asud şi alerg 
toată ziua ca un buhai comunal, şi 
ce folos ? Tovarășa Dafina, secreta- 
ra U.T.M.-ului, se uită la mine ca 
din pod, tovarășa Mititiuc scoate 
sufletul din mine cu tot cu oase; 
de la raion vine șeful secţiei agrare 
şi mă pune să număr cîte mii de 
gîndaci gheboşi am pe tarlaua nu- 
mărul patru, banca mă strînge une- 
ori de gît cu creditul cel de şapte 
sute de mii şi cu procentele. Cen- 
trocoopul mă bombardează cu livră- 
rile de brînză, sfatul regional îmi 
cere o căruţă de hirtii şi situaţii la 
zi; nevastă-mea ţipă că n-am ati- 
tudine pozitivă față de gospodăria 
personală și pretinde să-i iau de la 
tîrg bluză şi ciorapi de nylon; la 
ferma de păsări a dat boliștea în 
găini, şoferii cer piese de schimb 
la camioane ; Chiper mă amenință 
cu procuratura cînd mai fac şi eu 
cîte o atenţie, cîte o cinste unuia 
sau altuia de care are nevoie gos- 
podăria ! Mă rog, or fi avind drep- 
tate, dar ce-s eu, să nu greșesc, 
ce-s ministru ?! Savant ? 

DAFINA : Geniu ?! 

MITITIUC : Nu te văicări atita, tova- 
răşe preşedinte, că ţi-o mai trebui 
gura şi altă dată. 

DAFINA : Şi nu răcni de parcă te-ar 
fi împuns careva cu suvacul! 
URSU : Să-l văd eu pe altul care să 
fie în locul meu președinte peste 
715 familii, peste o colectivă care 
se menţine fruntaşă de trei ani, 
fără să-şi spintece ca mine gura de 
10 de ori pe zi, sau fără să suduie 
uneori de toţi sfinţii din cer şi de 

toate icoanele de pe pămînt. 

MITITIUC: Dacă va fi nevoie, vom 
găsi şi un astfel de președinte. 
(Intră, purtind un pulover alb şi o 
fustă de tergal, cu ciorapi de mă- 
tase şi pantofi cu toc, Florița, o 
fată de vreo 20—22 de ani.) 

URSU : Să-l văd, că-l mănînc! Îl în- 
ghit cu tot, cu bocanci şi potcoave! 

FLORIŢA : Ileu, tovarășe preşedinte, 
dar ce, altă mîncare de pește nu-ți 
mai sufere ? 

URSU : Iacă-te-o şi pe asta. Educaţie, 
lovarăşă secretară. Rodul muncii 
organizaţiei voastre de U.T.M. Mai- 
că-sa poartă cămașă de tort, de-și 
roade  şoldurile, iar dumneaei, o 
singură dată a fost la Bucureşti, tri- 
misă de noi la Expoziţia sovietică 
şi unde n-a călcat neam de neamul 
ei, şi țop, a şi venit de-acolo cu 
fusta asta creață-creață de 600 de 
lei, care zice că nu se boţește, că 
benga ştie din ce-i făcută 

FLORIȚŢA : E o fustă de tergal. 

URSU : Că de sac, acolo la materni- 
tatea de scroafe — unde lucrezi — 
nu era bună? 

FLORIȚŢA : Da, să m-arate cu degetul 
toţi crancăii, nu? Şi să le umble 
leoarba zicînd că-s porcăreasă, și-s 
plină de lip, de rapăn și de zoaie! 

DAFINA : Poartă, Florița, sănătoasă ! 
Şi tergal, şi relon, şi ce vrei, în- 
caltea să se atace de ciudă şi să 
plesnească toate ţaţele birfitoare și 
toți cracaleţii. 

MITITIUC : Fata a muncit, munceşte, 
iar dacă-i elegantă, treaba ei! 

URSU : Dar ce, îi artistă? 

DAFINA : Dar Didina lui Cataramă 
îi artistă ? 

URSU : Dar ce, ea se pretinde cu Di- 
dina ? 

FLORIȚA : Doar n-am să ţin banii la 
C.E.C. pînă mi s-or răsuci ciola- 
nele de bătrînețe. 

URSU : Mai bine cumpărai şi creşteai, 
să ai de tăiat la iarnă, vreun 
junghi de purcel. 

FLORIȚA : Nu purta grijă: am acasă 
trei, nu unul, şi dacă-i pun azi la 
cîntar, cîntăresc  tustrei... 

MITITIUC: Mai mult decît tot șep- 
telul de la postul de radio „Europa 
liberă“. 

(Apare din sediu, slab și uscățiv, 
contabilul Anton Butoi, un om ti- 
căit şi domol.) 

BUTOI : Tovarășe președinte, tovarășe 
preşedinte, telefonul f.f.f. urgent. 

URSU : Dar ce s-a mai întîmplat ? 

BUTOI: Cu livrările. Eu nu m-ames- 
tec ! 

DAFINA (odată cu Floriţa): Cu ce, cu 
ce ? 

MITITIUC : Doar am livrat totul! 

BUTOI: Da, dar livrările, tovarăși, 
dacă-s livrări, trebuie livrate, fiind- 
că o gospodărie colectivă care n-are 
livrări şi nu livrează la stat în ca- 


drul livrărilor, înseamnă că n-o li- 

vrat ! 

URSU : Ăsta te scoate din pepeni. Hai 
că vin! (Iese prin fund, urmat de 
Mititiuc, Dafina și Floriţa, şi intră 
în sediu. Pe drum, venind din stîn- 
ga, apar ţinîndu-se drăgăstos de mî- 
nă, Nataliţa, fiica lui Chiper, care 
e cu o căldare, semn că se duce 
la apă, și Mircea, feciorul lui Ursu, 
îmbrăcat în salopetă.) 

MIRCEA : Of, Nataliţă, Nataliţă, dacă 
ai şti tu ce năduf am pe suflet, ai 
sta şi m-ai asculta. 

NATALIȚA : Înţeleg eu unde baţi pon- 
tul! După ce ai fost și te-ai dis- 
trat la bal la Avrămeni... cu har- 
buzoaica ceea a lui Nicolai, vii 
să-mi îndrugi... 

MIRCEA : Of, eu pe tine te-aș fi jucat 
acolo, dar ştii bine că mămăica, 
numai cînd visează că sîntem îm- 
preună, sare în sus de o prăjină! 

NATALIȚA : Las-că te-oi domoli eu 
de-ai să umbli după mine ca mie- 
luşelul cel blind. 

MIRCEA : Să mor eu dacă aseară, 
cînd te-am şuierat să ieşi la por- 
tiţă, nu-mi bătea inima ca la pi- 
țigoiul cel prins în la! (O cu- 
prinde.) 

NATALIȚŢA : Astiîmpără-te, Mircea, 
dă-mi drumul. Dacă ne vede tata, 
iese o ceartăăă, ce mai, ne ju- 
puieşte de piele pe amindoi. 
(Chiper dă buzna cu o nuia în mi- 
nă, iar Mircea se fereşte.) 

CHIPER : Asta-i Casa de cultură, du- 
duie? Ai? Joci teatru? Faci re- 
petiţii mata ? 

MIRCEA : Ştiţi... jucăm împreună o 
piesă, tovarăşe Chiper, şi m-a ru- 
gat să copiez rolul pe curat! 

CHIPER : Tu întinde-o cît nu-mi sare 
tîfna. 

NATALIȚA : Tătăică. 

CHIPER : Nici un tătăică! Dacă te-oi 
mai prinde cu cleampăul ăsta de 
fecior al lui Ursu, scutur un snop 
de urzici pe fundul tău. Hai! 

(O ia de mână şi ies prin stinga, în 
vreme ce Mircea rămîne descumpănit 
locului și îşi aprinde abătut o țigară, 
lăsîndu-se astfel prins, fără să vrea, 
de maică-sa Ruxandra, o femeie cor- 
polentă, care intră prin dreapta cu un 
ceaun în mînă.) 

RUXANDRA: Bei tiutiun, vra să zică?! 
Fumezi, crăpa-ţi-ar obrazul. Așa! 
Te-ai ţinut iar după pampuşca cea 
însprîncenată a lui Chiper?! Iar 
umbli după fusta ei?! 

MIRCEA : Mămăică ! 

RUXANDRA : Nici o mămăică. Fata 
lui Chiper n-o aduc noră în casă! 
Să-ţi intre bine în cap, băiețaș (îi 
arată ceaunul), că altcum ne des- 
părţim cu mămăliga. Am cumpărat 
ceaun nou şi-am să mănînc din el 
numai eu şi taică-tu, de o parte, 
iar tu n-ai decît să-ţi pui leafa de 
la S.M.T. la bătaie şi să-ţi bucătă- 
rească mîndra... 

MIRCEA : Lasă, mămăică, nu mai fă 
scandal. 

RUXANDRA : Gura, şi hai acasă. 

MIRCEA : Eu o să viu cu tata. 

RUXANDRA : Pe taică-tu lasă-l în 
plata lui. E furios, dunăre, hai! 
(Îl înşfacă de mînă şi ies prin 
dreapta, în vreme ce din sediu a- 
pare Ion Moșneguţu, care numără 
nişte bancnote, urmat de Marghioa- 
la, o țărancă mai în etate, dar încă 
în putere.) 

MARGHIOALA : Ce-ţi pasă? Bani ai 
încasat, nimeni nu-ţi zice măcar hîr, 
sănătos eşti... Un trai și-o viaţă, nă- 
nașule ! (Intră prin stînga, încălărat 
pe o motocicletă, cu o damigeană 
şi cu o servietă subsoară, Aurel 
Hoarţă, un orășean în pufoaică și 
cu pantaloni bufanți.) 

HOARȚĂ : Unde e organizaţia de par- 
tid, uncheșule ? 

MOŞNEGUŢU : Cine? 

HOARȚĂ : Partidul, am întrebat. 

MOȘNEGUȚŢU : D-apoi, unde nu-i, to- 
varăşe ! Peste tot! Dar dumneata 
cine eşti ? 

MARGHIOALA : Eşti v-un ispector 
ceva ? 

HOARȚŢĂ : Nu, cu alte probleme. Tri- 
mite, moşule, pe careva după ei, 
că sînt grăbit. 

MARGHIOALA (aparte): Aista, sigur 
îi venit de la centru ! Să vede după 
geaimandan ! 

MOȘNEGUȚŢU (în uşa sediului): Dă, 
bre, un tilifon după tovarăşul pre- 
şedinte şi tovarășul secretar, că-l 
caută cineva de la centru! Aşa! 
Vra să zică, nu eşti ispector? 

HOARȚŢĂ : Dar dumneata ești colecti- 
vist ? 

MOŞNEGUȚU : Nuuu! 

HOARȚĂ : Atunci, ce hram porți aici ? 

MOȘNEGUȚŢU : Cum, cum ?! 

HOARȚĂ : Ce meserie ai, uncheşule ? 

MOŞNEGUȚU : Apoi eu, tovarăşe, m-ăi 
crede, nu m-ăi crede, eu îs milio- 
ner! 

HOARȚĂ : Îţi arde de glumă! Păi 
ce, asta-i meserie ? 


MOŞNEGUȚU : Oho-ho! la să capeţi 
dumneatali an de an, ca mine, cîte 
trei sute cinzeci kile de grîu, tot 
atîtea de păpușşoi, cîte 15 kile de 
zahăr, plus alte mărunţișuri, plus 
parale în mînă în fiecare lună, plus 
ce mai am eu pe lingă casă, ce-ai 
zice ? 

HOARȚĂ : Cu alte cuvinte, rentier, 
uncheşule ? 

MOŞNEGUȚŢU : Ne-ne-ne! De ăștia o 
fost boier Vulpe. Ei îs milioner. Co- 
lectivist-milioner ! 

HOARȚĂ : Dar mi-ai spus că nu ești 
colectivist ! 

MOŞNEGUȚŢU : Nu-s, după pofta ini- 
mii, că la 80 de ani cîți am, mi-au 
mai slăbit şi mie bălămălile și nu 
mai pot munci cot la cot cu alții. 

MARGHIOALA : Dar s-a înscris în co- 
lectivă chiar de la-nceput, din 1950, 
şi-o lucrat ca paznic la întiia, cu 
trei sferturi procent. 

MOȘNEGUȚU : Aşa că dacă am lucrat, 
merit acum să mă hodinesc ? Merit ! 

HOARȚŢĂ : Şi-s mulţi „milioneri“ din 
ăştia ca dumneata, aici ? 

MOȘNEGUȚŢU : Te-te-te! Apoi om fi 
peste 700 de familii. 

MARGHIOALA : Iar din cei ca nă- 
naşu Ion, care-s mai în etate şi 
care după statut capătă ajutor, sînt 
peste 30. 

HOARȚĂ : Nu-i rău! 

MOŞNEGUȚŢU : Cum rău, dacă-i bine? 
Să primeşti dumneata cîte 54 de lei 
la zi-muncă şi să ai făcute 1.300 
de zile-muncă, cum are la noi Ni- 
chifor Ispas cu tăți ai lui... 

MARGHIOALA : Parcă numai el? 

MOŞNEGUȚŢU :  Socotește: ce-ţi mai 
trebuie ? 

HOARȚĂ : Eu tot nu pricep ce fel de 
milionar eşti dumneata ! 

MOȘNEGUȚŢU : Ee, că n-oi fi vrînd 
să umblu cu milionul la teşcherea ? 

MARGHIOALA : Întreabă-l dumneata 
pe socotitorul nostru, Butoi, și ţi-a 
spune el clar că cele vreo opt mi- 
lioane venituri cîte-s de toate anul 
ista, ale cui sînt, dacă nu ale noas- 
tre ? 

MOȘŞȘNEGUȚŢU : Da’ şcoala de şapte 
ani, dispensarul, grădinița, casa de 
cultură, grajdurile, saivanurile, ma- 
gaziile şi celelalte acareturi, ale cui 
sînt ? Aistea cu ce s-au făcut? Cu 
vînt? Ca pe timpul lui Arnăutu? 

HOARȚŢĂ : Care Arnăutu ? 

MOȘŞNEGUȚŢU : Arnăutu care era, cînd 
nici nu visam eu să ajung milioner, 
arendaş pe moşia boierului şi care 
venea la noi cu alegerile pentru ca- 

meră şi senat. Parcă-l văd: 
gea lumea pe toloacă, lingă 
rică, şi întreba: „Ai pămînt, dom- 
nu'Moşneguţu ?“ 


listă cu două hectare“. 3 „Mulţumesc, 


coane“. „Dar boi ai, domnu'Moșne- 
guţu ?“ "N-am nici boi, cucoane!“ 
„TreceAl şi c-o pereche de boi“. 


„Dar babă ai, 
„Trece-l 


„Mulţumesc, coane“. 
moşule ?“ „N-am cucoane“. 
şi c-o babă!“. 

MARGHIOALA : Riîs și batjocură era. 

MOȘNEGUȚU : Acu’ să mă vadă cum 
mă duc trap acasă, sucesc butonul, 
dau drumul la radio, beau un păhă- 
rel, dacă poftesc, şi-n afară de asta, 
îmi cîntă, nene, Fănică Luca şi Ma- 
ria Tănase, pîn’ la miezul nopții! 
Îs milioner ? Îs! 

HOARȚĂ : Lămurit, tovarăși, lămurit... 
E limpede. (Moşneguțu şi Mar- 
ghioala ies prin stînga, iar prin 
dreapta intră Chiper, care se o- 
prește şi dă mina cu Hoarţă.) 

CHIPER : Hai noroc, tovarășe Hoarţă ! 

HOARȚŢĂ : Ura, şefule! 

CHIPER : Cu ce ocazie pe la noi? 

HOARȚĂ : Sarcină urgentă. 

CHIPER : S-auzim. 

HOARȚĂ : Uite, tovarăşe Chiper. Eu 
cu dumneata am mai lucrat pe li- 
nie de stat şi acu' cîţiva ani, cînd 
erai preşedinte la întovărășire și ştii 
că cu mine nu merge! Eu, cînd am 
luat în mînă o problemă, la mine 
nu se încape, nu merge cu fofîrlica. 

CHIPER : Să nu mai dezgropăm morții, 
tovarăşe Hoarţă. 

HOARȚĂ : Deci, iată de ce am venit 
azi la voi : trebuie livrate pînă mii- 
ne cantităţile trecute aici. (li arată 
o adresă.) 

CHIPER : Păi, de ce? Noi am livrat 
peste plan, în afară de contract, 80 
de tone de cereale la achiziţii. Avem 
acte la contabilitate. 

HOARȚŢĂ : Birocraţie, şefule. Burtolo- 
gie. Ţi-o spun în calitatea mea de 
împuternicit, de delegat al AGEVA- 
COOP-ului, şi fii atent că-ţi vorbesc 
la nivelul raional, ia seama. 

CHIPER : Vorbeşte dumneata cu pre- 
şedintele. 

HOARȚŢĂ : Cu el mă-nţeleg eu, n-avea 
teamă, însă dumitale — ca briga- 
dier-şef ce eşti — şi, pe deasupra, 
ca membru în biroul organizației 
de partid şi membru în consiliul 
gospodăriei, îți trasez sarcină în 
mod foarte serios, 

CHIPER : Tovarăşe Hoarţă, mie sarcini 
nu-mi poate trasa decit partidul. 

HOARȚŢĂ : Eşti şmecher, nu? (Intră 
Alecu Bordeianu, secretarul birou- 
lui organizaţiei de partid.) 

BORDEIANU : Aa... Tovarăşul Hoar- 

ET] 

HOARȚŢĂ : În persoană, tovarăşe Bor- 
deianu. 
BORDEIANU : 

ceva ? 

HOARȚĂ : Arde, tovarășe, arde. Fiind- 
că dumneata, ca secretar al orga- 
nizaţiei de partid de-aici, trebuie 
să vezi problema în toată profun- 
zimea, fără ca eu să mai fiu obli- 
gat să duc muncă de lămurire cu 
dumneata. 

CHIPER : la-o mai pe viu, tovarăse 

HOARȚĂ : Dumneata să taci. Statul 
democrat-popular mă trimite aici să 
vă arăt că-n viața economică a ță- 
rii cooperaţia are o sarcină foarte 
importantă în dezvoltarea schim- 
bului de mărfuri între oraş şi sat. 

BORDEIANU : Astea sînt lucruri pe 
care le cunoaştem cu toții. 

HOARȚŢĂ : Dar că voi ne faceţi greu- 
tăți, ştiţi? Aud? 

BORDEIANU : 'Tovarășe Hoarţă, să 
trecem la concret. 

HOARȚĂ : Nu! Eu vreau, mai întîi, 
să discutăm principial. Mă rog, 
contractările şi achizițiile înseamnă 
chezăşia bunei stări a ţăranului 
muncitor ? 

BORDEIANU : Înseamnă. 

HOARȚĂ : Şi ţi-i clară dumitale, to- 
varăşe secretar, chestiunea că, deși 
volumul mărfurilor industriale care 
se desfac la sate prin mine, coope- 
raţie, a crescut, totuși cel al con- 
tractărilor şi achizițiilor nu e la ni- 
velul posibilităților de producție în 
sectorul agricol ? 

BORDEIANU : Noi, planul la contrac- 
tări l-am împlinit printre cei dintii, 
iar la achiziţii am valorificat prin 
cooperație cu mult peste ceea ce 
a fost stabilit la început. 

CHIPER : Numai că, ni se pare că nu 
întotdeauna capacitatea voastră or- 
ganizatorică este la înălțime. 

HOARȚĂ : Fără critică, că deviem. Eu 
am explicat destul de principial. Şi 
dacă teoretic ţi-am expus eu pro- 
blemele, practic, dumneata, sat 
complet colectivizat, trebuie să-ți a- 
nalizezi adînc autocritic, poziția de 
producător agricol față de stat. 

BORDEIANU : În fond, dumneata ce 
vrei, tovarăşe Hoarță ? 

HOARȚĂ : Păi, vreau să ştiţi că mai 
sînt gospodării colective care, față 


Dar ce, frate, arde 

de mine, pină acum nu s-au achi- 
tat de toate obligaţiile. 

BORDEIANU (surprins): La noi ín 
raion ?! Care anume ? 

HOARȚŢĂ : Care? (Caută în servietă.) 
Păi... gospodăria „Înainte“, de ală- 
turi, din Pădureni, de exemplu! 

CHIPER (ironic) : Serios ?! 

BORDEIANU : Noi i-am dat cu împru- 
mut 8 tone de sămînţă de grîu se- 
lecţionat. 

HOARȚĂ : Nu mă interesează. Mie, 
tovarăşe, eşti obligat ca în zece zile 
(scoate o hîrtie din servietă), cînd 
raionul are sarcina față de regiune 
să îndeplinească planul, să-mi li- 
vrezi la baza de recepție 60 tone 
floarea soarelui, de soiul WNIIMK, 
25 tone porumb-boabe, 25 tone 
griu şi 18 tone cartofi! 

CHIPER : Aiurea! (Intră, venind din 
dreapta, achizitorul Costache Vin- 
turache, un ţăran între două virste, 
mustăcios şi grăsun.) 

VÎNTURACHE : S-a arenjat, tovarăşe 
împuternicit ? 

HOARȚĂ : Eu, tovarășe Vînturache, 
n-am timp de pierdui. 

VÎNTURACHE : Dumneavoastră ?! Ia, 
unde se află ! Șpirt, nu alta! Șpirt! 

HOARȚĂ : Dumneata îmi raportezi te- 
lefonic, mîine la zece, dacă s-a în- 
ceput sau nu predarea cantităților 
stabilite. 

VÎNTURACHE: Sfînt, tovarăşe Hoarţă! 

HOARȚĂ : Nici un sfînt. M-ai auzit 
pe mine pomenind de sfinți, m-ai 
auzit vorbindu-ți de Dumnezeu? 
Noi cu misticismul am lichidat. 
L-am dat dracului. 

VÎNTURACHE : De acord! Noi, tova- 
răşi, sîntem naturali, azi natura-i 
la putere, iar cu miticismul am li- 
chidat-o ! 

HOARȚĂ : Deci, tovarășe Bordeianu, 
dacă nu se execută dispoziția mea, 
vă blochez toate conturile din 
bancă ! 

BORDEIANU : Dar, ce ceri dumneata 
e ilegal, tovarăşe. 

HOARȚĂ : Eu atîta am avut de spus: 
predați cantitățiie. În caz contrar, 
răspundeţi cu capul! 

BORDEIANU : Fără ameninţări, tova- 
răşe Hoarţă. Noi ne vom interesa 
la raion şi dacă, în adevăr, e ne- 
voie, vom livra. 

CHIPER : Nici nu încape îndoială. 
Vom stabili în ccnsiliu cantităţile şi 
vom da. 

HOARȚŢĂ : Păi ce, frate, eu am spus 
altfel ? 


BORDEIANU : Numai că nouă ni se 
pare că nu aşa stau lucrurile. Alta-i 
treaba, şi ţi-o spunem ca s-o știi. 
Dacă e vorba de interesul dumi- 
tale... 

CHIPER : ...noi... buzunarul, nu ţi-l 
umplem ! (Intră Ursu.) 

URSU : Noroc, tovarăşe împuternicit. 

HOARȚĂ : S-o lăsăm cu ploconeala. 
Tovarăşe achizitor, repetă ordinul. 

VÎINTURACHE : De predat: 60 tone 
răsărită, 25 tone grîu, 22 porumb... 

HOARȚĂ : 25, Vînturache. Dacă ești 
scurt de creier şi uiţi, notează, to- 
varăşe, că aşa procedez și eu. (li în- 
tinde președintelui hîrtia, iar aces- 
ta o citește nedumerit.) 

BORDEIANU : Ai priceput, tovarăşe 
preşedinte ? 

URSU : Da, pricep, numai să fie legal. 

CHIPER (ironic) : Este, cum să nu fie, 
ca de obicei. Nu, tovarășe Hoarţă ? 

URSU: Eu cu dumneata nu discut. 
Punct. 

CHIPER : Ai să-mi dai dumneata so- 
coteală. 

URSU : Dumitale?! Niciodată. 

CHIPER : Om trăi şi om vedea! 

URSU : Apăi nu-i de mirare. Ai ajuns 
să ațîți tot satul contra mea! 

CHIPER : Apăi, dacă faci mereu numai 
după cum te taie capul... 

URSU: Eu? 

CHIPER : Dară cine? Şi tovarășul 
Hoarţă atît așteaptă. Numai să ve- 
dem ce o să zică și consiliul. 

HOARȚŢĂ : Dar ce? Iau ceva pentru 
mine ? Pentru stat iau, ştie şi to- 
varăşul vice de la sfatul raional, 
şi secţia agrară. 

BORDEIANU: Să dea dispoziţii scrise! 

HOARȚĂ : Noi, birocraţia am pus-o la 
muzeu, tovarăşe. Cît despre colec- 
tiva „Înainte“, e limpede oricui, nu 
e un duşman, ci o soră a voastră, 
aşa că trebuie s-o ajutați. 

URSU : Dacă e nevoie, om da, că eu 
totdeauna am dat. Om da. 

HOARȚĂ : Nu „om da“. Mie, mîine, să 
mi se raporteze de îndeplinire. 

VÎINTURACHE : Ordin, tovarăşe îm- 
puternicit. 

CHIPER : Tovarăşe Hoarţă, cred că 
ai auzit clar, dacă într-adevăr e 
nevoie, dăm! Altfel însă, nici un 
bob! Auzi? Nici un bob! (Intră 
în sediu, împreună cu Bordeianu.) 

URSU (aparte): S-a făcut, tovarășşe. 
Doar eu îs preşedinte. 

HOARȚŢĂ : Fii atent, că dumneata răs- 
punzi, Dumneata eşti organ execu- 
tiv. Semnează de luare de cunoș- 
tință, şi, executarea. Hai... (Intră 
în sediu, urmat de Ursu și Vîntu- 
rache, în vreme ce prin dreapta a- 
pare Sultana, soția lui Chiper, îm- 
preună cu Toader Vilvoi și Dumi- 
tru Paşnicu.) 

SULTANA (către ceilalți): Iraa, oare 
cine-a mai fi şi-aista, de-i merge 
gura ca o morișcă ? 

VÎLVOI: Deh, dacă are burduf ie 
subsuoară, o fi vreunul cu vreo 
conferenție. 

PAŞNICU: Musai, nu l-ai auzit cum 
grăia de sus? 

VAL Mie-n sută că-i cu conferen- 


VÎLVOI: Numai să nu fie ca cel 
venit în vară, de a strîns U.T.M.- 
ul, la vreo sută şi ceva de flăcăi şi 
fete, în sala de ședințe. 

PAŞNICU: Care, bădie? 

VÎLVOI: Ei, na! Ochelărosul cela care 
s-o ridicat la masă, o scos ca la 
un metru cub de hîrtie şi-o prins 
a ceti şi a ceti un ceas. Ba de 
fluturi, ba de trintori, ba de alto- 
iuri, de convaier... Iar cînd ai noş- 
tri au văzut că nu pricep o iotă 
din toată păsăreasca lui, au prins 
a spăla putina unul după altul, 
ieşind tiptil afară. 

SULTANA: Da, mi-aduc aminte că-mi 
povestea fiică-mea, Nataliţa. Cică 
ăl de vorbea s-a trezit deodată cu 
Olga lui Lupaşcu. Asta, drăcoasă, 
înainte de a o şterge şi ea și a lăsa 
sala goală, i-o zis: „Tovarăşe con- 
ferenţiar, poftim cheia de la club. 
Cînd ăţi isprăvi de cetit, vă rog 
să închideţi ușa şi să puneţi cheia 
în cui, pe sală.“ 

PAŞNICU: Păi nu ?! Vine uneori cîte 
unul şi vorbeşte, şi spune, dar ce 
folos că de conferenţia lui, păpu- 
şoiul, iaca, nu ţine seama, iar pă- 
mîntul ca guma tot nu se-ntinde. 

VIÎLVOI: Eeee, dar ia să vie, colo la 
mine-n stupăria gospodăriei, să-i 
arăt eu lui fluturii şi trîntorii... 

SULTANA: Sau cum le dai albinelor 
penicilina !... 

PAȘŞNICU: Ori la mine la livadă, să 
vadă altoi !... 


SULTANA: Te cred! Ei, cu sănătate! 
Eu mă duc să-mi jau omul, că i-o 
ajunge de azi dimineață. 

VÎLVOI: Ia-l, Sultană, că pe Chiper 
greu să-l faci să stea pe acasă! 
(Sultana intră în sediu. Vilvoi şi 
Pașnicu își continuă drumul, ieșind 
prin fund. La megafon începe un 
crîimpei de sîrbă. Din dreapta, cu 
o tufănică în mână, intră instruc- 
torul de partid, Damian Făgurel, 
care — dînd să se îndrepte spre 
sediu — e strigat de Nataliţa, care 
intră prin stinga cu un teanc de 
ziare și o scrisoare în mînă.) 

NATALIȚA: 'Tovarășe, stai puţin! 

FĂGUREL: Uite c-am stat! Şi chiar 
cu plăcere! 

NATALIȚA: Poftiţi! (Îi dă un plic.) 
Un plic recomandat. L-a adus poş- 
ta acum un sfert de ceas, şi fiindcă 
v-am observat... 

FĂGUREL: Dar cine eşti mătăluță 
care ai ochi atît de ageri şi observi 
totul ? 

NATALIŢA: Adevărat, nu ne cunoaș- 
tem personal, cu toate că staţi la 
noi. 

FĂGUREL: Oo, am ghicit, ești fata 
tovarăşului Chiper ! 

NATALIȚA: Da, iar dumneavoastră, 
noul instructor de partid, Făgurel. 

FĂGUREL: În cazul ăsta, nu mai e 
necesar să ne recomandăm. 

NATALIȚA: Cred că nu. 

FĂGUREL (se aşază pe bancă, invi- 
tînd-o şi pe ea să ia loc): In orice 
caz, eu îți mulțumesc că mi-ai adus 
scrisoarea. (li oferă floarea.) 

NATALIŢȚA: Dă-o mata cui ai mai 
dat-o, tovarășe ! 

FĂGUREL : Nu vrei? — bine; să ştii 
că eu am cui s-o dau! 

NATALIȚA: Daa?! 

FĂGUREL: Da. Nişte ochi atît de 
ageri ca ai matale cred că au 
băgat de seamă că plicul e totuşi 
de la „cineva“ !? 

NATALIȚA: Nu m-am uitat. 

FĂGUREL: Îți spun eu acu’. (Deschi- 
de plicul.) 

NATALIȚA (ridicîndu-se): Atita lu- 
cru înțeleg şi eu! (În fund apare 
Mircea, care e zărit de Natalița.) 
Totuşi, aş fi dorit să vă întreb dacă 
vă simțiți bine la noi? 

FĂGUREL: Deocamdată, foarte bine. 
(Natalița vrea să plece.) 

NATALIŢA : Să ştiţi că mă bucur 
foarte mult! 

FĂGUREL: Dar, nu pleca. Vreau să 
te-ntreb şi eu ceva. Ia loc. 

NATALIŢA: Da! (Se așază lingă el 
pe bancă.) 

FĂGUREL: Aş vrea să ştiu cum mer- 
ge, după părerea dumitale, gospo- 
dăria colectivă ? 

NATALIŢA: Eeei, parcă dumneavoas- 
tră, cei de la raion, nu ştiţi totul! ? 
Doar nu trăim în pustiu!? De noi 
se ştie hăt, taman şi la București. 

FĂGUREL: Fireşte! Însă eu voiam 
să te întreb, așa... de exemplu, 
dacă la dumneavoastră aici, adu- 
nările generale se ţin regulat, dacă 
se discută... 

NATALIŢA: De ce să nu se discute? 
Şi încă cum! 

FĂGUREL: Ce fel de probleme dis- 
cutaţi ? 

NATALIŢA: Ei, ce fel? De toate şi 
te miri ce. 

FĂGUREL: Atunci, tot e bine. 

NATALIŢA: Chiar bine-bine nu e, 
pentru că oamenii noştri cîteodată, 
îs pe linie, nu-s pe linie, mai îm- 
puşcă şi nişte sfinte înjurături... 

FĂGUREL: ...chiar şi femeile ? 

NATALIŢA: Matale ce părere ai? 
Fou sînt egale cu bărbații, sau 
nu 

FĂGUREL: Sînt! 

NATALIȚA: Vino o dată în echipă la 
mine şi-i auzi-o pe Catrina lui 
Păun, o muiere, ia — așa, cît fagul 
şi cu limba brumărie, și te-i con- 
vinge singur, tovarăşe Făgurel, şi 
teoretic, dar mai ales practic, că 
în privința asta una ca ea întrece 
în drepturi, nu un bărbat, ci pa- 
tru, puși în flanc. 

FĂGUREL: Serios ? 

NATALIȚA: Prea serios. (li întinde 
mâna; Făgurel se ridică și i-o ține 
într-a lui, voind să-i mai spună 
ceva, cînd, intrind prin dreapta, 
vine repede, gifiind, Gheorghe Mar- 
țafoi, referent la sfatul popular, 
care îi surprinde astfel și care cli- 
peşte din ochi, semn că-i are la 
mână.) 

MARŢAFOI: Pardon. Nu vreau să vă 
deranjez, tovarăşe, da-i ceva extra- 
extra ! 

FĂGUREL: Dumneata cine eşti? 


MARȚŢAFOI: Eu îs cu naveta. George 
Marţafoi, referent de sfat, cu slujba 
aici şi cu casa la oraș, să trăiţi! 

FĂGUREL: De trăit, lasă, e treaba 
mea. 

MARȚAFOI: Hei că sînteți tare! Pro- 
blema-i însă că v-așteaptă tovară- 
şul inginer-şef de la sfatul raional, 
jos, în faţă, la farmacie. E cu Sko- 
dița. 

FĂGUREL: Păi, să urce pîn-aici 
dacă-i cu maşina ! 

MARTȚAFOI: Teoretic îi cu mașina, 
dar practic e cu daradaica. Are o 
pană şi nu poate veni. V-aşteaptă. 
Spune că-i ceva direct de la raion. 

FĂGUREL: Bine, vin. (Din sediu a- 
pare, împreună cu Vinturache şi 
Chiper, delegatul Aurel Hoarță, 
care vede scena; Nataliței) La re- 
vedere. (Apare din nou Mircea.) 

NATALIȚA (arătînd floarea): Şi... 

FĂGUREL: Poftim, am vrut să ţi-o 
dau de la bun început. (Iese împreu- 
nă cu Marțafoi, prin stînga. Prin 
dreapta iese Nataliţa, iar prin fund, 
cătrănit, Mircea.) 

HOARȚĂ: Dar cine era tipul ăla? 

VÎNTURACHE: Noul instructor de 
partid. 

HOARȚŢĂ: Aha! ŞŞiiii... bujorul ăsta 
de fată ? 

CHIPER: E fiiică-mea-n persoană. 

HOARȚĂ: Aşa... păi acum înţeleg eu 
de ce te ţii dumneata atit de băţos 
şi mă tot ameninţi cu „instructo- 
rul“ dumitale ! 

VÎNTURACHE: Concret, stă în gazdă 
chiar la tovarășul Chiper. 

CHIPER: Şi ce dacă stă? 

VÎNTURACHE: 'Tovarăşe, nimic nu-i 
întîmplător ! 

HOARŢĂ:  Lămurit, şefule, lămurit. 
Am plecat, şi dacă pînă miine la 
zece nu începeţi predarea cantități- 
lor, steagul de fruntaș pe raion 
nu-l mai pupaţi, de-aţi interveni 
voi, nu cu un Făgurel, ci cu o stu- 
părie-ntreagă. 

VÎNTURACHE : Sfînt ! (Se corectează.) 
Just! 

CHIPER: Dar unde crezi dumneata, 
tovarăşe, că trăim ? 

HOARȚĂ: O să vedem noi unde. Deo- 
camdată, atît: livraţi cantităţile. 
Ordin ! 

VÎNTURACHE: Izecutarea ! 

CORTINA 

Sediul organizaţiei de partid din Liniştea de Jos. La birou se află Bordeianu, secretarul orga- 
nizaţiei de partid, şi în faţă, pe un scaun, Damian Făgurel, care citeşte ultima pagină a unui 


raport. In tindă stă Moşneguţu. 


FĂGUREL (către Bordeianu): E-n or- 
dine. Atita numai că părerea mea 
ar fi ca de ultima problemă să fie 
tras la răspundere, direct, tot to- 
varăşul președinte Ursu, căruia îi 
intră în mod firesc în atribuţie... 
Nu crezi ? 

BORDEIANU: Ba da, nici nu mai în- 
cape îndoială: trebuie scuturat cum 
scuturi un praz de ţărină. Numai 
aşa îl putem ajuta să se dezbare 
de toate metehnele în care a prins 
să intre în ultima vreme. Nu de 
alta, dar se ţin greşelile de el ca 
scaiul de coada oii. 

FĂGUREL: Numai, nu pricep cum un 
om de nădejde ca el, cu activitate 
frumoasă, cu merite incontestabile 
în consolidarea gospodăriei, a putut 
totuşi, la un moment dat, s-o ia 
razna ? ! 

BORDEIANU: E şi vina fostului birou 
de organizaţie, de bună seamă, însă 
principalul e că vrind să comande 
ca un vătaf de pe vremuri, Ursu 
nostru a început, pe ici pe colo, 
să dispună după bunul lui plac de 
averea noastră obştească, şi trep- 
tat... 

FĂGUREL: ...S-a rupt bineînţeles de 
cei din consiliu... 

BORDEIANU: Ba şi-a luat-o-n cap 
că-i mare milionar şi nu mai as- 
cultă de nimeni. 

FĂGUREL: Cu excepţia celor de care 
are nevoie, nu?! 

BORDEIANU: Şi cărora, la o adică, 
le mai unge şi osiile la car, să nu 
sciîrţiie. 

FĂGUREL: Clar, tovarășe Bordeianu. 
(Se ridică.) Da! Şi cu asta, gata-i 
pe, a de azi. (Se aud bătăi în 
ușă. 

BORDEIANU: Intră! 

N i Vă rog să mă scuzați, 
însă... 

FĂGUREL: Însă, ce? 

MARȚAFOI: Am o „scrisorică“ reco- 
mandată, pentru tovarășul de la 
regiune. 

BORDEIANU: Care tovarăş de la re- 
giune ? 

MARŢAFOI: 'Tovarășul nostru Făgu- 
rel. 

FĂGUREL: Eu nu-s de la regiune. 


MARȚAFOI: Nu, dar ca miine, poi- 
mîine o să fiţi. Poftim, va rog. 
(Insinuant.) E a treia în săptămîna. 
asta. Pe celelalte două a ţinut să 
vi le predea chiar, tovarășa Nata- 
liţa. Ce vreţi, tinereţe! 

FĂGUREL: Mulţumesc. Dar nu era 
necesar nici să-mi ţii „contabilita- 
tea“ epistolară, nici să te obosești 
pînă aici. Treceam eu pe la Sfat. 

MARȚAFOI: Ce nu fac eu pentru 
dumneavoastră ? Vă salut, să trăiţi! 
(Iese.) 

FAGUREL (deschizînd scrisoarea și 
citind-o repede): Mama... tot mamă 
Tămine: cum o dă, cum o sucește, 
mereu o aduce din condei cu însu- 
rătoarea. 

BORDEIANU: Păi are şi dreptate, e 
timpul. 

FĂGUREL: Ştiu eu? Încă nu m-am 
decis. Aş vrea mai întîi să termin 
şcoala medie. Mai am de făcut încă 
un an la fără frecvență. 

BORDEIANU: Dar fata... fata ce zice? 

FĂGUREL: Ce să zică ? E încă tînără, 
citeodată poate cam naivă. Deşi, ea 
şi mîine ar zice „da“ la sfatul 
popular. 

BORDEIANU: Sigur, fetele se gră- 
besc la măritiş ca ursul la urdiniş. 

FĂGUREL : Da, dar mai e şi maică- 
sa... Maică-sa încă habar n-are că 
noi... (Intră Butoi, Moşneguțu, Var- 
vara, Florița, Dafina şi Țului.) 

MOȘNEGUȚŢU : Nu se poate. Tovară- 
şii au şedinţă. Nu-i voie. 

TOȚI: Ba se poate. Trebuie să se 
poată. 

BORDEIANU : Ce s-a întîmplat, to- 
varăşi ? 

BUTOI : Tovarăși, eu care am calita- 
tea de contabil, și ca gestionar, răs- 
pund de gestiune... 

VARVARA : Păzește-ți gestul, tovarășe 
Butoi, şi nu mă da laoparte! To- 
varăşi, uite ce-i: dacă statul nos- 
tru democrat mai are nevoie şi de 
alte bucate decit cele pe care le-am 
livrat, noi dăm cu dragă inimă. 

PELIN : Că noi, totdeauna cînd a fost 
nevoie, am dat. 

TULUI: Că doară avem din belșug. 

FLORIȚA : Dar să nu vie așa, cîte un 
pezevenghi... 

VARVARA : Cite un gură-bogată care 
să ne arunce colb în ochi... 

DAFINA : Şi care să nu respecte le- 
gea, fiindcă doară noi, ştie şi re- 
giunea de partid, planul la contrac- 
tări l-am împlinit cei dintii, la achi- 
ziţii am valorificat și am cîştigat 
mai mult decît anul trecut. 

PELIN : Dar se poate una ca asta? 

TULUI : Niciodată, domnule, că doar 
nu cooperaţia l-o trimes aici, las’ 
că ştim noi. 

FĂGUREL : Liniștiţi-vă, tovarăși ! 

BORDEIANU : Şi vorbiți desluşit, oa- 
meni buni! 

FLORIȚA : Cu neputinţă, tovarăşe in- 
structor, că aici nu-i, așa, un sat 
fără cîni! 

PELIN : Auzi, chiar ăla să vie! 

VARVARA : Hoarţă, tataie. 

TULUI (tare): Să se fălească, să se 
străşnicească în fața şefilor lui c-o 
făcut şi o dres, că-i răzbătător, că-i 
grozăvit. 

BORDEIANU : Vorbiţi 
oameni buni, şi calm. 

DAFINA : Ce să mai facem atita să- 
mînță de vorbă şi atîta răsad de 
zăbavă ? Eu, ca secretară de U.T.M., 
ridic aici problema şi susțin că 


mai  deslușşit, 


Hoarţă aista trage spuza pe turta lui. 


VARVARA : Cînd e ştiut că el um- 
blă otrocol, să-şi căptușească punga 
cu remize şi prime de pe spinarea 
noastră. 

PELIN : Noi toţi sîntem împotriva lui 
Hoarţă ! Că şi la gospodăria colec- 
tivă „Înainte“ toţ aşa a vrut să îm 
brobodească lucrurile. 

MOŞNEGUȚŢU : Umblă teleleu pe banii 
statului şi trăncăneşte din gură de 
ai zice că e deșteptul pămîntului, 
dar nu uită să plece înapoi acasă 
cu coşniţa și cu damigeana plină. 

DAFINA : Așa că noi toți sîntem 
contra lui Hoarţă. 

TOȚI : Şi noi. Şi eu. Și noi. 

BUTOI: Care noi, lele? Care noi? 
Ce, eşti un colectiv? 

VARVARA : Tu să taci, 
doage, că nu ştii nimic. 

BUTOI : Eu atita știu: îs contabil. 

FLORIȚA : N-ai mai fi să fii! Naţie 
de om cheltuit la cap. 

BUTOI : Eu am aprobare scrisă de la 
preşedinte. Negru pe alb. Fiindcă 
preşedintele ca preşedinte mi-o dat 
dezlegare scrisă să dau cantităţile de 
livrări care se livrează. 

TULUI: Nu se mai livrează nimic, 
fără hîrtie de la sfatul raional. 
DAFINA : Nimic. Nimic. Dar cartofii 
îs ca şi încărcaţți în camioane. 


butoi fără 

FAGUREL: Dar Hoarță unde e? 

FLORIȚA : Știe-l holera unde e şi 
unde-o face pe geambașul de cai 
verzi pe pereţi. 

DAFINA : Unde e, unde nu e, cami- 
oanele dumnealui sînt venite şi-s 
trase la magazie cu un șef de eşa- 
lon care are aprobare la mînă. 

BUTOI: Şi care trebuie respectată, 
pentru că eu, ca contabil, trebuie să 
iau act de documentul scris de pre- 
şedintele nostru care-i momentan 
la raion la o şedinţă, dar care mi-o 
dat ordin să eliberez. 

FĂGUREL : Dar tovarășul Chiper, un- 
de e? 

FLORIȚA : Unde să fie? La magazii! 

ȚULUI : Şi noi am venit aici la partid, 
să aflăm unde e justul. 

BUTOI : Just, just, dar m-aţi adus pe 
sus. 

BORDEIANU : Pe sus, pe jos, bine-au 
făcut că au venit aici 

FĂGUREL : Tovarăși, problema e cla- 
ră. Fiţi liniștiți și vedeţi-vă de tre- 
buri. Nu se va preda nimic aces- 
tuia, pentru că nu-i cazul. Cit des- 
pre Hoarţă ăsta, n-aveţi teamă, a- 
vem noi grijă să-l punem la punct 
şi să-i dăm în vileag toate coțcă- 
riile. Deocamdată, d-ta, tovarăşe 
Bordeianu, du-te cu oamenii la ma- 
gazii şi rezolvă problema. 

TULUI: Atunci, înapoi la magazii, 
oameni buni! 

BUTOI (ieşind): Văleu, dar o să se 
miînie tovarășul președinte. 

DAFINA : Las' că l-om judeca noi 
şi pe tovarășul președinte. 

FLORIȚŢA : Of, dar-ar norocul să-i în- 
capă o dată chica lui Hoarţă în 
morişca miinilor mele, să-i fac pă- 
rul permanent cu nylon, de să mă 
ţină minte cîte zilișoare o mai avea 
de zburdat pe pămînt. 

FĂGUREL (ridică receptorul): Vin şi 
eu îndată, tovarășă Floriţa. Numai 
să dau un telefon. (Vorbește la te- 
lefon.) Alo, alo, centrala ? Aici Da- 
mian Făgurel. Dă-mi, te rog, raio- 
nul de partid, tovarășă. Alo, da? 
Atunci, te rog, cum ai firul liber, 
cum mă suni. (De-afară se aude un 
păcănit de motocicletă.) 

MOŞNEGUȚŢU : O venit o motoriză. 
(Intră aferat Hoarţă, iar Moșneguțu 
iese). 

HOARȚĂ : Uite, ce-i, şefule. Dacă d-ta 
ai uitat că trăim în 1960 și că anar- 
hia capitalistă din producţie a fost 
de mult dată laoparte, te interesea- 
ză direct. Eu însă... 


si 
WWW.clmec.ro 


FĂGUREL : Dar ce s-a întîmplat, to- 
varăşe ? 

HOARȚŢĂ : Cine eşti dumneata, în de- 
finitiv, tovarăşe, de îndrăznești să 
anulezi ordinele date de mine, or- 
gan raional, aflat în exerciţiul func- 
țiunii ? 

FĂGUREL: O să mă cunoşti d-ta! 
Deocamdată, ia loc, că avem unele 
probleme de discutat. 

HOARȚŢĂ : Că de stat la taclale îmi 
arde mie. Poate ai de gînd să ținem 
şi o şedinţă în doi? 

FĂGUREL : Nicidecum! Vreau doar 
să pun cîteva întrebări. 

HOARȚĂ : Dumneata mie? Eu sînt 
cel care am venit aici să întreb 
şi aştept un răspuns. Vreau să ştiu 
de ce s-a luat măsura să se sigileze 
şi să se blocheze cantităţile respec- 
tive pe care eu, ca organ raional... 

FĂGUREL : Te-ai apucat să le iei sa- 
mavolnic din ceea ce statutar re- 
prezintă veniturile gospodăriei, pro- 
duse ce se cuvin a fi împărţite oa- 
menilor. Exact ! Asta e problema pe 
care vreau s-o discutăm. 

HOARȚĂ : Nu dumitale am. să-ți dau 
eu socoteală. 

FĂGUREL : Ba ai să-mi dai, şi chiar 
acum. Ia loc! 

HOARȚĂ : Uite-ce, tinere, pe mine să 
nu mă iei cu ultimatumuri, că e 
de rău. 

FĂGUREL (autoritar): Stai jos, am 


spus. 

HOARȚĂ : Eu nu execut decît ordi- 
nele superiorilor mei. 

FĂGUREL : O să mă cunoşti imediat 
şi pe mine. (li arată delegaţia.) 
HOARȚĂ : Mde, mă rog! Vă stau la 
dispoziţie. Vă previn însă, să fiţi 
scurt, operativ şi expeditiv, fiindcă 
la mine, timpul e bani. Time is 
money, cum spune francezul... Eu 
am un grafic de deplasări de la 
care nu mă pot abate nici cu două 

grade Caius... Calinus. 

FĂGUREL : Celsius! (Aparte) Ăstuia 
îi zboară prin scăfîrlie, cel puţin 
un stol de sticleţi! 

HOARȚĂ : Celsius, da. Dar v-aş ruga 
să revenim la obiect. 

FĂGUREL : Am să ţin seama. Pe ce 
bază ai venit... 

HOARȚĂ : „Aţi“ venit... Să fim, to- 
tuşi, politicoși. 

FĂGUREL : Eu de cioturi procedurale. 
tovarăşe Hoarţă, nu mă prea îm- 
piedic. Şi nici de cei care dau cu 
măciuca în baltă. 

HOARȚĂ : Cu toate astea, să discu- 
tăm, dacă se poate, principial. 


FĂGUREL (ironic): Deci, pe ce bază 
„aţi“ venit dv. cu suplimentări de 
plan, acum, la încheierea anului, 
la gospodăria colectivă de aici, obli- 
gînd-o să predea surplusuri de pro- 
duse ? Hai, te rog, fă un efort de 
memorie, dacă nu cumva îţi lip- 
seşte acest articol din inventar, și 

. răspunde ! 

OARȚŢĂ : Pe baza faptului că în- 
treaga noastră economie de stat se 
conduce, află d-ta, dacă nu ştii, 
după un plan unic, raţional. (Duce 
mîna la cap.) Mă şi doare capul cu 
d-ta. 

FĂGUREL: Fără să ne enervăm, to- 
varăşe Hoarţă! Cît despre cap, ce 
să-ţi fac? Pe om întotdeauna îl 
dor mai întîi părţile cele mai slabe. 

HOARȚŢĂ : Păi, cum să nu mă ener- 
vez, tovarăşe ? Dar ce, eu vin cu 
dispoziţii din buzunar de la mine? 

FĂGUREL : Exact: din buzunar de 
la dumneata ! 

HOARȚĂ : Slujesc eu altă proprietate 
decît cea cooperatistă ? Nu mă în- 
cadrez în formațiunea social-econo- 
mică socialistă ? 

FĂGUREL : Părerea mea e că, cel pu- 
țin în cazul la care mă refer, nu 
ai procedat legal. 

HOARȚĂ : Tovarăşe dragă, iartă-mă, 
dar îţi dau un sfat tovărășesc: în 
loc să te ţii de goange și să-mi 
faci mie caragaţe, mai citeşte, frate, 
mai pune-te la punct cu ideologia. 

FĂGUREL : Mda! Aici cam ai drep- 
tate: mie nu-mi crapă capul, ca 
dumitale, din pricina prea ridica- 
tului nivel (subliniat) demagogic! 

HOARȚŢĂ : În orice caz, ai cuvîntul 
meu de cinste, o să vină mîine- 
poimiîine careva de sus, și o să te 
ia la întrebări. Şi dacă n-ai să 
ştii, de pildă, că eu reprezint la 
scară raională contractările şi achi- 
ziţiile şi sînt — nu-i aşa? — una 
din pîrghiile economice principale, 
o să dea cu dumneata de pămînt. 

FĂGUREL : Nu-ţi permit să discuți 
astfel cu mine. Nu de alta, dar te 
pot invita imediat să închizi ușa 
pe dinafară. Cu toate că, recunosc, 
eu nu sînt ca dumneata, o asemenea 
eminenţă cenușie, n-am un creier 
aşa beton-armat ca al dumitale. 

HOARȚŢĂ : Uite ce, frate-meu, sîntem 
amîndoi activişti pe linie de stat, 
pe linie de partid, şi trebuie să 
colaborăm frăţește, să ne ajutăm 
în muncă. Uneori, mde! unii din- 
tre noi o mai greşeşte, o stilcește. 

FĂGUREL : O mai vopsește. 

HOARȚĂ : Mai avem şi unele defi- 
cienţe. Aşa e pe teren: nu merge 
chiar şnur totul. Aș ridica un sin- 
gur amendament. O mică observaţie 
de esenţie aş face, şi ţi-o spun așa, 
de la om la om. 

FĂGUREL : Înţeleg şi-ţi foarte mulţu- 
mesc. Ce mai? E clar că în dum- 
neata zace o asemenea... comoară 
de „altruism“ încît... 

HOARȚŢĂ : Mă rog. Eu însă te întreb 
de ce ai tulburat spiritele din con- 
ducerea gospodăriei, care, la rîn- 
dul lor, au agitat masa membrilor, 
lovind în prestigiul şi autoritatea 
mea, boicotind și subminînd astfel 
îndeplinirea planului meu raional ? 
Asta e una la mînă. A doua la 
mân-ailaltă e că, procedind astfel, 
anarhic... 

FĂGUREL : Anarhic ai încercat, ca de 
obicei, să procedezi dumneata, care, 
sub masca AGEVACOOP-ului, um- 
bli cu limba scoasă de un cot după 
remize, după procente şi după 
prime băneşti ! 

HOARȚŢĂ : Iar dumneata ai creat o 
breşă în buna aprovizionare a popu- 
laţiei muncitoare de la oraş, În 
mod practic, ai dat peste cap o se- 
rie de grafice la unele sortimente 
de mărfuri. 

FĂGUREL : lar eu, ca să sfirșești cu 
liturghia asta cu bragă a dumitale, 
vreau să te întreb un singur lucru. 

HOARȚŢĂ: Şi mai multe. 

FĂGUREL: Gospodăria „Ion Creangă“ 
şi-a respectat integral contractele 
încheiate ? 

HOARȚŢĂ: Da, însă a realizat peste 
prevederile planului său general de 
producţie şi însemnate surplusuri. 

FĂGUREL: Din care, cea mai mare 
parte le-a dat la achiziţii. 

HOARȚŢĂ: În cea mai mare parte da, 
nu însă totul. 

FĂGUREL: Nici n-ar fi fost just, 
fiindcă — potrivit statutului — adu- 
narea a aprobat din aceste sur- 
plusuri sporirea rezervei de se- 
minţe şi a fondului alimentar de 
rezervă, a aprobat o seamă de re- 
tribuţii suplimentare oamenilor; în 
fine, a procedat atit de legal, încît 
n-a rămas datoare la nimeni. Şi 
apoi, organele raionale nici n-au 
cerut ! 

HOARȚĂ : Gospodăria „Ion Creangă“, 
nu, dar altele, ca de pildă gospo- 
dăria colectivă „Înainte“ din Pă- 
dureni... 


FĂGUREL : Cunosc situația ! Gospodă- 
ria „Înainte“ şi-a îndeplinit planul 
ca şi noi, numai că dumneata le-ai 
cerut și lor, tot în mod samavol- 
nic, din surplusuri. Așa că n-am 
ce-ţi face altceva decît să-ți urez 
în mod respectuos călătorie... sprîn- 
cenată ! 

HOARȚĂ : Dumneata nu vei fi avind 
ce-mi face, dar eu, cînd văd că 
treaba nu se face, eu, nenicule, mă 
sesizez din oficiu. 

FĂGUREL : Înţeleg eu în numele că- 
rui... oficiu te sesizezi dumneata 
(ironic), şerifule ! În propriul dumi- 
tale interes! Şi mai înțeleg că în 
cazul de faţă ai procedat abuziv. 

HOARȚĂ : La mine primează intere- 
sul general şi, ca împuternicit, sus- 
țin că am dreptul și datoria să 
apăr proprietatea cooperatistă și s-o 
consolidez, dînd dovadă de spirit 
de iniţiativă. Atît! 

FĂGUREL : Şi adio! 

HOARȚĂ : În rest, dacă nu vrei să ai 
de-a face cu mine, dă ordin celor 
de la gospodărie, să dea jos si- 
giliul de la magazie. 

FĂGUREL: Asta nu, fiindcă la ora 
asta problema a și fost rezolvată 
aşa cum trebuie! 

HOARȚĂ : Glumești, tovarăşe! (Intră 
Bordeianu.) 

FĂGUREL : Cu dumneata nu glumesc! 
Sportul ăsta îl practic numai cu 
oamenii inteligenți ! 

BORDEIANU : E în ordine, tovarășe 
Făgurel, marfa a fost blocată. 

HOARȚŢĂ : Tare aș fi curios să-l văd 
pe cel care a avut curajul să ne- 
socotească dispoziția mea ! 

BORDEIANU : Iată-mă-s, 
Hoarţă ! 

FĂGUREL : Şi pentru că mi se pare 
că încă nu eşti destul de lămurit, 
ai să fii chemat să dai socoteală 
pentru comportarea dumitale ile- 
gală, în faţa raionului. 

HOARȚĂ : Eu de ameninţări nu mă 
sperii. 

FĂGUREL : Nu-i nici o ameninţare. 

HOARȚĂ : ...lucrez în chestiile agrare 
de zece ani, flăcăule. 

FĂGUREL : Bătrîne, nu se prea cu- 
noaşte. 

HOARȚĂ : Cine trebuie să mă cu- 
noască, mă cunoaște. 

FĂGUREL (batjocoritor): Da!! Ca pe 
un cal breaz! 

HOARȚŢĂ : Păi da, fiindcă în vreme 
ce unul ca dumneata făcea ochi şi 
care, probabil, abia în ultimii ani 
te-ai şcolit, cînd lucrurile s-au aşe- 


tovarășe 

zat şi sînt limpezi pentru toată lu- 
mea, eu luasem în piept sute de 
situaţii, ducînd în spate zeci de 


campanii. 

FĂGUREL : Aşa o fi! Fără dumneata, 
e sigur că țărănimea noastră mun- 
citoare o punea de mămăligă! Este? 

HOARȚĂ : Păi, e! Să te fi văzut pe 
dumneata în '47, cînd reacţiunea 
avea nişte colţi ca niște fildeşi de 
elefant. Dar ce zic eu, de elefant?! 
Colţi de mamut, șefule. Ia, așa de 
mari ! 

FĂGUREL : Cît ai dumitale, maistre! 

BORDEIANU : Or mai fi ei şi alţii, 
tovarăşe Hoarţă, care-și aduc a- 
minte cum a fost pe atunci. 

HOARȚĂ : La mine, ce-am spus, a 
fost, este și va fi sfint! Literă de 
evanghelie ! 

FĂGUREL (ironic): În vecii vecilor, 
amin! 

HOARȚŢĂ : Fără liturghie, că aduce a 
prohod. Eu, bădie, slavă Domnului, 
pe unde am lucrat: la Aprozar la 
Vatra Dornei, la Comcar la Fălti- 
ceni, la Plafar la Birlad, la Ipro- 
coop-ul din Focşani, la baza Com- 
raicoop din Tg. Ocna, la Vinalcool 
la Hirlău, la TAPL Roman la frate- 
meu, la Vaslui, la Craiova, la Huși, 
la Dorohoi. la Vilcea, peste tot 
numai realizări 300%, pozitive! Am 
un dosar, ţiţă! 

BORDEIANU : Dee, dacă ai supt la 
atîtea vaci cu lapte. 

HOARȚĂ : Eu am tact. Am măiestrie 
cooperatistă şi mă pricep să umblu 
la inima omului. 

FĂGUREL : Da, da, vraiște! Am vă- 
zut. Ne-am convins. 

HOARȚĂ : Să ştii dumneata că am. 
Interesează-te ce caracterizări am 
la dosar. Literă de rezoluție, șefule. 

BORDEIANU : Ţiţă, băieţel! 

FĂGUREL : Numai că, de astă dată, 
ai să cam bei lapte acru, dar acru 
al naibii, zborşit la culme, de-au 
să ţi se încrucişeze ochii ! 

HOARȚĂ : Ce faceee ?! Dumneata eşti 
boboc în munca asta. Așa că nu te 
înfige. la-o mai domol cu mine, 
fiindcă în chestiile transformării so- 
cialiste în agricultură la sate sînt 
doctor 

FĂGUREL : Se poate! Doctor de to- 
cat bureţi pe pereţi! Numai că ţi 
s-o găsi leacul şi dumitale. (Intră 
repede Vinturache.) 

VÎINTURACHE : 'Tovarășe împuterni- 
cit, eu am vrut să izecut ordinul 
dumneavoastră, dar să mă desfac 
în şapte dacă-i posebil. 


HOARȚĂ : Eşti un tiriie-briu. 

VÎINTURACHE : Sfînt. (Se corectează.) 
Just ! 

HOARȚĂ : Halal achizitor ! 
VÎINTURACHE : Dacă nu-i fir de pu- 
tere, nu-i şi nu-i. (Intră Butoi.) 
BUTOI: Vi s-a raportat, tovarășe 

Hoarţă, sau încă nu? 

VÎNTURACHE : Spune 'mneatale ce-i 
şi cum. 

BUTOI: Eu, ce să-i spun, dacă pre- 
şedintele nu-i preşedinte cum tre- 
buie să fie un preşedinte, eu ca 
un contabil ce sînt, să vreau să 
contabilizez, n-am ce contabiliza la 
ieşire, că totul a intrat la loc în 
cont, fără măcar să fi ieșit. (Intră 
Chiper şi Nataliţa.) 

FĂGUREL : Ei, ce se-aude, tovarăși ? 

HOARȚĂ : O să vedem noi ce spune 
şi raionul! 

FĂGUREL: Vom vedea! Eşti liber, 
tovarăşe Hoarţă. Iar noi, tovarăşi, 
ce-ar fi să mai mergem oleacă şi 
pe la casele noastre? (Intră Mir- 
cea.) 

NATALIȚA : Chiar așa, că de mult a 
trecut de-amiază şi vă așteaptă 
acasă, tovarăşe Făgurel, o bunătate 
de colțunași cu brînză de oi. Așa 
cum vă plac dumneavoastră. Eu vi 
i-am făcut. (Mircea face ochii mari, 
e foarte surprins și dă să iasă.) 

FĂGUREL : Mulţumesc, tovarăsă Na- 
talita! Ei, dar ce s-a întîmplat, 
tovarăşe Mircea ? 

MIRCEA : Nimic. Vreau să ştiu unde 
duc cartofii. 

BORDEIANU : Auzi întrebare! Unde 
să-i duci, înapoi de unde au fost 
luaţi ? !... 

MIRCEA : Da, dar a rămas în pană 
tractorul care trage remorca, drept 
în fața porții la tovarășul Chiper. 

HOARȚĂ (insinuant): Trage-n curte 
la dumnealui. 

CHIPER : Dar de ce în curtea mea? 

HOARȚĂ : Aşa, ca să aibă din ce 
face fiica dumitale colțunaşi tova- 
răşului Făgurel. (Mircea rămîne stu- 
pefiat.) 

FĂGUREL : Pînă aici, tovarăşe Hoarţă. 

NATALIȚA : Că doar nu ţi-oi face 
dumitale : nu de alta. dar mă tem 
că ţi-or sta în gît, or ţi-or cădea 
greu la stomah. 

CHIPER : Aşa că, valea, tovarășe 
Scoarţă ! (Intră Moșneguţu.) 

BORDEIANU : Ai grijă, moșule! (Iese 
cu Făgurel.) 

HOARȚĂ : Viînturache, văzuși ? M-am 
lămurit. Aici e familiarism curat. 

VÎNTURACHE : Sfînt... ăă... just. 


(Hoarţă iese furios, urmat de Viîn- 
turache. O clipă scena rămîne goa- 
lă, Sună telefonul.) 

MOȘŞNEGUȚŢU : Alu! Alu! Cum? 
Cum ? Da', noi, partidul. Cu cine? 
Aaa, cu tovarășul Hoarţă. Moment, 
să văd dacă n-o plecat cu moto- 
riza. Moment. (De la fereastră.) To- 
varăşe Hoarţă! Ei. bre. n-auzi?! 
Ti cheamă sfatul raion la tilifon. 
(Telefonului, de departe.) Vine, vine 
îndată ! 

HOARȚĂ (revine în fugă, luînd po- 
ziția de drepți și aplecîndu-se ser- 
vil, ca şi cînd cel de la capătul 
firulu ar fi de față): Alo... am 
onoarea să vă salut, tovarăşe vice... 
Cum... o clipă, vă rog. (Lui Moş- 
neguțu) Moşule, fă-te că mă cauţi 
pe-afară, hai, hai, trap! (Moşne- 
guţu iese, dar va trage cu urechea 
în tot timpul convorbirii.) Alo! 
Vă ascult, tovarășe vice. Nu, n-am 
rezolvat... De, mai greşește omul... 
Numai cine nu munceşte.. De ce 
n-am rezolvat?  Instructorul de 
partid îmi face greutăți... Nici un 
ajutor, dimpotrivă... Nu, nici orga- 
nizaţia de partid... Vă povestesc eu 
mai pe larg astă-seară... Da, privește 
îngust problema... Nu, nu, altceva. 
(Tipă enervat la careva care se 
interpune pe fir.) Alo! Care Todi- 
reşti ?... Care marmeladă ? Lasă-mă, 
tovarăşe. cu marmelada dumitale 

şi nu te băga pe fir!... Sigur, 
vorbesc, vorbesc cu raionul... Alo, 
tovarăse vice ? Tovarăşul vice Dă- 
nilă ? Bun, tot eu la telefon. Ches- 
tiunea-i delicată, dar e clară. Vă 
spun eu, e ceva pe linie de morală 
proletară. Ce mai ?! Se are bine cu 
fiica lui Chiper, ştie tot satul. Păi, 
dacă stă chiar la ei în gazdă. Daa, 
da, da, chiar vă rog, tovarăşe vice... 
Sesizațţi cazul şi raionului de par- 
tid, să ştie şi tovarăşa Adomnicăi, 
de la agrară... Da, asta-i cauza. 
Concret ?... Vă spun eu mai pe 
larg cînd vin! În concluzie, des- 
compunere morală, tovarăşe vice 
Dănilă : fac amâîndoi... descompunere 
morală... şi mănîncă colțunași din 
brînza colectivei. Vă salut, vă sa- 
lut. (Așază satisfăcut receptorul în 
furcă şi, înainte de a ieşi, exclamă 
triumfător.) Scot eu brinza din voi 
toți. Unu-i Hoarţă de la raion, șe- 
filor ! (Lui Moşneguțu — care re- 
intră amenințător, cu băţul.) Ce 
faci aici ?... Om bătriîn... 

MOȘNEGUȚŢU : V-am căutat pe-afară 
şi nu v-am găsit. 

HOARȚŢĂ : Bine, m-am dus!... 

MOȘNEGUȚU : Du-te învirtindu-te ca 
oaia capie şi vino cînd te-oi chema 
eu, hiîrţoaga dracului ! 


CORTINA 


A doua zi, în fața comitetului raional de partid. 


FILOMELA (ieşind din sediu şi ză- 
rindu-l pe Făgurel care urcă strada 
îngîndurat) : Damian! 

FĂGUREL (surprins) : Filomela ! 

FILOMELA : Ia te uită. De aceea nu 
mi-ai răspuns la ultima recoman- 
dată. Ai ţinut să vii chiar tu. Asta 
zic şi eu surpriză. 

FĂGUREL : Şi nu te bucuri ? 

FILOMELA : Ghici. 

FĂGUREL : Ştiu şi eu? 

FILOMELA : Răule — ştii tu foarte 
bine. Am impresia însă că mai de- 
grabă tu eşti cel care nu te prea 
bucuri. 

FĂGUREL : De unde ai mai scos-o 
şi pe asta? 

FILOMELA : Te trădează ochii. În 
orice caz, nici nu-ţi închipui ce fe- 
ricită sînt că ai venit. De astă 


dată nu mai scapi. Îi spunem și 
mamei taina noastră, şi gata. De ce 
taci ? 

FĂGUREL (preocupat de alte ginduri): 
Mda, sigur că da, numai că... 

FILOMELA : Numai că, ce? Te-ai 
răzgindit ? 

FĂGUREL : Ei, asta-i! 

FILOMELA : Am înțeles: nu mă mai 
iubeşti. 

FĂGUREL (drăgăstos): Nu fi copil. 
Atita încredere ai tu în mine? 
FILOMELA : Lasă, lasă, că ştiu eu. 

Ochii care nu se văd se uită. 
FĂGUREL : N-ai dreptate. 
FILOMELA : Dovedeşte. 
FĂGUREL: Cum? 


FILOMELA : Nu ştiu cum. 
FĂGUREL  (mingiind-o): Doar ţi-am 
spus de atitea ori că mi-ești dragă, 


iasa 


că ţiu la tine, că tot timpul ești în 
gîndul meu, că... 

FILOMELA : Vorbe... vorbe... 

FĂGUREL : Of... bine-a zis cine a zis: 
fetele sint ca urzicile; dacă te 
apropii de ele cu sfială, te în- 
ghimpă. Dacă însă le apuci curajos 
dintr-o dată, le smulgi cu rădăcină 
cu tot. 

FILOMELA : Mda! Parcă ardeii, pînă 
nu-i mușşti, ştii dacă sînt iuți sau 
nu ? 

FĂGUREL: Da? Poftim! (O sărută.) 

FILOMELA : Damian !... Aici, în 
stradă !... 

FĂGUREL : Acum, mă crezi ? 

FILOMELA : Să mergem la mama. 
(Intră amindoi în sediu. Pe un cu- 
loar al sediului, Mihai Badea, acti- 
vist al raionului, sfirşește o discu- 
ție cu Ursu.) 

BADEA : L-ai luat pe „nu“ în braţe, 
tovarășe Ursu, şi presimt că la mo- 
dul ăsta de a discuta, n-o să ne-n- 
țelegem nici mîine. 

URSU : Eu, tovarășe Badea, aista-s! 
La mine: ce-i în guşă, îi şi-n că- 
puşă. Şi eu nu greşesc. 

BADEA : Vorbim două limbi deose- 
bite. Mă rog, recunoști că acolo, la 
Liniştea de Jos, ca şi în orice or- 
ganism socialist, conducerea trebuie 
să fie colectivă ? 

URSU : Colectivă-colectivă, dar răs- 
punderea e unică. Atît ! Dacă-s pre- 
şedinte şi semnez o hirtie, să se 
respecte. Altfel... 

BADEA : Altfel, ce? 

URSU : Nici cu dumneata nu mă-nţe 
leg. Mă duc direct la tovarășul 
prim-secretar, la tovarășul secretar 
doi... Cum, adică ? Hoarţă-i rău, eu 
rău ; în schimb, tovarășul Făgurel, 
care stă la Chiper, îi bun, dum- 
nealor alcătuiesc un anume fel de 
colectiv, dumnealor îs buni, îs foarte 
buni. Nu, eu am plecat și-am ter- 
minat. Mă duc la tovarășul prim. 

BADEA: N-o să poți vorbi cu el. 
Acu' e într-o şedinţă. 

URSU : Stau aici pîn-or miîntui-o. Nu 
mă las eu cu una, cu două. 

BADEA : Cum crezi! (Intră în biroul 
său. Ursu iese prin stinga. Intră 
Filomela cu Făgurel. Ursu trece 
morocănos pe lingă cei doi, fără 
să le răspundă, și iese. Filomela și 
Făgurel intră în biroul Mariei.) 

FILOMELA : Dar unde o fi mama? 
Adineauri a fost aici. 

FĂGUREL: Poate că ar fi bine să-i 
spunem altă dată. 


FILOMELA : Nu, nu, trebuie să apară. 
O fi alături. Ia loc. 

FĂGUREL : Filomela, eu aș avea pu- 
țină treabă pînă dincolo la agi- 
taţie. 

FILOMELA : Ai să te duci după 
aceea. (Cu emfază.) Of! Cit tre- 
buie să ne luptăm, noi femeile, 
pînă ne înjghebăm un cămin. 

FĂGUREL (glumind) : Păi, tu nu ştii? 
Căsătoria, după un anume soi de 
opinii, e ca o cetate: unii luptă s-o 
cucerească, s-o ocupe ; alții se căz- 
nesc, se zbat, să evadeze din ea. 

FILOMELA (cochetă): Sint cetăţi şi 
cetăţi ! Dar de ce nu stai jos? 

FĂGUREL (se uită la ceas): Filomela, 
eu totuşi trebuie să mă duc să re- 
zolv nişte probleme pentru care am 
fost chemat aici. 

FILOMELA (surprinsă): Cum, che- 
mat ? Va să zică, de asta ai venit? 
Nu pentru că... 

FĂGUREL (întrerupînd-o): Am să-ţi 
explic. Revin îndată. (Iese.) 

FILOMELA (contrariată): Ce s-o fi 
întîmplat ? 

MARIA (intrînd în birou): Ai spus 
că pleci acasă. De ce te-ai întors? 

FILOMELA : Mamă! (Sună telefonul.) 

MARIA (la telefon): Alo, da, tovară- 
şul Dănilă ?... Spuneţi, da, înţeleg, 
va să zică, dumneata pretinzi că 
îl cunoşti pe Hoarţă ăsta ca pe un 
element întreprinzător şi plin de 
iniţiativă... Da, înţeleg, garantezi... 
bine, bine. Atît am vrut să ştiu. 
Mulţumesc, tovarășe Dănilă. Cine? 
Tovarăşul Făgurel? Ce legătură 
sentimentală ? O să cercetez. Asta-i 
waapa noastră, nu a voastră, de la 
sfat. 

FILOMELA (crezîndu-se ironizată pen- 
tru tăinuita ei dragoste): Nu e 
adevărat. Nu-i ce crezi tu. 

MARIA (nedumerită): Filomela! Cu 
bine, tovarăşe vice. 

FILOMELA : Degeaba mă priveşti 
aşa... Am înțeles ironia... aluzia ta... 
Să ştii! 

MARIA : Care ironie, care aluzie? 

FILOMELA : Ştii tu prea bine care. 
Numai că judeci lucrurile foarte 
la suprafaţă. Da, da. 

MARIA : Nu pricep o iotă. Ce tot în- 
drugi acolo, fato? 

FILOMELA : Nimic. Şi eu care tocmai 
hotărîsem să stau azi cu tine de 
vorbă ! 


MARIA: Foarte bine, o să stăm 
acasă. 

FILOMELA: S'gur, niciodată n-ai 
timp pentru mine. 

MARIA : Dar pricepe o dată: am 
treabă. Acum aştept un activist de 
partid. 

FILOMELA : Şi mă rog, cine este 
această „personalitate“, pe care tre- 
buie să o aştepţi cu atita interes? 

MARIA : Unu... kăgurel. N-ai tu de 
unde-l cunoaşte. (Filomela devine 
curioasă, dar nu pe deplin încreză- 
toare.) Cică, s-a încurcat acolo pe 
unde-a fost trimis, cu una care... 

FILOMELA : Cum ? Asta nu se poate! 

MARIA : Eei, nu se poate?! 

FILOMELA : Va să zică, asta voia 
dumnealui să-mi explice. 

MARIA (brusc): Nu cumva mi-ai 
venit popic să intervii pentru el?! 

FILOMELA (mințind şi apărîndu-se) : 
Nuu, vai de mine! 

MARIA : Atunci ? 

FILOMELA : Am zis şi eu așa... pen- 
tru că.. nu pot să cred că cineva, 
trimis undeva de partid, să... 

MARIA : Uite că se mai întîmplă! 

TFILOMELA : Asta nu se poate, nu se 
poate ! (Iese plingînd. În ușă se în- 
tilneşte cu Făgurel.) Să-ţi fie ru- 
şine ! 

FĂGUREL : Filomela ! (Intră în birou. 
Către Maria.) Bună ziua, tovarășă 
Adomnicăi. 

MARIA : Tovarășul Făgurel, da? 

FĂGUREL: Eu! 

MARIA : Pofteşte, ia loc! 

FĂGUREL : Mulţumesc. 

MARIA: la spune. Cum merge cu 
munca ? 

FĂGUREL: Cum să meargă? Ar 
merge ea... 

MARIA : Da. Şi, pe cît mi se pare, 
dacă sînt bine informată — că eu 
sînt ceva mai nouă aici, la agrară —, 
în raion la noi n-ai mai muncit. 

FĂGUREL : Ba da, ba da. Am lucrat 
o vreme, îndată după ce am fost 
scos din producţie, ca instructor al 
comitetului U.T.M. pe linie de pro- 
pagandă, iar de-atunci încoace, me- 
reu la ţară. 

MARIA : Cum văd, activist cu oare- 
care vechime ? ! 

FĂGUREL: Oarecum ! 

MARIA : Ce înseamnă „oarecum“? 

FĂGUREL : Păi, dacă dumneavoastră 
ați spus „oarecare“ referitor la ve- 
chime, am zis şi eu, „oarecum“, 
tovarăşă Adomnicăi. 

MARIA : Mda... De origine eşti de la 
țară ? 


FPĂGUREL : Nu, muncitor. De meserie: 
strungar. 


MARIA : Şi cum ai ajuns să lucrezi 
în problema socializării satului ? 

FĂGUREL: Păi, cum?! A fost mare 
nevoie, m-a chemat la comitetul 
regional cînd încă eram utemist, 
mi-a trasat sarcina să mă duc în- 
tr-un sat și să mobilizez tineretul 
la construirea unui iaz, şi... m-am 
dus ! 

MARIA : Şi? Ai construit iazul? 

FĂGUREL : Greu, dar s-a construit. 

MARIA : Şi pe urmă? 

FĂGUREL : Pe urmă, ce să mai fie? 
Am cutreierat de colo-colo, cum 
v-am spus, am însămiînțat porumb 
în pătrat, m-am specializat în pole- 
nizarea artificială, am colindat cu 
echipe volante de reparat unelte 
agricole, am înjghebat echipe ar- 
tistice, în fine, iarovizare, chimi- 
zare, şedinţe, prelucrări, rapoarte, 
bucurii, necazuri, puţină gastrită... 

MARIA : Interesantă autobiografie! 

FĂGUREL : E-o biografie obişnuită. 

MARIA : Am auzit însă că, în ultima 
vreme, te-ai cam lăsat pe tinjeală 
şi-ai uitat de toate. 

FĂGUREL : În privinţa asta nu-s de 
acord cu dumneata. 

MARIA : Dar cu critica şi, mai ales, 
cu autocritica, eşti de acord? 
FĂGUREL : Firește! M-oi fi chemînd 
eu Făgurel, nume care pe unii îi 
duce cu gîndul la miere, însă 
atunci cînd e cazul, primesc și cri- 
tici, vreau-nu vreau, înghit — cum 
se spune — și cite-un hap-două de 
chinină. E amar foc, însă — recu- 

nosc — face bine. 

MARIA : Şi la Liniştea de Jos, după 
părerea dumitale, dar privită în 
mod autocritic, cum se desfășoară, 
în general, treaba ? 

FĂGUREL: Repet: nu rău, dar nu 
destul de bine. E o gospodărie 
mare, bogată, milionară, aş zice 
chiar de frunte, însă cu multe po- 
sibilități şi resurse locale care încă 
nu-s rațional folosite. 

MARIA : Nădăjduiesc că cunoşti bine 
situaţia ? 

FĂGUREL : Prea bine, încă nu. Sînt 
nou trimis acolo. Trebuie mai bine 
organizată munca în interior. Cred 
că e nevoie să se facă unele re- 
structurări, poate chiar unele schim- 
bări organizatorice. În orice caz, 
oamenii trebuie ajutați mai serios. 

MARIA : Şi dumneata cum i-ai aju- 
tat ? 

FĂGUREL: Eu? 


MARIA : Uite ce e, tovarăşe Făgurel. 
Am auzit că te-ai fi dedat la me- 
tode ciudate, că ai fi început să faci 
acolo anchete, să zdruncini, pare-se, 

autoritatea unor tovarăşi cu munci 
de răspundere. Ni s-a spus că n-ai 
sprijinit unele acţiuni pe linie de 


FĂGUREL: Vă la cazul 


MARIA: Şi la el, desigur! De ce nu? 

FĂGUREL : Vă rog să mă credeți că, 
în cazul acesta, eu sînt cel care 
am dreptate. Pun capul că... 

MARIA : Mda! Încă ceva. Spune-mi, 
frate, colțunaşii cu brînză de oi îţi 
plăceau şi înainte de a fi trimis 
la ţară? 

FĂGUREL : Da, e una din mîncărurile 
mele preferate, da’ de ce mă în- 
trebați ? 

MARIA : Mi s-a spus că te-ai fi in- 
stalat în casa unui colectivist şi că 
ai cultiva cu fiica acestuia relații 
cu totul neprincipiale... 

FĂGUREL: Nu-i adevărat, tovarăşă. 

MARIA : Şi, cel puțin, ai de gînd s-o 
iei în căsătorie ? 

FĂGUREL : Nuuu! Nici pomeneală, 
nici prin gînd nu-mi trece. 

MARIA (ridicînd receptorul telefonului 
care sună): Alo! Da. Eu. Știu, la 
ora şase! (Lui Făgurel) Bine, tova- 
răşe Făgurel. Zilele astea voi veni 
la Liniştea de Jos, să văd perso- 
nal cum stau lucrurile. Bună ziua. 
(Intră Andrei Vasluianu, prim-secre- 

tar al comitetului raional, un bărbat 

ca la 45 de ani, care exclamă bucuros.) 

VASLUIANU : Felicitările mele! Aţi 
şi tranşat totul atît de repede? 

MARIA: Precum vedeți, tovarășe 
prim-secretar. N-a prea recunoscut 
că... 

FĂGUREL : Vreau să vă vorbesc, to- 
varășe prim-secretar. 

VASLUIANU : Inutil, drăguță. Mi-a 
spus totul fata. 

MARIA : Ai văzut, tovarășe Făgurel ? 
Şi mai încercai s-o scalzi !... 

VASLUIANU : Aşa-s tinerii ăștia, to- 
varășă Adomnicăi : își închipuie că 
ne pot duce pe noi de nas. 

MARIA : Daa! 

VASLUIANU : Nu se prinde, drăgu- 
tule ! 

FĂGUREL:  Tovarăşe prim-secretar, 
daţi-mi voie să vă spun cum a 
fost. 

VASLUIANU : Acum e prea tirziu: 
explicaţiile nu-și mai au rostul. 
FĂGUREL : Totuşi, vreau să vă po- 

vestesc. 

VASLUIANU : Dacă ai stat de vorbă 
cu tovarășa Adomnicăi, gata-i ! Cum 
a spus dînsa, așa rămîne. Și nunta, 


referiţi 

pe cînd? O să fie o petrecanie 
straşnică ! 
MARIA : Da, cu tămbălău. 
FĂGUREL :  'Tovarăşe prim-secretar, 
vă spun drept, sînt complet zăpăcit. 
VASLUIANU : Așa-i dragostea asta, 
pîrdalnica : dacă apucă a se viri 
în inima omului, face o mulţime 
'* de pozne, 
FĂGUREL : Dar sînt nevinovat. O să 
vă  convingeţi. 
adică, 


VASLUIANU: Cum, 
vat“ ? 

MARIA : Neagă, dacă am înțeles eu 
bine, unele aspecte. Încearcă s-o 
scalde. 

VASLUIANU : Păi, de ce? Doar nu 
pretinde acum şi zestre? 

MARIA : Despre asta, nici pomeneală! 

VASLUIANU : Atunci, care-i neînţe- 
legerea ? 

FĂGUREL : Eu nu am nimic cu fata, 
tovarăşe prim-secretar. 

VASLUIANU : Cum nu ai, hoţomane? 
Dacă nu mă-nşel, chiar eu te-am 
văzut cu ea la braţ de vreo citeva 
ori ?!... 

MARIA : Poftim: vra să zică, poveste 
veche ? ! 

FĂGUREL : Asta-i altceva, tovarășă 
Adomnicăi. E ceva serios. 

VASLUIANU : Să vrei să ai o nevastă 
ca Filomela noastră, nici nu poate 
fi ceva neserios. 

MARIA (uluită) : Pe cine să ia de ne- 
vastă ? Pe fata mea? 

VASLUIANU : Păi cum? Nu ştii ni- 
mic, tovarăşă Adomnicăi ? 

MARIA : Nici pomeneală. 

VASLUIANU : Atunci, ce naiba aţi 
discutat aici? Ce tot vorbeaţi de 
nuntă ? 

MARIA : Eu mă refeream la cu totul 
altceva. Îl chemasem aici pentru 
cu totul altă problemă. Nici prin 
gînd nu mi-a trecut... Şi nici nu-i 
cu putinţă. 

VASLUIANU : Ei, tovarășă Adomni- 
căi... Copiii se cunosc de multişor. 
Pe fiica dumitale o ştiu de cing 
era atitica, iar de el, garantez eu. 
Soţul dumitale, tovarășă Adomni- 
căi, l-a cunoscut bine pe bătrinul 
Făgurel. Am lucrat toți trei la de- 
pou. Păcat că nu trăiesc să-i vadă 
mari. Aşa că garantez eu pentru el. 

MARIA : Poate n-ar trebui să mai ga- 
rantaţi, tovarăşe prim-secretar, fi- 
indcă ați auzit și singur: dumnea- 
lui, cu una e serios, iar cu alta e 
„altceva“. 

VASLUIANU : Care alta? Mai e ca- 
reva pe fir? 


„nevino- 

MARIA : Este. 

FĂGUREL : Nu este. De ce nu mă 
lăsaţi să vă lămuresc ? 

MARIA : Este una care-l hrăneşte cu 
colţunași cu brînză de oi. 

FĂGUREL : Calomnii, tovarăşe prim- 
secretar, şi bănuiesc eu din partea 
cui anume. Dar dumneavoastră, to- 
varăşă Adomnicăi, ce-aţi vorbit, 
înainte de a intra eu, cu fiica dum- 
neavoastră, fiindcă, aşa netam- 
nesam, cînd a ieșit afară din birou, 
m-a făcut neruşinat ? 

VASLUIANU : Păi de ce, drăguță? 

FĂGUREL: Eu ştiu? în orice caz, 
după plecarea ei, îndată ce am 
ajuns aici în fața biroului tovară- 
şei Adomnicăi, dumneaei m-a luat 
la zor, bazîndu-se pe niște recla- 
maţii făcute la adresa mea, proba- 
bil de tovarășul Hoarţă. 

VASLUIANU : Cine? Care Hoarţă? 
Acum vreo doi-trei ani am cu- 
noscut şi eu unul, cînd munceam 
la raionul Tg. Neamţ. Un carierist 
de nelecuit, care lucra în 
rație şi care a fost dat afară. Nu 
sunma s-o fi oploşit în raion la 

? 


FĂGUREL : Ala trebuie să fie, tova- 
rășe prim-secretar. Susține că am 
purtări necorespunzătoare. 

MARIA : Imorale. Se vorbeşte despre 
o aventură cu fiica gazdei la care 
locuieşte dumnealui. 

VASLUIANU : E ceva concret, dove- 
dit, cercetat, tovarășă Adomnicăi ? 

: Nu. S-a sesizat sfatul popu- 
lar, tovarăşul Dănilă şi cineva de 
la Agevacoop. 

VASLUIANU : Sesizat-sesizat, dar de 
controlat s-a controlat ? 

MARIA : Nu, acum sînt în curs. 
VASLUIANU : Întotdeauna trebuie să 
verificăm, tovarășă Adomnicăi. 

(Uşa se deschide şi apare Mircea.) 

MIRCEA : Bună ziua. O caut pe tova- 
răşa Adomnicăi. 

MARIA : Eu sînt, tovarăşe. 

MIRCEA : Nu dumneavoastră. O caut 
pe tovarășa Filomela. Mi s-a spus 
că o găsesc la camera 18. Mă iertați. 

FĂGUREL : Stai, stai, tovarăşe Mir- 
cea. Intră. (Mircea îl privește bă- 
nuitor.) 

VASLUIANU : De unde te cunosc eu 
pe dumneata, tovarăşe ? 

FĂGUREL: E mecanizator la noi în 
brigada permanentă. E fiul preșe- 
dintelui şi un utemist de nădejde. 

VASLUIANU : Aha! Şi ce ai cu tova- 
răşa Filomela ? Nu cumva îi faci 
curte şi dumneata ? 


MIRCEA : Nu, tovarășe prim-secretar; 
eu nu-s tovarășul instructor Făgu- 
rel, să... 

MARIA : Să ce? 

MIRCEA : Ei, ce? El, da. Le cam face 
e le fete, le cam trage clopo- 


FĂGUREL : Glumeşte, tovarăşe prim- 
secretar. 

MIRCEA : "Pînă nu faci foc, nu iese 
fum! 

MARIA : Va să zică, aşa cu tovarășul 
nostru Făgurel ?! 

MIRCEA : Cam așa umblă vorba! 

MARIA : Dumneata, dacă ești de la 
Liniştea de Jos, probabil cunoşti pe 
una Natalia Chiper? 

MIRCEA (oftînd): Cum să nu? O cu- 
nosc, şi încă foarte bine. 

MARIA : Înseamnă că trebuie să ştii 
dacă între... Nataliţa şi tovarășul in- 
structor a fost sau n-a fost ceva? 

MIRCEA : Se zice că ar fi fost, to- 
varăşă ! 

MARIA: Aţi văzut, tovarăşe prim- 
secretar ? 

FĂGUREL : Tovarăşe Mircea, te rog 
să te exprimi clar! 

MIRCEA : Eu cred că nu de florile 
mărului umblă vorba că a fost! 
pi Filomela şi Natalița.) 
FILOMELA : lertaţi-ne, n-am știut 
că sînteţi în şedinţă. 

VASLUIANU : Intră, Filomela. Intră! 
MIRCEA : Hai odată, tovarăşă Filo- 
mela, toată echipa de dansuri te 
aşteaptă de un sfert de oră jos în 
maşină. O să întirziem programul. 
Puteai să te grăbești și dumneata, 
tovarăşă Chiper. 

MARIA : Nu cumva mata eşti fiica 
tovarăşului Chiper ? 

NATALIŢA : Ba da. 

FILOMELA : Spune, Nataliţă, cum a 
fost. Spune tot ce mi-ai povestit. 

MARIA : Poate şi dumneata ai de 
făcut vreo plingere împotriva tova- 
răşului Făgurel ? 

NATALIŢA : Drept să vă spun, ar fi 
una: vrea să se mute de la noi, 
pentru că s-au scornit şi-au ieşit fel 
de fel de vorbe. 

MARIA : Aha! 

VASLUIANU : Descurcă-te, bre tova- 
răşe, că glumă-glumă, dar... 

MARIA : Ce să se mai descurce? 
Nu vedeţi ? Dinsa reclamă. (Arată 
spre Mircea.) Dumnealui e martor... 

MIRCEA : Eu?! 

MARIA : N-ai spus dumneata că între 
ei doi a fost ceva? 


NATALIŢA : Tu, Mircea?! 


MIRCEA : Nu te supăra, Nataliţa, dar 
dacă s-o stirnit zvonuri, înseamnă 
că ceva tot o fi fost! 

VASLUIANU: Vă rog,  desluşiţi-o 
o dată: a fost, n-a fost, ce-a tost? 

FILOMELA : Spune tu, Nataliţa. 

NATALIȚA : A fost o intrigă la mij- 
loc, tovarășe prim-secretar, pusă 
la cale de clănţăul ăla de Hoarţă. 

MARIA : Nu prea văd de ce ar fi 
făcut-o ? 

NATALIȚŢA : A vrut să se răzbune pe 
tovarăşul instructor, că l-a împie- 
dicat să ne ia cu de la sine putere 
din bucate şi să se împopoţoneze 
astfel cu laude grozave, să fie bine 
văzut de şefii lui. Este, tovarășe 
mecanizator Mircea ? (Mircea lasă 
capul în jos, îndrugind un spășit 
„mda“”.) 

FĂGUREL : Este problema pe care am 
vrut s-o discut cu dumneavoastră, 
tovarăşe prim-secretar. 

VASLUIANU : Mda! Tovarășă Adom- 
nicăi, convoci la mine pe tovarășii: 
Ursu, Dănilă, Chiper, Bordeianu şi 
pe acest Hoarţă. Rămii şi dum- 
neata, tovarăşe Făgurel, şi te pre- 
zinți şi dumneata, tovarăşă Adom- 
nicăi, s-a înţeles ? 

MARIA :  Înţeles, tovarășe prim-se- 
cretar. 


A ei T 

VASLUIANU : Ei, tovarășă Adomni- 
căi, n-ar strica să mergi și să dez- 
baţi problemele la faţa locului. Noi 
nu avem voie, tovarășă Adomnicăi, 
să ne pripim cînd caracterizăm oa- 
menii... (către Mircea) ...să ne plecăm 
urechea la toate brașoavele, tovarășe 
utemist Mircea. Cît despre milionarii 
noştri, au toate şansele să se gospo- 
dărească bine. Le lipsește însă omai 
bună organizare. Or, rolul decisiv 
pentru aducerea la îndeplinire a 
hotăririlor partidului, îl are munca 
organizatorică concretă, pe teren. 
Asta-i problema principală. (De 
afară s-aude claxonul unei maşini.) 

FILOMELA : Aoleu! Ne-am luat aci 
cu vorba... 

NATALIȚA : Şi toată echipa artistică 
ne aşteaptă jos. 

FILOMELA : Am zburat! Cu bine! 
(Iese repede, urmată de Mircea.) 


VASLUIANU : Succes, fetelor! Şi ve- 
deţi să fiţi la înălțime! Să trecem 
la mine, tovarăşe Făgurel. Nu uita 
de convocări, tovarășă Adomnicăi. 
(Iese). 

MARIA : Cum o să uit, tovarășe prim- 
secretar ? (La telefon.) Alo! Alo! 
Dă-mi, te rog, Liniştea de Jos. 


CORTINA 


U L III 


După cîteva zile, undeva în aer liber, Mircea cal re la manivela unui trior de selecționat 
oi 


sămință. Pelin mestecă cu un băț într-un butoi cu s 


ştiuleţi etc. 


uţie. Femeile cos saci. Ceilalţi curăță 


Inainte de ridicarea cortinei, de pe scenă se aude tumult de glasuri întăritate şi frînturi 


viforoase de vorbe și risete, astfel ca: „Nu, nu, nu, cum? Nu pune soluție prea multă. Sigur! 
Da, da! Ce? He-he! Invîrte mai încet! Hopa! Hopa! Ssst!“, după care cortina se ridică și-l 
vom vedea pe Ursu, care, exasperat, cu palmele ridicate în aer, se scoală de pe un sac şi se 
apără de ceilalţi, cerind în continuare cuvîntul. 


URSU: Măi, dar știu că vă merge 
gura mai strașnic decit triorului 
ăsta! Mă rog, s-aude? Un singur 
cuvint v-aș mai spune, şi am ter- 
minat. 

RUXANDRA (ridicîndu-se de pe o 
găleată, unde stă şi cîrpeşte niște 
saci): Doar nu v-a presurat careva 
chiper pe limbă, oameni buni. 
Aveţi oleacă de respect și mai 
tăceţi din gură, că dacă om ţine-o 
aşa înainte cu „ho“ şi cu „teo“ 
ne-o apuca amiaza-mare. 

PELIN (tirînd un sac la gura trioru- 
lui): Potoliţi-vă, bre, că știu că 
doar nu v-o pierit ruşinea. 


FĂGUREL (muşcînd dintr-un măr): 
Tovarăși, se poate să fie și puţină 
liniște ? Eu cred că se poate. 

NATALIȚA : Mircea, opreşte selec- 
torul ! 

CHIPER : Hai! Zi, tovarăşe preşe- 
dinte, dă-ți drumul. Să auzim! 
URSU : Pentru unu' ca d-ta, n-am ce 

să mai adaug alta. 

PELIN (învîrtind cu băţul în butoi): 
Bre, bre, bre, ce sămînță de oa- 
meni ! Iar vă încăieraţi ca cucoşii ? 
Acum, dacă te-ai sculat în picioare, 
vorbește, tovarășe preşedinte, nu 
sta ca o antenă de radio. 

URSU : Eu atîta mai am de spus: 
Ce-am putut, am făcut, am realizat 
şi cred că se vede! Am fost şi 
sînt popular cu toată lumea. 

MARGHIOALA : Auzi: dumnealui şi 
„popălar“ ! Dar, cu cine? Cu Fi- 
limon, cu care-i văr de-al doilea 
şi căruia îi dă căruța noastră pe 
muteşte, să se plimbe pe la nunţi? 
Cu finu-su, Pintilie, căruia i-e naş ? 
Şi cu toată puzderia de cumetri 
pe care îi are? 


URSU : Dar cu tine ce fel de rube- 
denie sînt, de ţi-am dat două zile 
la rînd trei cotiugare, nu unu’, de 
ţi-ai adus lemn de casă? Am îm- 
prumutat căruța tuturor celor ce 
aveau  neapărată nevoie. 

CHIPER : Dar şi celor care cumpără 
făină de păpușoi de la ai noștri... 
şi-apoi o vînd cu un preţ de spe- 
culă la tirg. 

URSU : Ei, tovarășe brigadier-șef, mai 
trebuie să închizi ochii cîteodată. 
Aşa-i cînd trăiești printre oameni : 
trebuie să ai obraz de piele, nu 
gard de nuiele, ca Marghioala care 
se ştie că n-are jug la vorbă. 

MARGHIOALA  (croindu-și loc, spre 
Ursu): Cum n-am, roși-ți-ar obra- 
zul dumitale, tovarăşe preşedinte, 
nu mie. (Intră Țului cu un sac în 
spate.) 

ȚULUI (oprind-o, înadins, să avan- 
seze): Stai, lele, că erai să mă 
dărimi de pe picioare cu ţuhalul 
ista cu tot. (O calcă pe Varvara.) 

VARVARA : Văleu, cumetre 'Țului, dar 
ce boala nu te uiţi pe unde calci? 
Mi-ai turtit degetele de la picioare. 

TULUI: N-ai decît să-ți ţii degetele 
acasă. (O calcă şi pe Marghioala.) 

MARGHIOALA : Eiii, comedie, d'apoi 
te ferești de Varvara şi mă calci 
pe mine, cumetre ului? 

ŢULUI : Ce să-ţi fac, lele Marghioală ? 

MARGHIOALA : Să-mi plătești o cu- 
tie de vaxă, că iaca, toată m-ai 
tămînjit de glod pe papuci, cu 
bocancii ceia ai dumitale (risete). 

BORDEIANU  (ridicîndu-se de pe un 
butoi răsturnat) : Bre, oameni buni! 
Are să ne dee careva ca miine- 
poimiine la ziar, pentru că ne-am 
apucat cică de o treabă şi iese pe 
dos. Şi o să ridă tot raionul. Toată 
regiunea o să ne arate cu degetul, 
că la noi, aici, la Liniştea de Jos, 
cum scoate unul un cuvînt mai 
„poznit''* pe poarta gurii, cum sar 


toţi, de parcă am fi din satul 
Gălăgia. 

URSU: Aţi văzut-o pe Marghioala 
cum face ocoluri şi o ia pe după 
dealuri cînd vorbeşte? Totdeauna 
o ia razna. 

FĂGUREL: Apoi, dacă vorbiţi aşa, 
halandala, tovarăşi, eu plec! 
MARGHIOALA : Halandala vorbește 
tovarășul președinte, nu eu! Că eu 
mult n-am cînd face zeamă lungă. 
Dincolo, la fermă, îmi stau găinile 
nemîncate, nebăute, fac poate con- 
cert țiîncfonic, săracele, ca să nu 
mai zic că acuşi mi se încilcese 
și mie mațele de foame, iar tova- 
rășul președinte tot bate doba aici 

şi pretinde că-i popălar. 

FĂGUREL : Dar dumneata pretinzi că 
ai temeiuri cînd iei omul așa, la 
refec ? 

MARGHIOALA : Apoi, am temei. Să 
ştii dumneata că dumnealui îi dar- 
nic cu puişorii primăvara şi cu 
puicuţe toamna, luate de la mine, 
de la crescătorie, şi făcute cadău 
la fel de fel de draci de șefuleți cu 
care are legături, vîntură averea 
noastră şi se crede popălar. Ba, îmi 
spune mie că am obraz de nuiele! 

TĂRTĂCUȚĂ (care intră cu un sac 
în spate): De-ai avea şi dumneata 
zece la sută obraz din cît are to- 
varășul preşedinte, şi încă ar fi 
pozitiv. 

MARGHIOALA : Tu să taci și înlem- 
neşte acolo, că ţi-oi stuchi acuşi 
vreo două vorbe mai zmuncite... 

TĂRTĂCUȚĂ : Poftim: „stuchi-zmun- 
cit“, vocabular foarte înaintat ! 

FLORIȚA (din alt colț): Că tu, gro- 
zăvit vocabular ai, măi coteodac! 

NATALIȚA (ieșind de după trior): 
Pleavă, fă, pleavă, nu vocabular. 
Toată  ziulica flituiește din gura 
aceea de împrumut. Atiîta are! 

PAȘNICU : Şi gărgăuni în cap! 

DAFINA : De o mie de ori scoţi mai 
ușor guzganii din pivniţă de la 
cooperativă, decît  gărgăunii din 
capul tovarăşului Tărtăcuţă. Dar 
îi găsim noi şi lui ac de cojoc. 

PELIN : Eu cînd spun că aista n-are 
bostan, n-are dovleac, ci numai o 
bostănică cît pumnul, eu grăiesc 
fleacuri ? 

MARGHIOALA : Ia, o tărtăcuţă acolo, 
asta are. 

TĂRTĂCUȚŢĂ : Pe mine să nu mă 
luaţi așa, la sigur. Şi-n primul rînd, 
una ca... lelea Marghioala. 

DAFINA: Poate  „tovarăşa“ Mar- 
ghioala. 


TĂRTĂCUȚĂ : Mă rog, tovarăşșă, tovă- 
rășoaică, tot Marghioala e, ca acum 
o sută de ani. 

MARGHIOALA : Ba-s colectivistă, şi 
încă milion chiar de mă cheamă 


Marghioala. (Îl strimbă.) Na! 
TĂRTĂCUŢĂ : O babă cu limba 
neagră. 
DAFINA:  Tovarăşe Tărtăcuţă, dar 


așa, oleacă de rușine nu ai? 

TĂRTĂCUȚŢĂ : Pardon: o babă... de 
tip nou. 

MARGHIOALA :  Tărtăcuţă de tip 
veohi ce ești tu, cu simburi din 
cei noi înăuntru, dar seci aproape 
toţi. Dar nu te ştiu eu ? li porţi de 
colo-colo poşta tovarăşului preşe- 
dinte, care, se ştie — aşa-i, femei- 
lor? — de unde la început era 
harnic şi omenos, de o vreme în- 
coace, de cind umblă numai cu 
camionul şi poartă cușmă neagră 
şi cizme cu curele, croite din vi- 
țelul cel chirol... 

VARVARA : Da, da, cel pe care l-a 
dus la ORACA. 

FLORIŢA : Şi care a pierit pe drum 
de dragul cizmelor tovarăşului Ursu. 
(Riîsete.) 

ŢULUI: Iaca iese dedesubtul. (Intră 
Mititiuc cu două sticle de soluţie, 
din care toarnă în butoiul adus de 
Chiper, iar Moşneguţu, cu o gă- 
leată.) 

MARGHIOALA : Şi pe deasupra tutu- 
ror  dedesubturilor, tovarăşi, eu 
dacă-i cer tovarăşului preşedinte 
„Vitarum“ de cela, ori cum îi mai 


MITITIUC : Vitaurom! 

MARGHIOALA : Așa, aşa, penicilină 
de-aceea, anume ca s-o dau cu 
rația la păsări... 

FLORIŢA : Ori la porci... 

VARVARA : Dar parcă la viței, nu? 

MARGHIOALA : Tovarăşu' preşedinte 
n-aude, că el n-are încredere în ce 
scrie la carte, fiindcă el pune căr- 
tile pe oalele cu lapte prins. (Pelin 
adaugă apă în butoi, supravegheat 
de Mititiuc.) 

URSU : Ştii ce? Eu nu-s agronom Eu 
agronom am pe schemă ! 

MITITIUC : Azi, fiecare ţăran trebuie 
să devină un agronom, tovarășe 
Ursu, altfel, buruienile... se înghe- 
suie toate să măniînce din strachina 
ţăranului. 

MOȘNEGUȚŢU : Asta știe el, fiindcă, 
ce-i drept, preşedintele nostru, tre- 
buie să recunoaștem, ar avea el 
bune pietre, bune valțuri la moara 
lui (indicînd capul). 


CHIPER : Numai că nu le prea folo- 
seşte ! 

MOŞNEGUŢU : Apoi, aici îi baiul, 
fiindcă dacă într-o moară nu torni 
grăunţe destule, se tocesc valțurile 
şi fac numai colb şi vuiet, iar pînă 
la urmă se strică. Tot așa-i şi cu 
glagoria, cu mintea: n-o pui la 
treabă, nu bagi doxă la cap, cu 
timpul ţi se deșartă căpăţina și de 
ceea ce ai ştiut odată, și prinde să 
răsune a gol. 

MARGHIOALA : Apăi, asta aşa-i. Că 
eu cînd îi cer talaj pentru aşternut, 
sau var pentru spoit, sau pinză de 
pus la geamuri la coteţe, cum scrie 
la cărți, dumnealui: nu și nu. 

URSU : Ei, nu, că-i fi vrind să le fac 
şi sufragerii acu'. Găina, de soi să 
fie ; în rest, de cînd îi lumea, 
doarme unde o apucă seara şi tră- 
iește din ce scurmă. 

MARGHIOALA : De asta m-ai repezit 
cu doi dumnezei cînd ţi-am cerut 
creolină, că mă 'năbuşă mirosul de 
găinaţ ? 

FLORIȚA : Asta-i adevărat. Că nici 
pe la mine pe la porci nu prea 
mai dă. 

VARVARA : Îi miroase, fă, că doară 
are nasul subțire. 
MARGHIOALA (ironic): Cum îi şi 

obrazul ! 

URSU (revoltat): Eu, cu obraz și nas 
subțire? Eu, fudul? Asta-i de-a 
dreptul neobrăzare. 

MARGHIOALA : De! Atuncea-mi fac 
otocritica. Recunosc, tovarășul pre- 
şedinte nu are obrazul subţire. Are 
obraz gros! 

RUXANDRA : Auzi acuzare! Bărbatu- 
meu şi obraz gros! 

MARGHIOALA : Da, şi nu-i just? 

RUXANDRA : Să ştii că nu! 

MARGHIOALA : Atunci, n-are obrazul 
gros. N-are obraz nici deloc! 

RUXANDRA: Dar cum o rabzi, 
Vasile ? 

URSU : Dar tu nu vezi, s-au pornit 
toate împotriva mea. Asta-i şcoala 
lui Chiper! 

CHIPER : Poate, şi a mea. Ce să-i 
faci, noi nu legăm cartea de gard! 

URSU : Eu fac agricultură. Atât. 

FĂGUREL : Fără să ne şcolim nu se 
poate. Pînă îmbătrinim, tot avem 
de învăţat, tovarășe Ursu! 

TĂRTĂCUȚĂ : Eu sînt convins că 
tovarășul Ursu are dreptate cînd 
nu dă atenție pretențiilor lelii 
Marghioala. 

MITITIUC : Ai putea să-i zici „tova- 
rășă“ că nu ţi-or cădea galoanele. 


TĂRTĂCUȚĂ : „Tovarăşei“, mă rog. 
Însă, vă întreb eu, din punct de 
vedere ştiinţific, oare „tovarăşa“ 
acolo, la găinile ei, respectă tezele 
economiei politice ? 

FLORIȚA : Dar tu cum crezi, mă, 
doftor în ştiinţe de tăiet frunze la 
cîni ? 

TĂRTĂCUȚĂ : Eu susțin că nu, şi 
bine face tovarășul președinte că 
n-o ia în seamă. Fiindcă, tovarăși 
dragi, ştiu precis că „tovarăşa“ 
Marghioala are acolo la fermă o 
serie de găini pe care le ţine 
ca-ntr-un fel de lagăr. 

MARGHIOALA : Ce ai tu cu irpe- 
riențele mele ? 

TĂRTĂCUȚŢĂ : Experienţe?  Exploa- 
tare, scumpi tovarăși, dumneaei si- 
leşte găinile respective să facă, nu 
un singur ou, cum o lăsat bunul 
Dumnezeu, ci cîte două pe zi. 

MARGHIOALA : Ei, deocamdată mă 
muncesc numai cu vreo zece gobăi, 
dar poate am să le pun la regim 
şi pe celelalte. 

PELIN : Şi o să se ouă toate de două 
ori pe zi? Şi o dată noaptea? 
TĂRTĂCUȚĂ : Exact, iubiţi tovarăşi: 
Exploatare, ca-n Belgia, ca-n Da- 
nemarca... Şi nu rîdeți, tovarăşi, 
fiindcă — după părerea mea şi a 

altor filozofi... 

MITITIUC: Ca şi dumneata !... 

TĂRTĂCUȚĂ : Perfect! În Belgia sau 
Danemarca e explicabilă situaţia, 
dar la noi, la gospodărie, unde — 
se ştie — nu avem găini private, a 
asupri păsările care sînt proprie- 
tate socialistă obştească, e de ne- 
admis. Şi dacă noi nu analizăm și 
lăsăm... 

FĂGUREL: Nu analizăm şi-l lăsăm 
pe tovarășul Tărtăcuţă să nu aibă 
habar de ceea ce se cheamă mă- 
rirea productivităţii muncii. (Direct 
lui Tărtăcuţă) Dacă nu te vom să- 
puni bine pentru scăzutul d-tale 
nivel politic şi pentru toate cele- 
lalte lipsuri, abia atunci ai să ră- 
miîi d-ta ca o ceapă degerată. 


MITITIUC : Şi să nu ne mire dacă 
miine-poimiine are să pălăvrăgească 
şi mai şi, susținînd, de pildă (imi- 
tindu-l) „să distrugem sămiînța de 
porumb din Rominia, fiindcă po- 
rumbul, precum se ştie, a fost adus 
la noi în ţară din America acum 
cîteva sute de ani; în plus, e o 
plantă cultivată și în feudalitate, 
orînduire pe care noi am depă- 
şit-o“. Nu? 

TĂRTĂCUȚĂ : 'Tovarăși... 


FĂGUREL : Stai jos! Găini care se 
ouă de două ori pe zi există şi-n 
Uniunea Sovietică, şi-n Islanda, şi-n 
America, şi... 

PELIN : Şi la lelea Marghioala... 

FĂGUREL : Și... am terminat cu d-ta. 

BUTOI: Eu, dacă pot, pot spune ceva, 
tovarăși ? 

FĂGUREL : Dar scurt, tovarășe Butoi! 

BUTOI: Se aprobă, se aprobă. 

BORDEIANU : Fără polologhie multă. 

BUTOI (scoţind niște pagini scrise): 
Aici îi şi ură personală la mijloc, 
tovarăși. 

MITITIUC : Între cine? 

FLORIŢA (odată cu următorul): Spu- 
ne pe şleau ! 

PAȘNICU : Care cu care? S-auzim. 

BUTOI: Eu, atita-i la mine. Treaba 
cucoșului : am cîntat? Am cîntat! 
Facă-se ziuă cînd o vrea şi-o pofti... 

BORDEIANU : Treci la concret. 

BUTOI: Concret, ce-i? Dacă-i ură 
personală, nu-i dragoste. Gospodă- 
ria însă e mare, tovarăși, fiindcă 
nu-i mică, şi-i greu de condus, 
fiindcă nu-i uşor să ai peste 3000 
de hectare, care nu-s 300. 

PELIN : Hei, zi-i odată, gură bogată! 

BUTOI: Ce a fost însă la început, 
tovarăși ? (Bea repede o cană cu 
apă.) La început... 

ȚULUI : Iii! Păi, dac-o începe cu 
poveştile... 

FĂGUREL : Zău, tovarășe Butoi, dacă 
într-adevăr vrei să spui ceva, intră, 
te rog, în fondul chestiunii. 

BUTOI: Am intrat, tovarășe instruc- 
tor, şi spun că la început nu era 
ca acum, cînd noi avem azi 420 
bovine, din care 320 vaci cu pro- 
ducţie medie de 2111 litri lapte 
de fiecare, 2830 oi, din care 1200 
merinos, 584 porci... 

CHIPER : Sari peste asta, tovarăşe! 

NATALIȚA : Înviîrtește selectorul cela, 
Mircea! Dă-i drumul mai tare! 

MIRCEA : Gata la urmă! 

BUTOI: Nu sar nimic! Staţi, stai, 
Mircea ! (Tare) Aşa! Vra să zică, 
orz! Orzul, dacă-i plantă graminee, 
ce-i ? 

PAȘNICU : Termin-o, nene, cu orzul. 

BUTOI: Tovarășe preşedinte, eu con- 
tinui, ori ce fac? Mă rog, tovarăşi 
(reia filele şi le întoarce), înaintăm 
înapoi, ori ne înapoiem înainte? 

CHIPER : Ce te tot învirți în jurul 
cozii, tovarășe? Eu vreau să ştiu 
așa. Mă rog, una şi cu una fac 
două. Preşedintele... 

URSU: De la dumneata nu vreau 
s-aud nimic! 

BUTOI: De-acord, nu eşti la cuvint. 

URSU : Ceteşte-le, tovarășe, să se vadă. 

CHIPER : Nu mai ceti nimic. Noi nu 
sîntem veniți ca să ascultăm o 
dare de seamă. 

DAFINA : Asta o s-o auzim la adu- 
narea generală. 

FĂGUREL : 'Tovarăși, ar fi bine să 
fim mai serioşi. Să legăm discu- 
tiile noastre, cît se poate, de pro- 
blemele care ne frămintă. Daţi 
unele sugestii în legătură cu îmbu- 
nătățirea muncii, a producţiei, ce 
trebuie făcut să meargă gospodăria 
bine. Asta ne interesează în pri- 
mul rind. 

RUXANDRA : Ei, păi dacă-i vorba de 
şedinţă, eu mă duc acasă, că şi 
aşa am un cap cît o găleată. 

BORDEIANU : Stai, lele Ruxandra, că 
nu-i vorba de nici o şedinţă. Tova- 
rășul instructor vrea numai să cu- 
noască şi părerile noastre. 

MIRCEA : Noi, utemiștii, ne-am an- 
gajat ca, în 1961, pe baza sarci- 
nilor trasate de Congresul al III-lea 
al partidului, să căpătăm mai multe 
produse şi mai bune în sectorul 
vegetal și zootehnic. Am şi cifrele 
pe care le-am stabilit împreună şi 
pe care am să le înfăţțișşez în adu- 
narea generală. 

FLORIȚA : Noi ne-am sfătuit şi cu 
organizația de partid. 

DAFINA : Vrem să arăm și să semă- 
năm în așa fel, ca să dobiîndim 
400 kg. de grîu mai mult la 
hectar... 

CHIPER : Oameni buni, eu aş vrea 
să vă spun ceva... 

TĂRTĂCUȚĂ : Stai, Floriță, că mi-am 
prins nasturele de la haină cu țar- 
țamurile de la broboada asta a ta. 
Ce te tot fiţii, fa? 

FLORIȚA : Să nu grăiești buruienos 
cu mine, tovarăşe Tărtăcuţă, că 
acuși... Spune, tovarășe Chiper. 

CHIPER : Uite ce trebuie spus în 
adunarea generală : conveierul ver- 
de oare se cere organizat pentru 
la vară? Trebuie! 

MITITIUC: Trebuie! Suprafaţa des- 
tinată a fi semănată cu plante fu- 
rajere pentru nutreţ verde trebuie 
triplată. 

CHIPER : Asta-i o problemă. A doua, 
porumb pentru siloz, așa încît să 
avem asigurate zece tone pentru 
o vacă, trebuie cultivat cu măcar 
40 de hectare în plus? 

VARVARA : Chiar așa: vorbă multă, 
sărăcia omului. 'Tovarășul Chiper 
gîndeşte sănătos. Eu, tovarăşi, am 


scos anul ista de la vaca Micşu- 
nica, după cum se ştie, 4.100 litri 
de lapte. Şi cum altfel, decit cu 
porţioară, cu tain bun dat cu 
ceasul, după grafic, nu cînd mi se 
năzare mie, cînd îmi aduc aminte, 
ori cînd dă domnul. 

BUTOI: Natura, Varvară! 

VARVARA : Ce natură? Eu, cînd se 
crapă natura de ziuă, îs la grajd. 
Nu m-aş răsti la vacă pentru nimic 
în lume, sau să-i fac vreo obser- 
vaţie, ferit-a sfîntul! Pe urmă, eu 
am deprins oleacă vacile şi cu 
frecţiile, cu refrecţiile... 

MITITIUC : Cu reflexe, tovarășă Var- 
vara. Reflexe condiţionate. 

BUTOI: Sminteli! 

VARVARA: Ce sminteli ?! Vaca, to- 
varăși, după „metoada“ asta cu 
frecţiile... 

MITITIUC : Cu reflexele! 

VARVARA: Așa: dac-o mulgi cu 
ceasul, dacă înainte de asta îi freci 
oleacă pulpa... 

MITITIUC : Masaj, masaj! 

VARVARA: Ei, da, oleacă alintată, 
oleacă dezmierdată, apoi face un 
uger cît cimpoiul şi sloboade lapte 
ca din şipot. Condiţional sloboade 
ca de la robinet! 

TĂRTĂCUȚŢĂ : Interesant! Şi totuşi, 
chestia cu mulsul îi chestie mai 
mult de nărav, şi nu de experienţă. 


VARVARA : Cheme-se cum s-o chema. 
Eu, cum v-am spus, am scos de 
la Micșunica 4.100 de litri şi-am 
primit de la colectivă, pentru depă- 
şire de plan, 1.800 lei. Îţi dă dumi- 
tale prin bilă, tovarășe Tărtăcuţă ? 

FĂGUREL : Şi ce propui? 


VARVARA : Propun: n-aveţi decit să 
vă luaţi la-ntrecere cu mine. Asta 
o spun, și asta am s-o supțin în 
adunarea care vine. Încolo, sănă- 
tate și pace, oameni buni, iar cui 
nu-i place, n-are decît! Gata, to- 
varăși ! Iaca, am miîntuit, dar cine-a 
mai vorbi de-acum înainte, să i se 
strimbe gura. Are cuvîntul tovară- 
şul 'Tărtăcuţă. 

TĂRTĂCUȚĂ : Poftiţi, tovarăşi: ati- 
tudine dușmănoasă faţă de un in- 
telectual cu muncă de răspundere. 
Că eu aici sînt operator cinemato- 
grafic, nu fleac. 


MIRCEA : Atitudini de astea ai dum- 
neata, tovarăşe Tărtăcuţă. Ţi-o spun 
aici, ca să se știe. Dumneata, cînd 
dai drumul la film, să nu bagi 
turație mare la aparat, că nu maì 
înțelege omul nimica. 

MITITIUC: Şi să te zbaţi s-aduci 
filme ca lumea! 

FLORIȚA : Aha-ha, aha-ha! Să ne-a- 
duci şi nouă „Hamletul“, și filme 
cu Şolohov... şi „Idiotul“, deștep- 
tule... 

MIRCEA : Avem şi noi capete să pri- 
cepem şi altceva în afară de jur- 
nale. 

NATALIȚA : Sigur că da! Mircea are 
dreptate ! 

RUXANDRA (cu ironie):  Are-are, 
fiindcă numai de cînd l-ai îm- 
brobodit tu, a apucat să nu mă mai 
asculte. 

TĂRTĂCUŢĂ : Păi da. Influențe ! 

URSU : Influenţa școlii lui Chiper, da. 
De-o bucată de vreme a prins să 
mă judece chiar pe mine! 

FĂGUREL: Dacă o face fără părti- 
nire, nu trebuie să-ţi fie cu supă- 
rare, tovarășe Ursu. 

URSU : Doar n-oi sări în sus de... 
bucurie. 

CHIPER : Poftim, auziţi-l! 

URSU: Dumneata să nu mă sapi. 
Atît ! Cît despre Mircea, e feciorul 


meu... 

RUXANDRA : Şi dacă nu şi-o vede 
lungul nasului... - 

URSU : Scot eu fumurile dintr-însu', 
n-aveţi grijă! 

NATALIȚA : Nu te da, Mircea! 

MIRCEA : Nu mă dau, fiindcă vreau 
să spun aici, în legătură cu cele 
vorbite pînă acum despre tovarășul 
preşedinte Ursu. 

URSU (enervat): Poftim! 

FĂGUREL: De tatăl dumitale?! Mă 
rog, n-am nimic împotrivă. Numai... 
Spune-i, cu dragoste, din toată ini- 
ma și... obiectiv! 

URSU : El, şi... obiectiv! De cînd, mă 

? 


rog ? 
MIRCEA : De cînd sînt de acord cu 
criticile ce ți s-au adus. 
RUXANDRA: Ai mîncat măselariță, 
măi băiete? Dar cine te-a crescut, 
cine te-a hrănit? 
URSU : Bagă de seamă, Mircea. Nu 
te lua şi tu după capul lui Chiper. 
MIRCEA : Mi se pare că încă ai fost 
prea puțin criticat, tată. Asta-i! 
DAFINA : Zi, Mircea ! Că o cam uitat 
că l-o făcut țara gospodar de frunte 
şi o sărit din opinci în ciubote. 
MIRCEA: Oameni buni! Tata s-a 
lăsat pe tinjeală, s-a lăsat influen- 
tat, nu mai ascultă pe cei din jur... 
URSU : Mă judeci tu pe mine? 
RUXANDRA: Pe taică-tu, neobrăza- 
tule? Las că ştim noi cine ţi-a 
împuiat capul! 


URSU : Bagă de seamă, băiete, sînt 
membru de partid din 1947, iar 
tu de-abia ai înaintat dosarul, nici 
candidat încă nu ești. 

FĂGUREL : Tovarășe Ursu... 

MIRCEA : Sînt utemist, tată. 

RUXANDRA : Poţi să fii. Pină la a 
fi candidat de partid, ohoho ! 

MIRCEA : Liniștește-te, tată, şi as- 
cultă-mă. 

URSU : Nici un „tată“! 

MIRCEA : Uite ce, „tovarăşe“ tată. Ai 
văzut cum s-a dus de-a berbeleacul 
Hoarţă al dumitale, dar văd că 
n-ai învăţat nimic din toată tără- 
şenia asta. 

URSU: Tu pe Hoarţă lasă-l. Omul 
n-a venit la noi să ne ia ceva cu 
hapca. Ne da bani, ne plătea. 

PAȘNICU : Să nu ne pomenim miine- 
poimîine iar cu Hoarţă că scoate 
capul ca bureţii cei nebuni. 

ȚULUI: Unul ca Hoarţă cade mai 
totdeauna în picioare, ca mița. 

FĂGUREL : Despre Hoarţă, tovarăşi, 
să nu mai aveţi nici o grijă. A 
fost pus bine cu botul pe labe. 
Zi-i Mircea, mai departe. 

MIRCEA : Ţi-ai ridicat în cap pe 
mai toţi colectiviștii care... 

URSU : Care ce? În chestie de bani, 
eu răspund. Eu îs președintele. 

RUXANDRA: Aşa că, taci, firțăn- 
găule ! 

MIRCEA : Mămăică, tata dacă o mai 
ține aşa, trebuie să lase locul 
altcuiva. 

URSU: Da, da: poate tovarăşului 
Chiper, căruia vrei să-i iei fata, 
să-i devii ginere. 

RUXANDRA : Neruşinatule! Îţi fac 
eu pielea cimpoi. Lasă, lasă! 
MIRCEA : Nu mai poate merge așa, 
mamă, pe tata nu-l mai ţine cu- 

reaua, trebuie să-nţelegi. 

URSU (ieșind cu Butoi după el): Ju- 
pesc eu șapte rînduri de curele de 
pe spinarea ta. Vorbesc eu cu tine 
acasă. 

MIRCEA : Iar eu vorbesc aici. To- 
varăși, tata trebuie scos... 

CHIPER : Dar să nu scot eu untul 
din tine, tovarășe mecanizator. 

MIRCEA : Din mine? 

CHIPER : Nu te mira, Mircea. Că eu, 
cînd te-oi lua în primire cum știu 
eu, la caz de trebuință, îți merg 
fulgii ! 

NATALIȚA : Tătăică! 

CHIPER : Tacă-ţi muzica! N-ai auzit 
cum s-a împintenat la taică-său?! 
Frumos îi? Drept îi? Un om ca 
preşedintele Ursu nu se judecă aşa. 

FĂGUREL : Spune, tovarășe Chiper. 
CHIPER : Iaca spun. Dar ce, preşe- 
dintele nostru merită să fie feştelit 

i ? 


așa : 
DAFINA : Adevărat. Prea am sărit 
buluc pe dinsul. Tovarășul Chiper 


FLORIȚA : Just! 

PELIN : Nici așa, nu-i aşa? 

RUXANDRA : Bravo! 

CHIPER : Mă rog, are şi lipsuri ca 
cele care s-au spus aici şi pe care 
el — e adevărat — nu le prea 
recunoaște. Dar are şi calităţi, 
tovarăși, ori n-are? 

PELIN : ăros ! 

FLORIŢA : O orinduit echipele! 

NATALIȚA : Brigăzile ! 

ȚULUI: O pus ordine la stînă! 

PELIN : La vie! 

PAȘŞNICU : La stupină! 

CHIPER : Păi, dacă-i așa, dacă de 
cînd e el președinte, sintem gospo- 
dărie fruntașă, milionară, oare nu 
e și meritul lui? Cine s-a zbătut 
după materiale de construcţie, cine 
s-a zbătut pe la București după 
aprobare pentru camioane, cine 
aleargă zi şi noapte? 

pi r Aici, ce-i al lui, e-al 
lui ! / 


T A B LL O U 


CHIPER : Păi, ia să stăm noi strîmb 
şi să judecăm drept! Dăm, izbim 
aşa într-un om, cu ghiotura? Aşa 
ne învață partidul, tovarăşe Mir- 
cea ? 

MIRCEA : Ştiu... însă... 

CHIPER : Lasă-l la naiba pe „însă“. 
Auzi, ăsta să-mi fie mie ginere !? 

RUXANDRA : Aşa-ți trebuie, dacă nu 
i-ai tăiat cărările de la început. 

CHIPER : Păi, ăsta mai pune mîine- 
poimîine mîna şi pe un hahău și 
mă şi bate? !... 

RUXANDRA : A-ha! Sic! Să trăiască 
Dumnezeu ! 

BORDEIANU : Pînă la Dumnezeu, ia 
să isprăvim noi cu munca noastră 
voluntară. Nu, tovarăși ? 

FĂGUREL : Vorbă multă... sau cum, 
tovarășă Varvara ? 

VARVARA : Sărăcia omului ! 

FĂGUREL : Atunci, la treabă! Cit 
despre tovarășul președinte, n-am 
eu teamă : are să-l judece adunarea 
generală, cu vîrf și îndesat! Spor 
la muncă, tovarăşi. 


(Făgurel şi Bordeianu ies. Ceilalți 
continuă munca voluntară.) 


CORTINA 


Peste o săptămînă, seara, pe o terasă a Casei de cultură din Liniştea de Jos, în a cărei 
sală tocmai s-a terminat programul artistic dat în cinstea înminării steagului de gospodărie fruntaşă 
pe raion şi a premierii lui Chiper. La ridicarea cortinei, de undeva dinăuntru, s-aud aplauze, 
muzică şi veselie. In curte, Pelin dă cep la un butoi, înconjurat de alți cîţiva. Din clădire apare Ursu, 


urmat de Ruxandra, care strigă înspre partea opusă. 


RUXANDRA : Hei, nevestelor, fetelor, 
Marghioală, Varvară, Dafină, ce vă 
tot mocăiți acolo! Aduceţi odată 
răciturile celea de cocoş și plăcin- 
tele şi  pîrjoalele, fa, c-aşteaptă 
mesenii ! (Intră Florița, urmată de 
Tărtăcuţă.) Vezi, Floriţă. cată şi tu 
de ne dă o mînă de ajutor! (Iese 
după Ursu.) 

TĂRTĂCUȚŢĂ :  Domnişoară  Floriţa, 
serviciile mele vă stau la dispo- 
ziţie. 

FLORIȚA : Apoi, cu fluturele ăsta la 
gît, un şervet alb îţi mai lipseşte 
în mină şi poţi cere transferul la 
bufetul Gării Botoaia ! (Iese rizînd. 
Intră şi trec prin scenă, una după 
alta, cu tăvi cu mincare, cu coşuri 
de piine şi plăcinte, Varvara, Mar- 
ghioala şi Dafina.) 


MARGHIOALA (trecînd): S-o iuţit 
lumea ! 

VARVARA (acelaşi joc): Şi s-o deli- 
cățit, fă! S-o subțiet ! 

DAFINA: Văleu, toată m-am fript! 

TĂRTACUȚĂ (către Pelin): Hei, bă- 
trîne, mai rezişti, mai rezişti pe 
poziții ? N-ai nevoie de un adjunct 
pe schema M.A.T.-ului ? 

PELIN : Vezi să nu te fac acuş eu mat 
(arătînd o sticlă) dintr-o singură 
mişcare. 

TĂRTĂCUȚĂ : Uite ce-i, moşnege, 
lasă-te de sportul ăsta, că altfel 
te provoc la lupte greco-romane. 

PELIN (ieşind cu sticlele): Să nu-ți 
buşesc eu o trîntă romînească, să 
iasă duhurile din tine. 

MITITIUC: Dar ce-i, tovarăşe Tărtă- 
cuță, fetele n-au cu cine juca, iar 

dumneata faci statistică astrală ? 

TĂRTĂCUȚŢĂ : Eu nu cunosc aceste 
dansuri folclorice. 

MITITIUC : Nici o grijă, te-or învăţa 
ele ! (Iese) 

TĂRTĂCUȚŢĂ (ieșind prin partea opu- 
să, unei perechi de tineri îndră- 
gostiți) : Ei voi, de colo, atenţie la 
morală ! De asta nu plouă. 

RUXANDRA  (intrînd din direcția 
opusă, împreună cu Ursu): Ai să 
faci așa cum îţi cînt eu. 

URSU : Lasă-mă, nevastă, nu te-ames- 
teca în ale mele buclucuri. 

RUXANDRA: Ba ai să te duci la 
dînsul drept şi ai să-i spui: „Tova- 
rășe Chiper, în calitatea mea de 
preşedinte care am primit azi stea- 
gul de gospodărie fruntaşă pe 
raion...“ 

URSU : Nu mă duc nicăieri. 

RUXANDRA : Iaca, ucigă-l toaca, eu 
îi spui ca o femeie descuiată la 
cap, iar el... 

URSU : Tu eşti dintre muierile celea 
cărora le creşte măseaua de minte 
abia după moarte. (Intră Mititiuc.) 

MEES Dar ce faceți singurei 
aici 

RUXANDRA : Iaca, mai grăim şi noi 
Sean, ca să mai treacă timpul 


Ua: ta hg n mă duc la tova- 
răşul Chiper 

MITITIUC : Tu (Îl înșfacă amân- 
două.) Atunci, să mergem! 

URSU (împotrivindu-se şi pornind în 
direcţia opusă): Lăsaţi-mă să mă 
mai răcoresc. Atita cîrmă la minte 
am şi eu. 

MITITIUC: Atunci, haide, tovarășă 
Ruxandra. (1es.) 

MIRCEA (intrînd cu Natalița, în vreme 
ce Ursu se îndepărtează): Nu, nu, 
nu! Nu cred, Natalițo. 

NATALIȚA : Dacă n-am auzit, n-am 
auzit. 

MIRCEA : Cum să nu auzi? Doar 
te-am șuierat clar, doar un minut- 
două să fi ieșit și tu la poartă! 

NATALIȚA : Uite că n-am ieşit. 

MIRCEA : Vreau să ştiu: de ce? 

NATALIȚA : Iacă așa! Cum să ies, 
dacă aseară era lună plină şi se 
vedea ca ziua ? 

MIRCEA : Lasă aseară; iaca, acu' 
nu-i lună, nu-i lume, noi ce facem? 
(O sărută.) Haidem să dansăm! 

NATALIȚA : Bine, dar te poftesc: 
dacă mai joci vreodată cu Didina 
lui Cataramă, n-o mai tot corcoli 
atita, n-o tot cuprinde chiar aşa! 


MIRCEA : Eu, Nataliţa? Ea m-a in- 
vitat. Era damenvals și, în plus, 
prima m-ai invitat tu! 

MALESTA: Da, da, dansai cu mine, 


MIRCEA : Însă, ce? 

NATALIȚA: Eh, bărbații... cîteodată 
şed cu trupul ici, lîngă tine, dar 
inima... la dracu’! Hai! (Ies.) 
(Intră bosumflată Floriţa, urmată de 
Tărtăcuță.) 

FLORIȚA (oprindu-se): Să ştii: chiar- 
chiar nu te sufăr deloc. 

TĂRTĂCUȚĂ : Floriţo! (Face o ple- 
căciune.) Vă rog să-mi permiteţi! 
Cînd te văd, cînd te ascult, îmi 
crește inima cît un cantalup... 

FLORIȚA : Şi mintea îţi rămîne cit o 


perjă. 

TĂRTĂCUȚĂ : Of, Floricel, Floricel! 

FLORIȚA : la nu mă mai stirni, că 
iau foc! 

TĂRTĂCUŢĂ : Dar, din punct de 
vedere... 

FLORIŢA : Ce punct? Te-oi puncta 
eu acuşi între ochi, de-ai să auzi 


cînii în... Iaşi! 

TĂRTĂCUȚĂ : Şi, totuşi, domnişoară, 
dacă ridic problema strict ştiinţi- 
fic, ești încă o proprietate parti- 
culară a maică-tii. Or, noi îngră- 
dim sectorul particular care nu 
corespunde la sentimentele noastre. 
(O apucă de braţ, iar Florița îi dă 
o palmă, gest pe care-l surprinde 
Filomela, care intră şi se așază în 
preajmă pe o bancă.) 

FLORIŢA : Atenţie la morală! 

FILOMELA : Aveţi o discuţie în con- 
tradictoriu ? (Tărtăcuță iese fuga.) 

FLORIȚA : Dar cum, să puie mîna pe 
mine, dragă Filomela, şi să mă 
piște ? (Apropiindu-se de Filomela.) 

FILOMELA : Va să zică, l-ai pocnit? 

FLORIȚA (ride): Altul în locul lui, 
dacă avea cap şi nu chișleag, şi-ar 
fi păstrat firea măcar oleacă, fiind- 
că doar n-avea să-i plesnească 
inima numai Aia atitica lucru... 

FILOMELA : ai cae nu 
glumă ! ira P Păgurel.) 

FLORIȚA: Ce să-i fac? Eu, ştii, 
lucrez la maternitatea de scroafe. 
Şi cînd cîte vreun pore ca aista 
nu-i la locul lui, îl cîrpesec peste 
bot la iuțeală. Ce vreți? Deprin- 
derea. 

FĂGUREL:  Deformaţie profesională, 
tovarăşă Floriţa. 

FILOMELA (tresare şi se ridică): Vai, 
ce m-am speriat! 

FLORIȚA : Lasă, dragă Filomela, că 
ţi-a trece. (Dă să plece.) 


FĂGUREL: Nu stai puţin cu noi? 

FLORIȚA : Nu, eram numai așa, în 
trecere. Ş-apoi, călătorului îi stă 
bine cu drumul. (leșind.) Mă duc 
să-i mai ard un joc. 

FILOMELA  (drăgăstoasă): Damian, 
ţi-a plăcut programul echipei noas- 
tre artistice ? 

FĂGUREL: Da, Filomela! Tocmai 
asta voiam să-ți spun. Şi iartă-mă 
că te-am făcut să mă aștepți un 
pic aici. 

FILOMELA : Te-am așteptat cu „graţii 
de împăciuire şi seducţie“. 

FĂGUREL : Eee, păi, dacă-mi vor- 
bești cu cuvintele eroinei din piesă, 
înseamnă că nu mă iubeşti. 

FILOMELA : Ai ghicit! Nu! (Riîde.) 

FĂGUREL : De fapt, asta-i ceva mai 
general: cînd o femeie îți spune 
azi „nu“... 

FILOMELA : Miine va zice 
cunosc povestea ! 

FĂGUREL: E cumva inexactă ? 

FILOMELA : Exactă e, dar e veche 
și, ca s-o completăm, mai trebuie 
de subliniat că între acel „nu“ şi 
acel „da“, mai există și un „poate“, 
care face toată — toată poezia. 

FĂGUREL : Şi noi?! Noi cum stăm? 
Am depășit cumva poezia, am tre- 
cut la genul liric și-am dat în cel 
dramatic, sau cum ? 

FILOMELA : Tovarășe Făgurel Damian 
de la fără frecvență! 

FĂGUREL : Prezent ! 

FILOMELA : Eu, ca simplă munci- 
toare ce sînt, nu prea mă descurce 
cu teoriile literare, dar cred că ai 
uitat de genul epic, care face bună 
casă și cu poezia și cu drama. 

FĂGUREL : N-ai vrea să punem abs- 
tracțiunile astea să stea niţel la 
naftalină şi să trecem la concret ? 
(O sărută.) 

FILOMELA : Uf, pupăciosule! 
(Izbucnesc în hohote, întîi ea, apoi și 
el, rizînd de ei înșiși, apoi intră 
Vasluianu şi Chiper, împreună cu 
ceilalți, care continuă o discuţie.) 

VASLUIANU : În afară de felicitări 
pentru diploma de  brigadier-şef 
zootehnic, ce ţi-a acordat-o sfatul 
regional, și pentru faptul că adu- 
narea generală te-a ales în postul 
de vicepreședinte, ce aș mai avea 
eu de spus? 

FĂGUREL: De exemplu: treburile 
aici, la noi, să nu mai meargă 
dinspre planificare înspre realitate, 
ci s-o ia de la realitate spre pla- 
nificare. 


„da“, 


VASLUIANU : Vorba tovarăşului Fă- 
gurel : de ce aici, unde aveţi atitea 
multiple posibilităţi, nu armonizați 
mai bine toate sectoarele de pro- 
ducţie ? 

CHIPER : Eu, după mintea mea, judec 
cam aşa, tovarășe prim-secretar. 
Este o legătură între fîneț, nutreţ, 
cireadă de vite, porci, gunoi, ogor, 
şi-așa mai departe ? 

VASLUIANU : Sigur că da! 
agro-zootehnic. 

CHIPER : Bun înţeles! Şi trebuie ca 
porcul să calce după vacă ori 
după oaie? 

VASLUIANU : Sigur, și asta! 

CHIPER : Pe urmă, vorba ceea: vita, 
dacă vrei s-o alinţi, alint-o cu 
hrană bună, dată la timp... Ce 
mai ?! Soiul și țăpoiul! 

VASLUIANU : Soiul? Nu prea sînt de 
acord cu formula rasa, casa, masa! 
Mai degrabă e vorba de masă, 
casă, rasă. 

CHIPER : Înţeleg eu însă, de pildă, 
de unde şi cum să punem noi 
adăpători automate la grajdul de 
vaci ? Dv. doar ştiţi că acolo... 

FĂGUREL: Ar fi un motoraş la 
S.M.T. care stă degeaba şi-l mă- 
nîncă rugina. De ce nu l-am cum- 
păra noi? 

VASLUIANU : Foarte bine. 

CHIPER : O să ne chibzuim. 

VASLUIANU : Se poate confecţiona o 
staţiune de pompe cu care să tra- 
geţi apa din fîntîna din vale, ur- 
cînd-o într-un bazin. 

DAFINA : Ca la grădina de legume, 
da. 

VASLUIANU : Păi, vedeți! 

MITITIUC: Pe urmă, ar mai fi de 
procurat o tocătoare de nutreţ. 


DAFINA : Încă o moară cu ciocănele. 

CHIPER : E drept. Ba, mă mai bate 
gîndul ca, în loc să scoatem bani 
gheață din bancă pentru ţiglă la 
grajduri, să facem rost de-o presă 
a noastră, să producem noi olane, 
în cuptoare proprii. 

VASLUIANU : Aţi putea face şi chir- 
pici spre primăvară! 

DAFINA : Şi cu banii astfel economi- 
siți, ce mai oi am cumpăra, tova- 
rășe Chiper! 

CHIPER : Da, oi din cele bucălăi, 
albe şi negre, oi chipoase, oacheşe, 
bine clădite, bine legate. Parcă le 
şi văd berbecate la cap... 

TULUI: Că n-om mai cheltui „no- 
treţul“* cu corciturile celea care abia 


Lanţul 


își tîrfie coada. (Intră Sultana şi 
se apropie şi ea.) 

CHIPER : Prea multe din astea nu 
prea mai avem. 

ŢULUI : Sint destule încă, tovarăşe 
Chiper, şi din cele babane, fără 
dinţi în gură ; hapsîne, care nu stau 
la muls; aripăreţe, care o iau or- 
beşte înaintea  cîrdului;  cîrnice, 
care o apucă razna. 

VARVARA : Ce vrei? Oi de felurite 
soiuri, deprinse cu necazurile și 
nevoile de-acasă, unde au crescut 
înainte de a le „interloca“ aici, la 
grămadă ! 

SULTANA : Oi „individuale“, tovarășe 


prim. 
CHIPER : Iaca și nevastă-mea! 
VASLUIANU: Va să zică, le-ai și 
clasificat „ştiinţific“, tovarăşă Chi- 
? 


per ? 

“CHIPER : Apoi, ea cu munca ştiin- 
țifică nu se prea împacă. 

SULTANA : Cum să mă împac, tova- 
rășe prim, dacă dumnealui, cît o 
fost la şcoala de zotenie, eu am 
rămas bărbat la casă; eu cu rîni- 
tul la porci, la vaci. La colectivă 
iarăși, țesală, mulge, alăptează viţeii 
la găleată... 

CHIPER : Te lauzi, nevastă! 

SULTANA : Mă laud, că am 216 zile- 
muncă, în vreme ce dumneata, 
omule, vii acasă, te trîntești pe pat 
şi scoţi cartea, chiorîndu-mă cu 
becul pînă după miezul nopţii. Ba, 
îți mai și frec cămășile şi ţi le 
zolesc cu leşie. Apoi, muncă „ştiin- 
țifică“ îi asta? 

MARIA: Mai inițiază și dumneata, 
tovarăşă Chiper, la asemenea lu- 
crări practice, și fata. 

SULTANA : Nataliţa ? Duceţi-vă înă- 
untru s-o vedeți, — îi biziie să se 
mărite. (Intră Pelin c-o cană de 
vin şi pahare.) 

PELIN : Tovarășe prim-secretar, eu aş 
avea un plan cu dumneavoastră. 

VASLUIANU : S-auzim, Moş Pelin. 

PELIN : Am mai adus un galon de vin. 

MARGHIOALA : Pervii, tovarăşe, ca- 
litatea întîi. Ia luați și gustaţi şi 
din aista. i 

PELIN: Vin din cel îngrăşat, tova- 
răşe prim-secretar, stă pe unghie 
ca mărgica, fuge pe gît ca nimica. 
(li toarnă.) Ia să vă văd sănătoşel! 

VASLUIANU : Noroc și spor! 

CHIPER : Să trăim cu toţii 
viața morţii. 

TULUI: Cine n-a vrea, nu-i ina mea. 

PELIN : Să trăim şi s-avem cuvinte 
bune ! 


pînă la 


MARGHIOALA : Să ne trăiască gloata 
şi bucata. 

TULUI: Ba chiar să trăiţi, tovarăşe 
prim-secretar, să nu șuguiţi. 

VARVARA (ciocnesc toți): Şi să tră- 
iască și dușmanii, să ne vadă fe- 
riciți, dacă le dă mîna. (Intră cam 
cu chef Moşneguţu care cîntă o 
melodie potrivită ad-hoc.) 

MOŞNEGUȚU : 

Foaie verde, trei alune, 

Drag mi-i să trăiesc pe lume! 
Jele mi-i c-am să mor mine! 
Om și straie putrezesc 

Doar ciolanele se-alghesc. 

MARIA: N-ai început-o cam prea 
devreme, tovarășe Moşneguţu ? 

MOȘNEGUȚŢU : D-apoi, tot  lucru-i 
bine să-l faci la locul și la timpul 
lui. 

MARIA : Dar un cîntec mai nou, mai 
plin de elan, mai tineresc, nu știi ? 

MOŞNEGUȚU : Iii, nici n-am apucat 
a-l mormăi tot, şi m-ai şi luat la 
prelucrat ? ! 

MARIA : Glumesc! 

MOȘNEGUȚŢU : Dumneatali îi fi glu- 
mind, dar iaca ast-primăvară o 
venit la noi una aşa tinerică, mai 
tinerică decît dumneata, şi m-o 
făcut cu ou şi cu oțet față cu 
lumea : „De ce lipseşti de la cursu- 
rile de seară cu Miciurin?* — 
„Mde — unde fac eu — tovărăşică, 
am 80 de ani, şi ca mîine-poimiine, 
am cinstea să studiez chiar per- 
sonal cu însuşi Miciurin.“ 

Frunză verde foi ca bobul, 

Cine îmbătrinește omul, 

Numai scirbele și dorul... 
(Apare Ursu.) 


RUXANDRA : Hei, 
am avut o vorbă. 

URSU : Dă-mi bună pace, femeie, că 
ştiu eu ce am de făcut. (Către 
Chiper) 'Tovarăşe Chiper, în cali- 
tatea mea de președinte care am 
primit azi steagul de gospodărie 
fruntașă pe raion, te felicit pentru 
diplomă şi... iartă-mă, frate. Destul 
ne-am tot ciondănit. Recunosc, ai 
și dumneata dreptate. De pildă, în 
problema cu  Hoarţă, care acu’ 
s-a dus, în sfîrşit, de-a berbeleacul. 
Iartă-mă ! (Îşi string mâna şi toți 
aplaudă.) 

FĂGUREL: Aşa da, tovarăşi, felici- 
tările mele! 

CHIPER : Deh, bre Vasile, se mai 
ceartă oamenii. Şi se mai critică. 

MARIA : lar dacă va mai fi nevoie... 

BORDEIANU : Nevoie are să fie! 

VASLUIANU : Nu „o să fie“. Nevoie 
este întotdeauna.. Acum însă, 
daţi-mi voie să ridic un pahar şi, 
în numele comitetului raional de 
ponia, să felicit călduros pe mem- 

iei colective milionare 
ez Creangă“ pentru frumoasele 
succese dobîndite. Vă urez, tovarăşi, 
noi şi însemnate biruințe pe drumul 
desăvîrşirii construcţiei noastre so- 
cialiste. 

TOȚI: Ura! Ura! Trăiască milionarii 
noștri ! (Ciocnesc cu toţii şi beau.) 

MOȘNEGUȚŢU : O idee, tovarăși. Staţi, 
o idee! 

TOȚI: Lasă-ne, moşule, ce vrei? 

MOȘNEGUȚŢU : Ne-ne-ne! Fiindcă eu, 
întâi şi întîi, vreau să beau pentru 
cine ştiu eu. 

TOȚI: Pentru cine? Să auzim! 

MOȘNEGUȚŢU : 'Tovarăși, eu am de 
la o fată a mea, de la cea mai 
mică, Aglaia, o nepoţică de aproape 
cinci ani. 

VARVARA: Da. Ogenia, o ştiu. 

MOŞNEGUȚŢU : Stam de vorbă astă- 
vară cu maică-sa şi grăiam de Con- 
gresul al III-lea, de viaţa noastră 
de ieri, de traiul nostru de azi, 
de Pemereu! Grăiam de vremea 
cînd aveam nişte călciie crăpate 
de-mi cîntau greierii în ele, de 
jalea şi lacrima care o fost înainte, 
pe timpuri, grăiam, cînd, nepoată- 
mea, Ogenia, cască ochii mari și 
deodată mă întreabă: „Bunicule, 
ce e acela «“Pemereu» ?“ Eu am în- 

ghețat. Ce să-i spun eu, colea, unui 
boț de copil? S-o încep tocmai de 
la Adam şi Eva? Să-i istorisesc 
despre Carol Marx ori de Lenin? 
I-am spus atunci: „Fa, norocul şi 
Dorohoiul cui te-o făcut — cînd 
îi auzi de Pemereu, apoi să ştii 
tu că acela e Făt-Frumos din La- 
crimi !* 

Fiindcă cu ce greşesc eu chiar 
așa de tare, dacă zic că-i zămislit, 
într-adevăr, acum vreo 40 de ani 
în urmă, din lupta, din suferinţa 
şi din plînsoarea amară a noastră, 
a celor oropsiţi ? Nu ? Iaca, pentru 
cine ridic eu acu' paharul ista și 
zic: Să trăiască Făt-Frumos din 
Lacrimi! Să trăiască  Pemereu! 
(Dă de dușcă paharul, iar ceilalți 
aplaudă şi strigă: „Ura“! Apoi, 
Moşneguțu prinde a juca şi a în- 
nădi iarăşi cîntecul): 

Şi iar verde, mură crudă, 

Mulţi mai au pe mine ciudă! 

Duşmanii cu duşșmănia 

Şi noi cu gospodăria! 


Dinăuntru se aude orchestra care 
izbucnește puternic, cîntînd melodia 
populară moldovenească „Coasa“, pe 
care am ascultat-o în actul I, trans- 
misă la difuzor, iar Moşneguțu des- 
chide cel dintîi dansul, invitînd-o cu 
plecăciuni pe Maria care, la început, 
se sfiește, după care toți le urmează 
exemplul şi pornesc astfel însuflețit 
jocul cu perechi, în vreme ce cade 
încet 

trecut un sfert de veac de cînd a încetat să mai bată inima mare 
a lui Maxim Gorki, dar romanele, piesele, poemele sale fac și azi 
să bată mai puternic inimile a milioane de oameni, văpaia scrisu- 
lui său dogorește pe cuprinsul nemăsuratei sale patrii şi pină în 
cele mai neştiute unghere ale planetei. Gorki a fost legat de po- 
porul său prin tot ce avea mai bun. El şi-a însuşit imensa moş- 
tenire culturală a umanității, a venerat bogata creație spirituală 
a poporului rus şi s-a mindrit întotdeauna că aparține marelui său 
popor. Cutreierind Rusia în lung şi în lat, nu în scopuri de documentare scriitori- 
cească, ci mînat de vînturile nevoii, sau surghiunit de ţar, totdeauna cu o arzătoare 
sete de cunoaştere şi o adincă iubire pentru oameni, Gorki a știut să fie un preves- 
titor al furtunii regeneratoare care se pregătea în adincuri. El a fost cel dintii 
scriitor european care, în amurgul celui de-al nouăsprezecelea veac, a zărit lim- 
pede culorile roşii ale răsăritului celui de-al douăzecilea. Cel dintii muncitor revo- 
luționar comunist din literatura mondială a fost creat de Gorki după cele mai 
bune modele oferite de viața revoluționară rusă. Acest erou literar a bătut întîia 
oară nu la porțile unei tipografii sau ale unei edituri, ci la intrarea principală 
a unui teatru. El era mecanicul de locomotivă Nil, născut în 1900, în piesa 
Micii burghezi. 

La început, lucrul nu mergea, scriitorul suferea, îşi blestema paginile, le 
rupea, le înlocuia cu altele, le părăsea, dar teatrul îl atrăgea nespus de mult, 
trupa Teatrului de Artă îl solicita cu cea mai mare prietenie şi el simțea aproape 
fizic nevoia de a se exprima într-un gen care îi oferea posibilitatea să înfrunte 
caractere tari, de oameni puternici, în ambianța frămîntată de conflicte a prere- 
voluţiei. Chiar în clipa cînd luase hotărîrea de a renunța definitiv, îi spunea lui 
Cehov : „Totuşi, o dramă tot o să scriu. Neapărat. Lucrul acesta este foarte inte- 
resant ca disciplină, te învață să-ți precupețești cuvintele“. Apoi, timp de aproape 
patru decenii, Gorki a elaborat douăzeci de piese de teatru, care au cunoscut și 
cunosc o foarte mare popularitate. Aceasta e o dramaturgie revoluţionară în care 
analiza corosivă a burgheziei e însoțită de compasiune profundă pentru oamenii 
cu rădăcinile rupte, de mîhnire neîngăduitoare pentru intelectualii izolaţi şi 
stingheri între burghezie și popor, şi de o încredere fără margini în muncitorii 
comunişti care și-au luat pe umeri sarcina de a schimba viaţa, Aceasta e o dra- 
maturgie a adevărurilor limpezi, dar nu servite de-a gata de autor spectatorului, 
ci căutate într-un efort chinuitor şi sănătos de creaţie — printr-un labirint de 
ipoteze şi îndoieli asupra fiecărui personaj — şi afirmate, la capătul unei demon- 
straţii artistice, cu o mare forță de convingere. Aceasta e o dramaturgie a gîndirii 
profunde exprimate în forme elevate, în cuvinte alese cu cea mai mare grijă pen- 
tru a fi cele mai potrivite și, în acelaşi timp, cele mai puţin banale; aici se îm- 
bină constatarea aparent indiferentă cu sarcasmul distrugător, visarea tulbură- 
toare cu simbolurile îndrăznețe, plasticitatea imaginii cu poezia 'replicii şi sur- 
priza situațiilor neașteptate ; aici se îmbină armonios subtilitatea psihologică a 
investigaţiei ideilor cu fermitatea conducerii acțiunii spre deznodămînt pe cele 
mai zigzagate căi. Gorki scrie extrem de laconic şi te invită tot timpul la medi- 
tație. De multe ori, personajele par a nu avea legătură între ele, rostind parcă 
monologuri unul în prezența celuilalt. Dar fiecare vorbește fiindcă se vrea ascultat 
şi urmat, şi de aceea vorbește în chip natural, cu maximă expresivitate, aşa cum, 
în chip natural, unele flori au fost hărăzite cu culorile şi miresmele cele mai 
atrăgătoare. Undeva, în drumul conflictului, aceste aparente monologuri se unesc 
într-un nod dramatic, strîns la paroxism, apoi se desfac iar și iar se unesc, pînă 
cînd își găsesc dezlegarea definitivă. Pe acest drum capătă consistență caracterele, 
conflictul se încordează pe nesimţite, ideea îşi face loc din ce în ce mai larg şi se 
impune, în final, puternică, luminoasă, stenică, pentru că, despre orice ar scrie 
şi oricum ar scrie, Gorki își exprimă credința în om şi în viitor. 

Piesele sale sînt lecţii vii pentru oamenii de teatru, iar sfaturile sale, date 
dramaturgilor — cu prietenie dar tăios, exact, fără menajamente și fără ironii 
inutile, eficient, cu valoare practică şi bogat filon teoretic — sînt totdeauna ac- 
tuale ; pentru că dramaturgul le formula din cel mai cuprinzător punct de ve- 
dere : al realismului socialist. Din acest punct de vedere şi cu cea mai mare răs- 
pundere, pe foarte mulți i-a sprijinit cu dragoste să ajungă pe scenă, pe toți i-a 
ajutat hotăritor. V. Ivanov, L. Leonov și alţii îi datoresc primii lor pași spre tea- 
tru. Pe unii i-a sfătuit să nu mai stăruie. „Piesa dumitale — îi scria lui V. Starski 
în 1935 — mi se pare o lucrare nereușită, artificială, rece ; aceasta pentru că este 
străbătută de indiferență, pe care încerci s-o marchezi prin cuvinte dulcege, și 
pentru că nu înţelegi importanța biruitoare a muncii colective“. Și în altă parte: 
„arta este în esența ei o luptă pentru sau contra; nu există artă indiferentă“, 
„adevărata artă nu se teme de nimic“. Nu e oare acest îndemn, spre spirit mili- 
tant muncitoresc, pe deplin contemporan ? Răspunzind la o scrisoare a lui Afino- 
ghenov, scriitorul pledează ca, în conflictul piesei, să fie puşi față în față doi 
oameni, nu două idei; tocmai aici se ridică problema relației între esență și 
formă ; și nu este indiferent ce fel de oameni susțin cele două idei potrivnice: 
este necesar ca ideea leninistă să fie exprimată cu forța care îi este caracteris- 
tică, iar ideea dușmană să fie înfățișată de asemenea cu forță, ciocnirea puter- 
nică să reliefeze adevărul care e de partea noastră. Și să-l reliefeze într-un mod 
cît se poate de limpede. „Să dăm teatrului cuvinte, gesturi, idei cît mai clare — îi 
scria, de la Sorrento, Gorki lui A. N. Tihonov, în iarna lui 1932 —, să-i acordăm 
un caracter ideologic artistic indiscutabil, care să excludă orice nedumerire a 
spectatorului... Pornesc de la convingerea că în epoca noastră, în condiţiile noastre 
specifice, teatrul trebuie să-și asume datoria profund pedagogică de promotor sincer, 
perseverent și neobosit, al culturii în rîndul maselor, de a trezi la ele emoţii revo- 
luționare, de clasă. Teatrul, care, în trecut, a fost furnizorul unor spectacole mo- 
motone, de drame de familie, de conflicte individuale, trebuie să dezvăluie în 

zilele noastre cit se poate de limpede motivele sociale ale acestor drame şi 
conflicte“. Iată un îndemn spre complexitatea caracterelor şi problemelor piesei 
de teatru — nu spre simplificare; către dezvăluirea complexă a omului văzut 
în relaţiile sale sociale, din perspectiva contemporaneităţii — și nu spre dra- 
parea vechilor drame de cameră în falduri de culoare modernă. Exigent cu 
sine şi exigent cu alții, Gorki se exprima deosebit de drastic față de lucrările 
neisprăvite, ori de cite ori descoperea comoditatea, neglijența, impostura. „Drama 
— spunea — cere mișcare, dinamism din partea eroilor, sentimente puternice, 
frământări intense, care se desfăşoară într-un ritm rapid, exprimare clară, con- 
cisă“. Refuzind să dea aprobarea pentru reprezentarea unei adaptări dramatice 
a trilogiei sale, Gorki explica prin presă direcţiei Teatrului Tinărului Spectator 
din Kiev: „Sint în general împotriva «adaptărilor», deoarece ele reduc cerinţele 
publicului față de arta dramatică, iar printre scriitori dezvoltă parazitismul și 
ducrul de mîntuială“. „Piesa dumitale e schematică — îi spunea lui T. Voloşin — 
pentru că nu are aproape deloc caractere şi de aceea este așa de departe de rea- 
litatea sovietică, ca și cînd ar fi fost scrisă în deceniul al nouălea al veacului 
al nouăsprezecelea“. „Dacă mă întrebaţi — îi răspundea la o scrisoare lui P. 
Şevțov — vă spun că socotesc drama cea mai grea lucrare literară. Piesa cere 
în primul rînd caractere pregnante, aici severitatea caracterului este realizabilă 
numai prin specificitatea limbajului fiecărui personaj... în piesă doar totul se ba- 
zează pe cuvinte... iar acțiunea evoluează prin logica faptelor săvirşite de eroi... 
Dar eroii, deși vorbesc, nu acționează. I-aţi creat pe toți uniform, primitiv, necon- 
vingător. Pretutindeni vezi cum autorul împinge personajele unul împotriva altuia 
şi tocmai în aceasta constă greșeala: că o face autorul, n-o fac personajele 
înseși... Nu e destul să declari în piesă despre un om că e popă, chiabur, comso- 
molist, membru de partid — trebuie s-o demonstrezi...“ „Mă sufoc fără obscuri- 
tatea prăfuită a culiselor de teatru“ — îi scrie un tînăr lui Gorki. „În afară de 
faptul că vă sufocați — i se răspunde — aveţi vreun alt stimulent, mai serios, 
de a scrie piese ? Dacă nu vă îndeamnă şi altceva, cred că veţi avea multe dezi- 
luzii pe drumul pe care vi l-aţi ales“. Teatrul — se spune în alt loc — e o 
treabă foarte serioasă, „teatrul trebuie să-și înțeleagă rolul de învățător politic... 
Realitatea noastră cere în mod imperios să grăbim şi să adincim în toate direc- 
fiile educația cultural-revoluţionară a maselor“. Iar „drama trebuie să fie riguros 
şi pe deplin dinamică, deoarece numai astfel poate provoca emoții reale atit 
de necesare în zilele noastre, cînd se cere un cuvînt combativ, înflăcărat“. 

Piesele lui Mazim Gorki se reprezintă la noi din primul deceniu al acestui 
secol. Ele s-au jucat şi pe marile scene — îmbrăţișşate cu căldură de marii noştri 
artişti realiști, dar prigonite de oficialitatea burghezo-moșierească ; s-au repre- 
zentat şi de către trupe de muncitori-artişti amatori sau mici companii teatrale 
progresiste, urmărite de poliție şi apărate de spectatori. În primii ani de după 
Eliberare, cuvintul fierbinte al lui Gorki a răsunat de pe scenele Teatrului Po- 
porului în orașe şi sate. Piese de-ale sale au fost jucate în toate teatrele profesio- 
miste și de sute și sute de echipe amatoare. În piese de Gorki au pășit prima 
oară în faţa publicului, cutremurați de emoție, tineri care absolveau școala nouă 
de teatru. Piesa Duşmanii la Teatrul Poporului din Bucureşti, Azilul de noapte, 
Egor Buliciov și alţii și Cei din urmă la Teatrul Naţional, Micii burghezi la Tea- 
trul Secuiesc din Tg. Mureş, Vassa Jeleznova la Teatrul Municipal au constituit 
succese însemnate ale teatrului nostru. Dar dramaturgia gorkiană nu a fost încă 
explorată pe de-a-ntregul de artiştii noştri. Repertoriul teatrelor romîneşti s-ar 
mai putea efectiv îmbogăți cu Barbarii, sau drama Copiii soarelui, Bătrinul, sau 
Oameni ciudaţi, sau Vilegiaturiștii. Fără îndoială că ar fi primite cu mare interes 
de spectatori acele piese scrise după revoluție, în care Gorki abordează curajos 
probleme politice şi morale, specifice perioadei de trecere de la capitalism la 
socialism, de pildă Dostigaev şi alții şi Somov şi alţii. Dramaturgul Gorki e 
oricînd o prezență binevenită într-un teatru, piesele sale dau totdeauna prilej 
actorilor să-şi dezvolte măiestria, regizorului să-şi demonstreze maturitatea ideo- 
logică şi artistică în contemporaneitate, ele oferă publicului desfătarea artistică 
pe care i-o procură totdeauna bogăția de idei şi calitatea literar-dramaturgică 
elevată, gindul înaripat şi expresia fină. 

Să ne întilnim cît mai des în teatre cu Maxim Gorki contemporanul nostru, 
una din cele mai luminoase conştiinţe ale umanităţii, scriitor de o glorie nemu- 
ritoare ca revoluţia socialistă, al cărei fiu bun a fost. 


Valentin Silvestru 

NOASTRE. 


Moment din „Azilul de noapte“, pe scena Teatrului Na- 
ional din Bucureşti, în regia lui Paul Gusty. Spectacol 
montat în stagiunea 1915—1916. In distribuţie: Aurel Ata- 
nasescu, Al. Mihalescu, Romald Bulfinsky, C. Radovici, 
Gh. Storin, Jon Manu, Sonia Cluceru, Constanţa Deme- 
triad, Petre 1. Sturdza ș.a. 


n afirmarea gloriei europene şi chiar mondiale a lui Maxim Gorki, 
operelor sale dramatice — şi în primul rînd, piesei Azilul de noapte — 
le revine un rol de seamă După apariţia în 1901 a monografiei 
lui Melchior de Vogüe, închinate tinărului scriitor rus, aproape 
concomitent cu publicarea primelor traduceri ale nuvelelor lui 
Gorki în limba franceză şi germană, publicul din străinătate a 
început să se intereseze din ce în ce mai mult de numele acestui 
nou reprezentant al literaturii ruse, care venea să adauge o pagină 
de strălucită artă la cele înscrise de predecesorii şi contemporanii săi : Turgheniev, 
Dostoievski, Tolstoi, Cehov. În această atmosferă de curiozitate născîndă a răsunat 
cu atît mai puternic succesul piesei Azilul de noapte, prezentate în 1903 la Berlin 
de binecunoscutul teatru al lui Max Reinhardt. Această strălucită biruință sce- 
nică a contribuit simţitor la întărirea prestigiului european al tinărului scriitor 
şi la impunerea sa în ochii cititorilor şi ai spectatorilor. 

Cam în aceeaşi vreme (1901—1902), numele lui Gorki a început să apară 
şi în paginile ziarelor şi revistelor din Rominia. Cîteva traduceri (Cîntecul șoi- 

mului, Makar Ciudra, Konovalov) şi unele articole cu caracter informativ des- 
coperiseră în linii mari cititorului romîn aspectele principale ale personalității 
literare a lui Maxim Gorki, care însă de-abia de-acum înainte trebuia cunoscută 
mai îndeaproape. La stimularea interesului cititorilor pentru creaţia scriitorului 
rus a contribuit neîndoielnic prezentarea în 1904 a piesei Azilul de noapte pe 
scena ieșeană (premiera la 30 martie). Spectacolul desfășurat cu mult succes a 
dat un netăgăduit imbold popularizării operelor lui Gorki în ţara noastră. În 
primul rînd, prin posibilităţile sale de comunicare directă și de influențare 
nemijlocită a spectatorului, scena era un propagandist mai eficient, mai activ 
decît tălmăcirile, care se pierdeau sau se uitau în paginile diverselor periodice. 
În al doilea rînd, însuși Azilul de noapte era un mesager viguros, strălucit, al 
talentului gorkian, de natură a captiva interesul și simpatiile publicului pentru 
cel ce-i era tot mai des prezentat ca „cel mai popular scriitor, nu numai îm 
patria lui, ci în apusul întreg“!, ca „o nouă celebritate literară apărută pe ori- 
zontul senin al literaturii ruseşti“, ca „poetul vieților suferinde“2, ca „poetul pro- 
letariatului“, autor „cu o reputaţiune universală“ 3. 

Piesa Azilul de noapte intra în repertoriul ieşean însoțită de ecoul marilor 
succese repurtate pe scenele celor mai de seamă teatre europene, ceea ce desigur 
era de natură a-i asigura dinainte, în parte măcar, curiozitatea binevoitoare a 
spectatorilor. Dar totodată ea apărea ca unul dintre primii soli ai dramaturgiei 
ruse, care pînă la acea dată cunoscuse destule victorii pe marile scene europene, 
dar la noi în ţară rămăsese oarecum în afara repertoriului. De fapt, cu excepția 
Furtunii lui A. N. Ostrovski, reprezentată cu puţin timp înainte tot la Iași, în 
ţara noastră nu se jucase pînă atunci vreo altă operă dramatică rusă autentică 
şi de prestigiu. (Revizorul general — 1874 — era, precum se ştie, o localizare după 
o traducere franceză a lui Gogol, iar Crimă și pedeapsă — 1898 — era o drama- 
tizare franceză după binecunoscutul roman al lui Dostoievski.) 

Ceea ce era cu atit mai regretabil şi mai nefiresc, cu cît şi presa de spe- 
cialitate şi oamenii de teatru erau atrași de reputaţia şi autoritatea repertoriului 
clasic rus — realist și de înaltă ţinută artistică —, iar în condiţiile de dezvoltare 
ale literaturii noastre dramatice în anii de la sfirşitul secolului al XIX-lea și în- 
ceputul secolului al XX-lea, pilda acestuia nu putea fi decît rodnică pentru dra- 
maturgia romînească. 

Spectacolele cu Azilul de noapte în 1904, la Teatrul Naţional din Iași, au 
impus piesa lui Gorki ca pe o creaţie de seamă a literaturii realiste, ca pe o 
operă de factură originală şi cu un bogat conţinut de idei. Subliniind că ne aflăm 
„in faţa unei lucrări dramatice, care dă prilejul cel mai potrivit de a se vedea 
cît îi de mare şi de însemnată menirea adevăratului teatru: să cășuneze mișcări 
sufleteşti adinci, înălțătoare şi hotărîtoare de făpturi pentru propăşirea omenirii“, 
cronicarul „Gazetei Moldovei“ releva: „aşa-i de puternică drama lui Gorki, că 
nu ştiu să fi văzut vreo altă piesă în care sugestia de realitate să fie aşa de 
puternică, încît vecinic să uiţi că eşti în teatru şi să ai iluzia că se desfăşoară 
înainte-ți părți din viața unor oameni...“ 4 

Dar reprezentațiile Azilului de noapte nu au însemnat numai o afirmare 
scenică de incontestabilă valoare, atît în ce priveşte descoperirea talentului de 
dramaturg al lui Maxim Gorki, cît şi valorificarea bogatelor resurse artistice ale 
unor interpreți ca Vlad Cuzinski, Rădulescu Marius, Morţun etc. 

Piesa aceasta, străbătută, ca de altfel toate creaţiile lui Maxim Gorki, de 
protestul împotriva rînduielilor lumii exploatatoare, care în Rusia a răsunat ade- 
sea ca o chemare la luptă, nu a putut să nu aibă și la noi în ţară o rezonanță 
agitatorică. Dacă documente şi mărturii contemporane primelor reprezentații cu 
Azilul de noapte în Rusia, înainte de revoluția din 1905, amintesc de manifestații, 
acţiuni de protest izbucnind din sala de spectacol, sub înriîurirea piesei, acestor 
fapte le putem adăuga cazul atit de interesant şi de semnificativ petrecut la 
Teatrul Naţional din Iaşi. 

În timpul spectacolului din 11/24 februarie 1905, un grup de tineri cu idei 
înaintate, din Cercul de studii sociale, însufleţiți de pilda de luptă a proletaria- 
tului rus, de atitudinea protestatară a lui Gorki însuşi, au transformat reprezen- 


1 Ascanio, Maxim Gorki, „Revista Ilustrată“. 1902, nr. 23, p. 254. 

2 C. Săteanu, Maxim Gorki, „Revista Modernă“, aoon, 15 iulie, p. 1. 

3 Maxim Gorki, „Facla“, 1901, 16 noiembrie, p. 

+ G. G. Nădejde, Azilul de noapte, „Gazeta Molave, 1904, 5 apr., p. 2. 

taţia într-o manifestaţie de simpatie pentru revoluţia rusă și pentru autorul Azi- 
lului de noapte, întemnițat atunci la fortăreața din Petropavlovsk, protestînd îm- 
potriva „măcelurilor şi nelegiuirilor prin care ţarismul osîndit la pieire, caută 
să-şi prelungească agonia...“ 5, 

Această întîmplare a frinat, desigur, într-o bună măsură, popularizarea 
ulterioară a piesei Azilul de noapte. Căci a trebuit să treacă un deceniu pînă 
cînd drama a fost pusă în scenă la Teatrul Naţional din București. Ori de cîte 
ori se punea problema de a o scoate din portofoliu şi a o juca, se ridicau mereu 
temeri şi obiecţii că piesa nu va prinde la public. De fapt, această motivare nu-și 
avea temeinicia, întrucît reprezentațiile din 1904 dovediseră tocmai contrariul. 
Și, de altfel, şi succesul din 1915 a demonstrat limpede că publicul spectator nu 
este refractar piesei. De aceea, asemenea temeri ne apar mai curînd a fi pretexte 
pentru a masca adevăratul motiv: frica de efectul politic, agitatoric, al piesei, 
ținînd seamă, mai ales, de cele petrecute la Iaşi în 1905. Şi cu atît mai mult cu 
cit, între timp, în istoria românească se aşternuse hotarul sîngeros al lui 1907. 

Amploarea răsunetului pe care l-au avut reprezentațiile din 1915 a depășit 
pe cea a spectacolelor din 1904. La aceasta a contribuit desigur și realizarea 
scenică de înaltă calitate la care au conlucrat iscusința marelui regizor Paul Gusty 
şi arta unor actori ca G. Storin (Vaska Pepel), C. Radovici (Actorul), Petre Sturdza 
(Luca), Agepsina Macri-Eftimiu (Natașa), Ana Luca etc. „Un adevărat spectacol 
de artă“, „interpretarea e desăvirşită“ 7, „unul din cele mai remarcabile succese 
ale primei noastre scene“ — se întreceau în laude cronicile. Liviu Rebreanu nota : 
„Azilul de noapte face furori“, iar Victor Eftimiu declara: „Azilul de noapte 
a fost o sărbătoare artistică“ 19, 


Dar, a contribuit într-o bună măsură şi lupta de opinii ce s-a născut în 
jurul piesei lui Gorki, transformindu-se într-o discuţie destul de amplă pe 
marginea ei. 

Piesă de idei, operă cu caracter filozofic şi, mai ales, operă scrisă de pe 
poziţii înaintate de considerare a vieţii sociale, Azilul de noapte era firesc să 
determine confruntări de poziţii ideologice. 

O primă problemă asupra căreia s-au născut păreri contradictorii a fost 
cea a realismului și a valorii dramatice a piesei. În timp ce scriitori adepți 
ai realismului, ca Victor Eftimiu, considerau Azilul de noapte, „o capodoperă 
a literaturii dramatice“ !! şi relevau veridicitatea, originalitatea ei de construcţie, 
vigoarea tipurilor înfăţişate, un critic estetizant ca Eugen Lovinescu — urmat 
de publicații conservatoare, ca „Epoca“ — căuta să submineze prestigiul piesei, in- 
vocînd structura ei nedramatică, absenţa acţiunii, forța „brutală“ a realismului ei. 12 

Interpretarea sensului şi a semnificației dramei a stîrnit o polemică şi mai 
aprinsă. Presa burgheză a căutat întotdeauna, şi în Rusia și în Apus, să prezinte 
Azilul de noapte drept o piesă plină de pitoresc, de un nou exotism: într-un fel, 
un tablou interesant prin lumea aceasta necunoscută a „fundului societăţii“, pe 
care o zugrăvește, Adică, să treacă sub tăcere mesajul social şi protestatar al 
dramei. De altfel, nu întimplător mai toţi comentatorii de această orientare pre- 
zentau pe Luca drept personajul principal, purtătorul semnificației filozofice a 
dramei. Acelaşi lucru 's-a întîmplat şi la noi în ţară. Încă după premiera din 
1904, ziarul „Liberalul“ din Iaşi! caracterizase drama lui Gorki drept o piesă 
psihologică şi văzuse în Luca „singura figură“ care „luminează toată întunecimea 
azilului, care aduce un aer împrospătător, o îmbălsămare sufletească“... 

Şi aceleași afirmaţii le vom găsi în paginile „Epocii“ sau ale altor publicaţii 
conservatoare şi liberale. Dimpotrivă, presa cu simpatii democrate a relevat suflul 
profund umanist al dramei şi mesajul ei puternic protestatar, conturînd în felul 
acesta semnificația reală a piesei Azilul de noapte. Astfel, „Viaţa Romînească“ 


5 „Convorbiri sociale“, 1916, 20 febr., pp. 110—111. 

6 „Seara“, 1915, 2 sept., p. 2. 

7 „Cortina“, 1915, 7 sept. p. 5. 

8 „Acţiunea“, citat după „Rampa“, 1915, 4 sept. p. 2. 

9 L. Rebreanu, Cronica teatrală, „Făt-frumos“, 1915, nr. 3. p. 12. 

10 Victor Eftimiu., Insemnări, „Rampa“, 1915, 5 sert., p. L 

11 Victor Eftimiu, ibidem. 

12 vezi E. Lovinescu — Cronica dramatică, „Flacăra“, 1915, 12 sept., pp. 515—616. 
13 „Liberalul“, 1904, 4 aprilie, p. 2. 

N. Bălţăţeanu (Baronul) în „Azi- 
lul de noapte“ — Teatrul Na- 
tional din București 


sublinia caracterul social şi orientarea critică a dramei („problema răului şi a 
nenorocirilor umane s-a înfățișat lui Gorki drept consecință imediată și fatală a 
nedreptei alcătuiri sociale“), insistînd totodată asupra apelului la „îndurare pen- 
tru oropsiţii soartei“..., la „compătimirea izvorită din înțelegere şi din solidaritate 
omenească“ !î. Iar ziarul „Romînia Muncitoare“, ce se situa pe poziţiile de luptă 
ale proletariatului romiîn, scotea în evidenţă mai ales valoarea agitatorică a piesei. 
„Traiul mizerabil pe care-l duc eroii lui Gorki în acest azil de noapte, nedrep- 
tatea strigătoare pe care o zăresc deodată, fac ca în sufletele lor să încolţească 
uneori sămînța urei şi a revoltei“... !5 

Asemenea confruntări de opinii, în esență pe aceeași linie de opoziţie între 
puncte de vedere progresiste și reacționare, surprindem la fiecare nouă reluare 
a piesei lui Maxim Gorki. lar asemenea reluări nu au lipsit. În anii următori şi 
pînă la 1944, drama a fost jucată de mai multe ori în Capitală, ca și în provincie. 

Trebuie spus că pînă la 23 August 1944, Azilul de noapte a fost singura 
piesă a lui Gorki care a figurat în repertoriul rominesc. Despre alte creații dra- 
matice ale scriitorului (Micii burghezi, Vilegiaturiștii, Copiii soarelui, Barbarii 
etc.) apăreau uneori ştiri, scurte însemnări, dar nici una dintre ele nu a fost 


14 Cronica teatrală, „Viața Rominească“, 1915, m. 7. 8, 9 pp. 263—267. 


15 M. Bradu, Cronica teatrală, „„Rominia Muncitoare“, 1915, 4 oct. p. 2, 

Stînga: moment din „Egor 
Buliciov şi alţii“ pe scena 
Teatrului Naţional din Bucu- 
rești. G. Calboreanu (Buli- 
ciov) şi Dina Cocea (Glati- 
ra). Regia: Moni Ghelerter 


Mijloc: Marcela Rusu  (Na- 
dia) și Irina Răchiţeanu-Şiri- 
anu (Tatiana) în „„Dușmanii“ 
— Teatrul Naţional „l. L. 
Caragiale“. Regia: Al. Finți 


Dreapta : scenă din „Azilul 
de noapte“ — Teatrul Munici- 
pal. Regia : Liviu Ciulei 


jucată în acest răstimp. În anii dintre cele două războaie mondiale, prezența lite- 
raturii ruse și sovietice era mereu primejduită de politica reacționară a guver- 
nelor burgheze. În condiţii de urmărire şi înăbușire a tot ce era gîndire și artă 
progresistă, dramaturgia lui Gorki, însufleţită de spirit protestatar, nu avea şanse 
să pătrundă pe scenă. Excepţia care se făcea cu Azilul de noapte se poate explica 
şi prin răsunetul mondial al acestei piese şi prin faptul că burghezia căuta totuşi 
să-i dea interpretări în conformitate cu interesele sale, să-i reducă rezonanța 
critică. Tocmai de aceea, ori de cîte ori se punea din nou în scenă Azilul de 
noapte, punctul de vedere al opiniei publice progresiste venea să contrabalanseze, 
să anihileze interpretările tendenţioase burgheze. Așa s-a petrecut cu prilejul 
montării piesei lui Gorki la Teatrul Naţional din Cluj, 1921/1922 (regia lui Sică 
Alexandrescu, cu Al. Ghibericon, Olimpia Birsan, Dem. Psatta, Neamţu-Ottonel), 
al reluării ei la Iaşi (stagiunea 1921/1922 şi 1931/1932) şi, mai ales, cu ocazia re- 
prezentaţiilor de la Bucureşti în 1931/1932. 

Pe scena Teatrului Naţional din Capitală, Paul Gusty a reluat vechiul său 
succes, repurtind cu un ansamblu în bună parte modificat (Bălțățeanu — Pepel, 
Finteșteanu — Baronul, G. Calboreanu — Luca, G. Ciprian — Actorul, Sorana 
Topa etc.) o victorie nu mai puţin strălucită decit în 1915. Ca și atunci, au apărut 
voci în cronica dramatică ce au încercat să desființeze piesa ca operă literară, 
să conteste chiar succesul evident al spectacolului, doar că şi-au împrospătat ca- 
lomniile cu o tentă antisovietică. Dar cu mai multă vigoare au răsunat elogiile 
neprecupețite, admiraţia pentru „textul profund omenesc“, pentru „vigoarea unică“ 
cu care sînt zugrăvite tipurile !6. „Spectacolul este un triumf al primei noastre 


16 T. Teodorescu-Branişie, Cronica teatrală, „Adevărul“, 1931, 2 dec. p. 5. 

scene, al artiștilor, în genere, şi al d-lui Paul Gusty, îndeosebi“ 17, scria zia- 
rul „Lupta“. 

Dispariţia aproape cu desăvirşire a piesei lui Gorki din repertoriul rominesc 
în anii ce urmează, ani de înăsprire a reacţiunii, dovedește limpede că burghezia 
se temea de mesajul ei umanist şi protestatar și prefera să nu dea prilejuri publi- 
cului să mediteze la nedreptăţile sociale atit de puternic zugrăvite în piesă. 

Dezvoltarea nouă a teatrului nostru în anii de după 23 August 1944 a creat 
premise şi posibilităţi noi, mai bogate, pentru afirmarea dramaturgiei gorkiene. 

Era firesc ca, în condiţiile unei arte noi, legate de aspiraţiile poporului, de 
lupta lui pentru o lume mai bună, dramaturgia marelui scriitor realist-socialist să 
trezească interesul deosebit al artiştilor, al oamenilor de teatru, al colectivelor 
dramatice. Interpretarea pieselor lui Gorki le îngăduia apropierea de o lume de 
idealuri şi năzuinţe înalte, de eroi însufleţiți de patos revoluţionar şi umanist, 
le deschidea poarta spre înţelegerea adincă a artei realist-socialiste. De aceea, 
pentru mulți dintre actorii noştri şi pentru multe din colectivele noastre teatrale 
— deopotrivă, profesioniste sau de amatori — întilnirea creatoare cu dramaturgia 
lui Gorki a însemnat o adevărată şcoală, care le-a înlesnit însușirea unei concepţii 
noi asupra vieţii, a artei şi a misiunii artistului într-o lume nouă. De aci, prezența 
atit de bogată, de susținută, a pieselor gorkiene în repertoriul teatrelor noastre 
astăzi atit de numeroase. Am putea spune, fără teamă de a exagera, că numele 
marelui dramaturg sovietic nu a fost ocolit de nici unul din teatrele de pe intin- 
sul ţării noastre. Iar pentru unele dintre ele, cum ar fi cazul Teatrului Secuiasc 


17 „Lupta“, 1931, 2 dec. p. 3. 

de la Tg. Mureș, comuniunea spirituală şi artistică cu opera lui Maxim Gorki a 
fost cu adevărat izvorul succeselor şi progreselor înregistrate pe drumul spre o 
artă nouă, realist-socialistă. 

Sub semnul dramaturgiei gorkiene şi-au afirmat primele biruinţe scenice 
Studioul actorului de film „C. Nottara“ din Bucureşti, Teatrul de Stat din 
Oradea etc. 

'Ţinînd seamă de interesul susținut pentru dramaturgia lui Gorki, era firesc 
ca şi explorarea acesteia să se facă în chip mult mai substanţial decît pină la 
1944. Spectatorul romîn de astăzi nu-şi mai rezumă cunoștințele la piesa Azilul 
de noapte. El a avut prilejul şi bucuria să descopere creaţii ale dramaturgului 
sovietic din perioada începuturilor, de pildă, Micii burghezi, şi să urmărească 
maturizarea talentului gorkian în piesele din ultima perioadă a activităţii scriito- 
rului, ca Vassa Jeleznova, Egor Buliciov şi alții. Publicul bucureştean a avut oca- 
zia să vadă reprezentîndu-se o piesă de importanța Dușmanilor, operă socotită, 
alături de romanul „Mama“, a fi printre primele afirmări ale metodei realist- 
socialiste în creaţia lui Gorki. Atît pe scenele din Capitală, cît şi pe cele din 
provincie, s-a jucat în repetate rînduri zguduitoarea dramă Cei din urmă, zugră- 
vind viața ultimelor vlăstare degenerate, descompuse, ale unei lumi ce piere. 
Această arie largă de îmbrăţișare a creaţiei gorkiene nu a însemnat nicidecum 
uitarea piesei Azilul de noapte, care a fost jucată în 1948 la Teatrul Naţional din 
București, în 1960 la Teatrul Municipal (regia Liviu Ciulei), a figurat în reper- 
toriul Teatrelor Naţionale din Iaşi, Cluj, al Teatrului de stat din Oradea etc. 

Piesele lui Gorki au oferit celor mai de seamă dintre artiştii şi regizorii 
noştri prilejul de a face creaţii viguroase, profunde, de a realiza spectacole de 
neuitat. Aproape toți marii noştri actori pot cita măcar un rol, o mare creaţie 
într-o piesă a lui Maxim Gorki. Am putea aminti, între multe altele, creația 
Luciei Sturdza Bulandra în Vassa Jeleznova, a Aurei Buzescu în Cei din urmă, 
a lui G. Calboreanu şi a lui Birlic în Egor Buliciov şi alţii, a lui Ştefan Ciubotăraşu 
în Vassa Jeleznova etc. Un spectacol bazat îndeosebi pe cîteva creaţii individuale 
ale marilor actori, şi mai puţin pe ansamblu — a fost Azilul de noapte, în 1948, 
la Teatrul Naţional din Bucureşti. La aceste reprezentații, toată greutatea reali- 
zării scenice a dramei a fost suportată de trei actori, care s-au achitat în chip 
strălucit de misiunea lor şi au atins momente de artă adevărată: G. Storin 
(Actorul), Bălţăţeanu (Baronul), Ion Manolescu (Satin). 

Şi totuși, oricît de susținută a fost prezenţa dramaturgiei gorkiene pe scena. 
noastră în anii de după 23 August 1944, nu se poate spune că tezaurul ei a fost. 
epuizat şi că spectatorul romîn este complet edificat asupra tuturor modalităților 
şi aspectelor talentului lui Maxim Gorki. Nu s-a reprezentat încă, și ar merita 
să fie făcută cunoscut publicului nostru, piesa Copiii soarelui, atît de viguroasă. 
în optimismul ei și totodată plină de o subtilă poezie. Nu am văzut încă pe scena 
noastră o piesă de neîndoielnică actualitate, ca Somov și alții. Şi s-ar mai putea cita. 
şi alte Titluri de opere dramatice ale lui Gorki, care ar trebui popularizate (Bar- 
barii, Bătrinul etc.). Experienţa cunoaşterii şi însuşirii creatoare a teatrului gor-- 
kian, care s-a dovedit în decurs de atiîţia ani rodnică pentru artiştii şi regizorii 
noştri, se cuvine continuată cu perseverență şi entuziasm sporit. 


| Tatiana Nicolescu 

Dorina Lazăr (Zoe) și Vasile 


ERROR, pei) PE MARGINEA SPECTACOLULUI 
DE LA STUDIOUL INSTITUTULUI 
DE TEATRU 


red că spectacolul O scrisoare pierdută la Studioul Institutului de 
Artă Teatrală şi Cinematografică „I. L. Caragiale“ depăşeşte ca- 
drele unei oarecare manifestări artistice a unei clase de studenți, 
şi cadrele unui rezultat pedagogic de care, pe bună dreptate, se 
poate bucura maestrul acestor studenți, Ion Finteşteanu. Dincolo 
de realizările interpreţilor (unii dintre ei dovedind realmente fru- 
moase perspective) şi dincolo de unele aspecte de amănunt şi de 
ansamblu regizoral-scenografic (remarcabile şi, de altfel, remarcate 
la vreme în cronica de specialitate), spectacolul ni s-a arătat — pentru rezolvările 
noi, încercate ori sugerate, în problema valorificării unei opere clasice — că in- 
tră vădit în sfera largă de preocupări, de căutări şi experienţe care fac particu- 
laritatea de azi a creaţiilor şi intenţiilor creatoare ale oamenilor noştri de teatru. 

În majoritatea lor, artiştii teatrelor noastre sînt dornici să imprime realizări- 
lor lor, artei noastre dramatice ca atare, o valoare transformatoare, corespunză- 
toare epocii noastre. Şi ni se pare că din acest esenţial punct de vedere se cere 
privită O scrisoare pierdută în felul cum se joacă la Studioul Institutului: ca o 
intenție de a realiza un pas spre o nouă etapă în valorificarea scenică a marelui 
clasic al comediei noastre. 

O scrisoare pierdută nu mai prezintă astăzi nimănui taine. Este o viguroasă 
'demascare a sistemului de gîndire, a eticii şi practicii orînduirii burghezo-moşie- 
reşti. Caracterul protestatar al comicului lui Caragiale este — de asemenea, evi- 
dent pentru oricine — total, lipsit de reticenţe şi de ambiguitate. Cînd s-a întîm- 
plat ca o echipă de actori să-i joace, fără ştire şi fără vrere, comedia ca pe o co- 
medie de circumstanță (închipuind personajele ei sub masca unor politicieni ai 
zilei), autorul Scrisorii pierdute s-a împotrivit cu vehemenţă unei atari interpretări. 
„Lucrările mele“, a spus dinsul, sînt „nu nişte bufonerii menite să parodieze în 
treacăt persoane reale, ci nişte lucrări de artă cu intenţia de a înfățișa într-un mod 
mai durabil chipuri ideale“. Așadar, chintesenţe umane — odioase şi rizibile tot- 
odată — reprezentative pentru o anumită epocă, pentru o anumită societate. Linia 
“ofensivă a criticii şi comicului lui Caragiale este şi ea clară. Ea ţintuieşte la stilpul 
infamiei „sistemul curat constituţional“ de pe urma căruia huzureau, în care-şi 
făceau mendrele şi pe care-l reprezentau proşti ariviști de tipul lui Farfuridi, ca- 
nalii şantajiste de tipul lui Caţavencu, sinteze cepelege ale acestora, de tipul lui 
Dandanache, şi alții din același aluat. Dar ea vizează — în plin îndemnul vodevi- 
lesc al finalului: „muzica! muzica !* — şi necesitatea înlăturării acestor tipuri, 
necesitatea dispariției lor istorice. Firește, nu explicit. Comedia lui Caragiale se 
desfășoară între hotarele realismului critic. Orizonturile ei nu descoperă ieşiri, nu 
„oferă certitudini eliberatoare. Risul ei e o pavăză în fața odiosului ilar, o armă 
de lichidare morală a acestuia, dar înlăuntrul „sistemului“ şi în perspectiva unui 
viitor incert (de domeniul năzuinţelor aprige, dar numai al năzuinţelor). Scrisul 
lui Caragiale a însoțit însă, cu vigoarea lui nestinsă, certitudinile şi lupta clasei 
muncitoare, care a dus, în zilele noastre, la înlăturarea tipurilor şi aşezării so- 
ciale înfierate de Caragiale. 


De-a lungul acestei îndelungate şi grele lupte, comedia s-a păstrat în actuali- 
tate şi a dăinuit mereu proaspătă şi irezistibilă în perspectiva protestului mereu jus- 
tificat de realităţile sociale date, în perspectiva necesităţii, mereu resimţite de omul 
‘de rînd, ca aceste realități să-și înceteze existența, să se schimbe. Era o perspectivă 
«de viitor, întinsă peste ani şi ani. Înlăuntrul acestor ani, tiparul scenic, iniţial, al 
comediei (tăiat de însuși Caragiale, şi nu din ambiţie deșşartă apărat de dinsul cît 
a fost în viaţă, împotriva degradărilor şi răstălmăcirilor) a făcut tradiţie. Perfecţiu- 
nea liniilor formale ale tiparului nu s-a pierdut nici în condiţiile care (în regimul 
“teatrului burghez) au dus la îngroparea tradiţiei prin eludarea caracterului ofensiv 
al comediei, prin zgîrcirea satirei pînă la dimensiunile benigne ale unui mărunt şi 
gratuit pretext comic. Așa fiind, forţa de şoc a Scrisorii pierdute s-a putut totuşi 
manifesta, chiar dacă mai slabă, şi sub această zodie grea a carierei sale. Cu atit 
:mai viu și mai puternic a mişcat ea spiritele spectatorilor, cînd aceşti spectatori — 
în 1948, în plin proces revoluţionar de năruire a orînduirii burghezo-moșiereşti şi 
de început al operei de construire a socialismului — se aflau, pe plan istoric, deopo- 
trivă contemporani cu tipurile şi moravurile din Scrisoarea pierdută şi supravie- 
“țuitori ai acestora. În acest moment, comedia revendica cu îndreptăţire reluarea 
tradiției — „restaurarea“ tiparului scenic iniţial al comediei. 


La această „restaurare“, Ion Finteşteanu a participat activ şi cu recunoscută 
strălucire, silindu-se laolaltă cu ceilalţi interpreţi ai Teatrului Naţional, struniţi 
«de bagheta regizorală a lui Sică Alexandrescu, să se apropie cît mai mult de ceea 
ce documentele vremii și amintirile regretatului N. Soreanu arătau a fi fost — în 
fondul și în formele lui — spectacolul vrut şi pus de Caragiale însuşi. Un spectacol 
cu oameni („astfel cum i-a cunoscut, i-a văzut şi înfățișat“ autorul; cu „adevărata 
lor stare civilă de membri ai oligarhiei sau ai aparatului acesteia“) și nu o bufo- 
nerie cu paiațe (cum decăzuse în anii de după moartea lui Caragiale). Așadar, un 
spectacol menit a restabili „caracterul realist-critic al operei“ şi a reconstitui „cît 
mai fidel autenticul «stil Caragiale» al spectacolelor clasice, realizate sub conducerea 
marelui dramaturg“*. Acest act de restaurare, de reconstituire a unui spectacol mon- 
tat în 1884, repunea, în toată valoarea lor, puternicul conţinut antiburghez şi anti- 
moșieresc și toată uriașa încărcătură portretistică şi comică a satirei. În același 
timp, el repara, cu respectul pe care revoluţia noastră culturală îl poartă marilor 
valori ale trecutului, nedreptatea pe care trecutul o făcuse şi lui Caragiale şi operei 
lui. În acest act de restaurare și reparare, făuritorii spectacolului au prezentat de 


* Vezi: „Caiet de regie pentru O scrisoare pierdută de I. L. Caragiale“, întocmit de Sică 
„Alexandrescu şi redactat în colaborare cu Radu Beligan, E.S.P.L.A., 1953, pag. 7. 

aceea O scrisoare pierdută din perspectiva ei protestatară, în granițele realismului 
critic. Şi ca un strălucit spectacol realist-critic, a fost şi continuă să fie şi astăzi 
prețuit. 


- +. 


Iată însă că perspectivele care au prezidat la scrierea şi tradiția Scrisorii pier- 
dute sînt azi altele. „Sistemul constituţional“ luat de Caragiale în tărbacă şi ars cu 
fierul roşu este la noi de domeniul trecutului. Iar tipurile reprezentative ale acestui 
„sistem însoțesc la caracterul lor comic un caracter fantomatic. Perspectiva spectato- 
rului faţă de universul de idei și de relaţii sociale existent în Scrisoarea pierdută a 
încetat de mult — de aproape două decenii — să fie perspectiva unei îndirjiri lip- 
site de altă putere decit aceea a osîndirii prin ris. Este perspectiva omului care a 
atins piscul, a cuceritorului care a învins duşmanul. Privind la Scrisoarea pierdută, 
el privește înapoi, şi risul lui este rîsul tonic al celui care s-a despărțit de trecut. 
Comicul realizat de Caragiale, punînd în contrast emfaza şi pretenţia personajelor 
sale cu conţinutul lor politic şi uman, real — comicul acesta de neegalat, sporește în 
-ochii spectatorului de astăzi, care adaugă la ilaritatea structurală a acestor perso- 
naje, micimea lucrurilor văzute de departe sau cu ochianul întors. 

Putem, în această perspectivă, să mai prezentăm, pe tiparul „restaurat“, O scri- 
soare pierdută ? Nu cumva, oprindu-ne la acest tipar, limităm marea comedie a lui 
Caragiale la dimensiunile unui document artistic — ilustru, nespus de savuros, nes- 
pus de instructiv — dar document ? Dincolo de interesul documentar, de savoarea 
ei comică, nealterată și nealterabilă, nu ne oferă O scrisoare pierdută nimic în mă- 
sură să mişte, în şi pentru actualitatea noastră, pe spectatorii noştri ? Să ne mulțu- 
mim oare cu eventualitatea unui spectacol, în universul istoric, social și de idei 
al căruia să ne plasăm (uitînd cîştigurile esenţiale pe care conştiinţa noastră le-a 
dobîndit în anii noştri revoluționari) pentru a gusta numai valorile desfătătoare ale 
spectacolului ? Poziţia spectatorului de azi faţă de actul artistic a încetat de mult 
să fie una pur şi pasiv hedonistă. Emoţia artistică se pretinde, conștiinței contem- 
porane, deschizătoare de noi perspective. Ea se pretinde productivă, ca să in- 
dicăm, în înţelesul cel mai constructiv, sensul forței şi funcției transformatoare a 
emoțţiei artistice. Dacă este aşa, nu putem oare îmbogăţi tradiţia Scrisorii, pentru a 
găsi astfel în ea resurse în stare să contribuie la accelerarea procesului de trans- 
formare ce se petrece în conștiința noastră ? 

La asemenea întrebări ni se pare că încearcă să răspundă spectacolul O scri- 
soare pierdută, pus de Ion Finteşteanu la Institutul de Artă Teatrală. Şi strădania 
regizorului de a afla şi oferi răspuns acestor întrebări este cu atit mai vrednică 
de salutat, cu cît, cum arătam, el a participat la „restaurarea“ din 1948 şi putea 
deci să rămînă prizonierul acestei „restaurări“. 


Actualizarea Scrisorii pierdute s-a infiltrat mai de mult în preocupările unor 
creatori de teatru. Ca o ispită. Şi ca o problemă. Soluţiile s-au căutat însă, se pare, 
mai mult pe tărîmul înnoirilor aparente, al „modernizării“ în spectacol a liniilor 
formale ale piesei. Așadar, soluţii străine de fondul problemei, destinate fireşte 
eșecului și derutării. Caragiale nu poate — şi nici nu se cere — modernizat, cum 
nu poate Hamlet — şi nu cere— să fie îmbrăcat în sacou englezesc pentru a fi ac- 
tual. Căci, oricît de modernizate, tipurile Scrisorii pierdute rămîn, pentru noi, ti- 
puri ale trecutului. Vremea — şi istoria — n-au schimbat în ele decit veşmîntul, 
poate manierele, poate psihologia, Esenţa lor socială, chiar dacă rafinată, rămîne 
însă aceeaşi : „curat murdară“, 


A înfățișa în chip contemporan aceste figuri înseamnă, de aceea, nu a le a- 
propia de timpul, de lumea şi gîndirea noastră, ci dimpotrivă a le păstra, în epoca, 
în veşmintele, în climatul social-moral în care le-a descoperit şi fixat pentru eter- 
nitate Caragiale ; așadar, a delimita clar: între ieri şi azi ; între ei şi noi. Figurile 
comice ale satirei vor fi, astfel, în perspectiva zilei de azi, şi figuri de tristă adu- 
cere aminte. „Marşul cu mult brio“, care salută victoria în alegeri a lui Danda- 
nache, va răsuna, astfel, în urechile noastre, ca marşul de îngropăciune al clasei 
şi al orînduirii pe care el şi „famiila lui de la patuzopt în cameră“ a reprezentat-o. 


În esență, problema înfățișării contemporane a Scrisorii pierdute este o pro- 
blemă de luciditate, de stăpiînire a legilor istoriei, nu numai una de poziţie critică 
față de lumea pe care o prezintă piesa. Ceea ce teatrul contemporan (citeşte : rea- 

list-socialist) numeşte comuniune a scenei cu sala, trebuie să se realizeze în mani- 
festarea deschisă, combativă, din partea scenei, şi în iscarea vie în sală a acestei 
lucidități. În cazul nostru, ceea ce, din perspectiva trecutului, părea imuabil, irever- 
sibil (în măsură cel mult a fi tratat cu protestul ascuţit al satirei comice), cată a 
dobîndi cu claritate, din perspectiva actuală, caracterul legic al relativităţii, al vre- 
melniciei. Adevărul că lumea devine, că e transformabilă, că se transformă, urmează 
să pătrundă ca o supraproblemă, prin excelenţă actuală, în substanța comediei, să 
răpească actului ei demascator prundişul ireversibilului, care stăruia altădată, oa- 
recum amar, la fundul lui. Aceste întîmplări, aceste idei, această etică, această 
„lume“ au existat cîndva ; noi am putut-o zdrobi, noi am zdrobit-o şi înlocuit-o: 
iată şi sentimentul major, actual, care cată să stăpînească pe spectatorul de as- 
tăzi al Scrisorii pierdute. 

Conştiinţa calității umane superioare, puternice, libere, deschise spre cucerirea 
celor mai înaintate şi luminoase orizonturi ale cunoaşterii, se cere însă a fi nu nu- 
mai demonstrată, ilustrativ, spectatorului. Ea cere să-i fie şi stimulată, dinamizată. 
Cu alte cuvinte, ceea ce poate fi obţinut prin contrastul izbitor dintre chipul moral 
al spectatorului de azi şi etica rimelor cu ifose ce populează şi constituie „umani- 
tatea“ Scrisorii pierdute, a trecutului, a vechiului, nu e îndestulător. A înfățișa pen- 
tru omul de azi, în chip activ, sensul satirei lui Caragiale, a extinde acest sens 
în problematica zilelor noastre înseamnă a da noi proporţii și o adresă mai larg 
cuprinzătoare personajelor satirei şi faptelor lor. Aşa fel, încit — precum înţelep- 
ciunea și forța de penetraţie continuă a proverbelor (şi a multora din replicile co- 
mediei) — ele să devină transmutabile unor situaţii şi comportamente, puţine cîte 
se mai întîlnesc în zilele noastre. Dincolo de elementele concrete ale fabulei, 
acest obiectiv poate fi descoperit în latenţele ei generalizatoare, etice, filozofice. 
Și, ca atare, nu are decît a fi detectat şi dezvăluit. În adevăr, protestul lui Cara- 
giale, ţintind istoricește împotriva unei orînduiri sociale apuse, dacă vizează ne- 
mijlocit o lume dominînd ca o spumă arogantă suprafaţa acelei societăţi, el poate 
viza cu aceeași forță (chiar dacă nu de-a dreptul), în condiţiile de azi, rămăşiţele 
morale ale acestei lumi, prizărite ca o drojdie, tinzînd să mineze mersul înainte al 
societății noastre. Linia şi forța inițială protestatară a comicului lui Caragiale vor 
pătrunde nealterate, și cu atît mai mult, în problematica inexorabil înnoitoare şi 
constructoare a zilelor noastre. Căci protestul satirei caragialiene este, la urma 
urmelor, în ceea ce afirmă negînd, un elogiu adus noului, o chemare la luptă pentru 
nou. Pe plan uman, o chemare la luptă pentru o calitate umană nouă, superioară. 

Nu aş vrea să fie considerate cele spuse mai sus, mai mult decît vor să fie: 
nişte păreri (bucuroase a se confrunta cu altele) într-o problemă ce ni se pare în- 
semnată, în climatul de căutări în care se desfăşoară mișcarea noastră teatrală. 
Roade ale acestor păreri, stîrnite de spectacolul de la Institutul de Artă Teatrală, 
vor fi de aceea și cele giîndite în legătură cu expresia scenică pretinsă de imagi- 
nea cu care se impune azi gindurilor noastre, Scrisoarea pierdută. 


+++ 


Din unele soluții propuse (ori sugerate) de spectacolul lui Ion Finteșteanu re- 
iese (chiar dacă nu statornic) o primă preocupare de bază a regizorului, de a privi 
trecutul — Scrisoarea pierdută (fabula, culoarea, „oamenii ei“) — din perspectiva 
actualității. Ceea ce nu înseamnă doar perspectiva cantitativă a timpului ce ne des- 
parte de momentul comediei, ci şi — ceea ce este esențial — din perspectiva cali- 
tativă, a revoluției şi a clasei revoluţionare care marchează net şi iremediabil a- 
ceastă despărțire. Apoi, o a doua preocupare de bază : de a aduce pe spectator la a- 
ceastă perspectivă. De a-l face să-şi dea seama că societatea şi moravurile din 
Scrisoarea pierdută nu numai că nu sînt ale lui astăzi, dar că n-au fost nici altă- 
dată, vreodată, ale lui. Ambele preocupări tind să se releveze nu prin infiltrarea 
imaginii dramatice (a anecdoticii, situaţiilor și caracterelor) în conștiința interpreți- 
lor şi publicului ; cu alte cuvinte, nu prin risipirea aburului timpului istoric, nici, 
mai ales, prin eludarea (chiar vremelnică şi de dragul convenției artistice) a dife- 
rențelor ideologice, sociale, umane, care înstrăinează de noi personajele Scrisorii şi 
care le fac în ochii noștri deopotrivă odioase şi ridicole. Poziţia critică adoptată 
faţă de aceste personaje și faţă de acţiunile şi timpul lor nu e de ordinul şarjei 
„trăite“; ea duce necesar la înlocuirea intrării clasice a interpretului în pielea rolului, 
iar din partea spectatorului, la ocolirea contopirii lui, pe calea emoţiei, cu păţaniile 
eroului. Spectatorul e chemat nu să se „regăsească“ în eroi. El e chemat, dimpotri- 


Pi ec.ro 


Scenă din actul I. 


vă, să ia cunoştinţă de ceea ce îl desparte de ei, să ridă de ei, să se bucure că ei 
nu mai sînt. De regăsit, păstrindu-ne în cadrele convenției teatrale, spectatorul 
e chemat să se regăsească în interpret: în linia deschis şi ofensiv critică a 
jocului său. Interpretul, în cazul eroilor lui Caragiale, este îndemnat nu „să-i 
trăiască“, ci, cu cea mai elocventă dar trează sinceritate, să-i denunțe oprobriului 
nostru, prezentindu-ni-i în ceea ce au ei caracteristic, reprezentativ, pentru clasa, 
timpul şi grupul lor de interese; mimînd, dar în fond relatind și indicînd precis 
atenței noastre, comentind, cînd este cazul (şi cînd scenic este cu putință), fap- 
tele, mtitudinile, gîndurile lor. 

În acest loc, al interpretării, se pune însă cu ascuţime problema (una din 
marile dificultăţi ale înnoirii lui Caragiale) raporturilor dintre perspectiva tra- 
diţiei şi perspectiva actualităţii în montarea Scrisorii perdute. 

Putem — şi cum? — păstra tradiţia spectacolului lui Caragiale, cînd vrem 
să realizăm cu textul comediei lui un spectacol actual? Perspectiva tradiţiei şi 
perspectiva prezentului, simultane în jocul interpreţilor : prima — perspectiva 
fabulei (o perspectivă construită, relatată, mimată, perspectiva rolului lingă actor) ; 
a doua — perspectiva concluziilor (o perspectivă de subtexte, de comentarii adia- 
cente, perspectiva actorului lingă rol). Iată soluţia la care, practic, pare că a fost 
condus Ion Finteşteanu. Aşa se face că spectacolul studenţilor n-a omis mai nimic 
din ceea ce tradiţia a întipărit ca nealterabil în desfăşurarea acţiunii şi în sub- 
linierea anumitor situaţii-cheie. Chiar pe linia mişcărilor, grupărilor, atitudinilor, 
uccentelor, interpreții au respectat adesea indicaţiile tradiţiei. Numai că jocul lor 

e treaz, nu coviîrșit de rol, nu una cu rolul. Actorii stăpinesc rolul şi-l mînuiesc 
ca pe un argument-mărturie într-o pledoarie. Ceea ce e trăit la ei e pledoaria 
(rechizitoriul), nu personajul. Vorbesc, fireşte, gîndindu-mă foarte mult la intenţia 
şi ambiția regizorului şi, mai puţin, la realizările interpreţilor. Deși, într-un mo- 
ment de avîntată mișcare, de „uitare de sine“, a interpreţilor, Ion Finteșteanu ne-a 
făcut mărturisirea : „li vezi ? În orice moment îi poţi întrerupe din joc cu o între- 
bare. Nu-și vor pierde firea. Îţi vor răspunde calm şi apoi îşi vor continua jocul 
cu același brio“. Am căutat să confrunt mărturisirea aceasta, prețioasă și edifica- 
toare, cu realitățile personal constatate. Şi efectiv, în bună măsură, ceea ce mi 
s-a părut vrednic de reținut în evoluţia scenică a tinerilor actori-studenţi (dincolo 
de ceea ce la unii dintre ei vorbeşte despre lipsa de familiaritate cu scena) a fost 
vădita lor străduință de a sublinia conţinutul social şi socialmente anacronic şi 
ridicol al personajelor interpretate. Ne gîndim bunăoară la Dandanache, construit 
de Marin Moraru, nu atît din pelticie şi întirziere mintală, ci din pronunţate stig- 
mate de degenerescență de clasă ; nu atît prost, cît simulind tactic prostia ; nu atît 
uituc şi distrat, cît circumspect. Ne gîndim la Marian Hudac, al cărui Trahanache, 
mai puţin ramolit decît ni l-a lăsat tradiţia, se impune atenţiei noastre, prin apa- 
rența bonomiei, ca stăpîn netulburat de „machiavelicuri“ al intereselor partidului 
său, descoperindu-se în acelaşi timp un dibaci trăgător de sfori şi trăgător pe 
sfoară. Ignorarea deliberată a calității sale de „prieten“ cu Tipătescu (de soț în- 
cornorat) cade pe al doilea plan (tras poate înapoi de tradiţie, dar poate și pentru 
că această latură a rolului s-a părut interpretului că-l stinjenește în relevarea 
liniei lui majore, prin excelenţă social-politică). Am urmărit valorile geometric 
studiate ale lui Cațavencu la Voicu Jorj şi cele, dimpotrivă, născute și mișcate în 
haos, marcate haotic, ale gesticii şi agramatismului lui Farfuridi, la Constantin 
Riîşchitor. În general, caracterul lucid-eritic al jocului interpreţilor ni s-a arătat 
predominant. Unele inconsecvențe pe această linie întăresc, după părerea noastră, 
tocmai prin neajunsurile ce nasc, intenţiile şi, desigur, formula nouă încercată de 
Ion Finteșteanu de a sublinia epoca Scrisorii pierdute, cu caracterul ei socialmente 
vetust, de a desprinde această epocă — şi lumea ei — de epoca noastră, de a lega 
în vederile critice ale protagoniştilor, pe de o parte tradiţia Scrisorii pierdute de 
perspectivele înnoitoare ale actualităţii, şi pe de altă parte, de a uni, în aceste 
vederi, scena (în ceea ce denunţă şi pulii aa cu sala. s 

De aceea ne-a surprins ca o dare înapoi (pe acest plan al comuniunii cri- 
tice, a actorilor cu sala), recursul la procedeul prelungirii scenei în sala de spec- 
tacol, tocmai în momentele nodale ale comediei : în actul întrunirii electorale de 
la primărie și în actul final al alaiului notabilităților urbei, în fața casei lui Tra- 
hanache. Ca realizare artistică, momentele sînt remarcabile. Străbate prin ele 
suflul caricatural al liniilor puternic comice ale lui Jiquidi. Preocuparea de a 
individualiza cu pregnanță elementele de figurație, de a le integra în problematica 
satirei şi de a-i spori astfel acesteia dimensiunile, este nu numai clară, dar, ceea 
ce e important, împlinită. O seamă de personaje ce plutesc mai mult în umbră 
de-a lungul piesei capătă aci carne și rezonanță, sporind linia demonstrativă, con- 
temporan agitatorică a spectacolului. I-am recunoscut, de pildă, în actul III, şi i-am 
putut urmări în atitudini şi gesturi, de o savoare reală, lipsită de ostentaţia şarjei 
şi a prim-planului, dar tocmai prin modestia lor scenică, mai subliniată, „pe Io- 
nescu, pe Popescu, pe Popa Pripici, pe Tăchiţă, Petcuș, Zapisescu, toată gaşca în 
păr“. Tabloul actului III păcătuieşte însă, cu un efect dăunător care nu poate fi 
trecut cu vederea, prin punerea față în faţă a tribunei electorilor cu sala. Evident, 
substanța semidoctă a oratorilor și a cuvîntărilor lor se realizează cu claritate; 
deopotrivă și calmul cu care Trahanache pregătește lovitura numirii candidaturii. 
Dar în construcţia actului — care este prin excelență plastic-scenografic, un act 
de stampă ilară a epocii — linia critică în care ştim că s-au lucrat interpretările 
se pierde. Așa cum se pierde unitatea, ce se vrea realizată pe baza viziunii critice 
şi a perspectivei actuale, între scenă şi sală. În schimb, adăugînd și extinderea 
sălii de întrunire, de pe scenă în sala de spectacol, se încheagă în chip neacceptabil 
(desigur, fără vrere nici din partea regizorului, nici din partea interpreţilor) o co- 
muniune a alegătorilor de ieri cu publicul de azi. 

Să fie vinovate condiţiile de spaţiu ale scenei ? Sau, poate, să recunoaștem 
aici gindul regizorului de a marca, odată cu stingerea moravurilor şi tipurilor 
zugrăvite în Scrisoarea pierdută, şi rămășițe ale lor în zilele noastre? Am 
saluta această eventualitate ; şi oricum, vom reveni asupra ei. Căci, ea ni se 
pare prețioasă în descifrarea nu numai a formelor, dar şi a combativităţii pentru 

actualitate a spectacolului. Ne exprimăm însă, aici, îndoiala cu privire la eficiența 
soluţiei artistice adoptate. Deoarece, o sală de teatru — publicul — nu poate fi 
privită decît global. Ca atare, ea reprezintă azi, la noi, în principiul ei, un timp, 
o etică, o societate care neagă pe cele de ieri. A o comunia (şi tocmai în tablourile- 
pivot ale comediei) cu mentalitatea şi apucăturile „eroilor“ din Scrisoarea pierdută 
este o contradicţie în soluţia scenică de ansamblu şi derutant în rezultate. În per- 
spectiva actualității, Théâtre de Poche, la Paris, poate folosi cu succes această 
formulă. Nu numai din „lipsă de figuraţie“, cum mărturisesc conducătorii lui, dar 
și pentru că, în Franţa, moravurile electorale (şi etice dominante) nu se deosebesc- 
prea mult de cele zugrăvite de Caragiale. La noi însă, formula — în cazul po- 
menit şi, în bună măsură, în cazul marii veselii din ultimul act — este inadver- 
tentă. Şi cu atît mai păgubitoare, cu cît, privite ca realizare artistică în sine, 
tablourile sînt, cum remarcam, într-adevăr valoroase, 


Cele remarcate în legătură cu principiul interpretării se cuvin și se pot: 
extinde asupra întregii linii de desfăşurare a spectacolului. Publicul trebuie atras 
nu în ce se întîmplă pe scenă, ci în cum se întîmplă și în ce se explică din ce se- 
întîmplă. El trebuie să-şi însuşească argumentele spectacolului şi să privească fa- 
bula (desigur desfătîindu-se cît mai copios), nu pentru ea însăși, ci ca pe un mijloc 
de pătrundere a acestor argumente. De-a lungul spectacolului, spectatorul cată a 
fi una cu linia lucid-critică a scenei (de la decor pînă la interpret, figurație, joc 
de lumini şi de sunet). Şi datoria celor ce făuresc spectacolul şi răspund de forța: 
de transmisie a ideilor încorporate în el este ca spectatorul să nu fie furat de 
fabulă şi de eroi, să nu devină în timpul şi să nu plece după spectacol, com- 
plice cu ei. 

Din acest punct de vedere, aflat la temeiul intențiilor regizorale (şi orientării. 
profesorale) ale lui Ion Finteşteanu, ni s-a părut, din capul locului, cu totul eloc- 
vent faptul că, înainte de a se „declanșa“ propriu-zis acțiunea, publicul este invitat 
să mediteze — nu fără o reală notă de destindere anticipată — la fabula și sensul 
Scrisorii pierdute, la geniul şi adresa comică ale lui Caragiale. În acest scop s-a 
dat cortinei funcția unui prim şi sintetic, deși mut, comentator. Pe schița care: 
înfăţişează caricatural panorama capitalei judeţului de munte, în care vor avea 
lor întîmplările din Scrisoarea pierdută, pictorii-scenografi Yvonne Vlăduț și Camil 
Ossorovitz au marcat izbitor trei jaloane-cheie ale întimplării. Un jalon : expresia 
„curat murdar“, expresia de raisonneur fără voie a lui Pristanda, întinsă ca um 
dicton heraldic deasupra panoramei populaţiei capitalei de județ. Mai jos, al 
doilea jalon : pe un portativ muzical, literele-note ce compun, ca un refren stă- 
pînind atmosfera, numele lui Dandanache. În sfîrşit, al treilea jalon: în lături, 
curbat în liniile lui frînte, Cetăţeanul turmentat susținînd peisajul, precum leul 
unui blazon, armele unei case ilustre. Este o punere în lumină a „zilelor noastre“, 
atît de ascuns-ironic precizate de Caragiale ca momenţ al comediei : „zilele noas- 
tre“ — epoca orînduirii burghezo-moşiereşti, Este, în același timp, o neechivocă des- 
părțire a noastră de epoca acestor zile. Un sput de lumină după bătaia de gong, 
dar înainte de ridicarea cortinei, urmăreşte apoi, notă cu notă (în sunetele unei 
cîntări lăutărești, şi aceasta trimiţind la epocă), numele lui Dandanache. Cortina 
aceasta cade de trei ori — după fiecare act — punctind esenţialul, precizînd epoca, 
oamenii și ideologia lor, distanţîindu-ne (ca să folosim pentru toată claritatea, 
termenul) de ele. Fiecare cădere (şi invitaţie la reflectare) a cortinei readuce în 
conștiința privitorului, pe diferitele trepte ale conflictului, esența şi sensul acestui 
conflict al lumii și vremii care l-au putut isca. Le readuce, sporite în pregnanţă 
de datele acţiunii, pentru ca, după marele şi „veselul“ final cu cîntece, urale, 
ciocniri de pahare şi pupături, cortina să cadă pentru ultima oară, cu elocvenţă. 
De data aceasta, ea e menită să-l răpească pe spectator din eventuala bună dis- 
poziţie în care l-ar fi putut purta atmosfera scenică în care se petrece dulcea îm- 
păcare vodevilescă dintre prostie şi ticăloşie : veselia aceasta a fost; veselia aceasta 
a fost a acelei lumi... 

Este o chemare la realitatea zilelor noastre. 

Realitatea zilelor noastre nu se reduce însă la satisfacția de a ne ști rupți 
şi deasupra realităţilor imunde de ieri. O asemenea satisfacţie ar slăbi conștiința 
noastră în ceea ce îi este, cu deosebire astăzi, caracteristic: elanul spre mai 

departe, spre continuă înnoire. Aşa fiind, putem oare privi astăzi Scrisoarea pier- 
dută numai din perspectiva depăşirii datelor ei istorice ? E îndestulător să actua- 
lizezi comedia, distanţind lumea ei de lumea noastră, să dezlegi, aşadar, proble- 
matica Scrisorii, numai deschizind orizonturile care se arătau închise autorului 
ei ? Chestiunea ni se pare crucială. O lucrare dramatică se justifică şi-şi vede 
dăinuind în timp valoarea, mai mult prin întrebările cu care agită, decît prin 
răspunsurile cu care împacă şi linişteşte conștiințele. Să-şi fi istovit Scrisoarea 
pierdută virulenţa, deşi lumea pe care ne-o înfățișează şi-a încheiat veacul? 
Să nu mai pună oare Scrisoarea pierdută nici o întrebare, azi, lumii noastre? 
Am încercat să arătăm că nu. Problematica istorică-politică a satirei caragialiene 
— da — a fost dezlegată. Dar în plină dezlegare, această problematică se ex- 
tinde, încorporîndu-se — e drept, mai greu sesizabilă şi mai puțin organizată — 
în problematica celei mai stricte actualități : în sfera de probleme care privesc 
construcția nouă a conştiinţei noastre, afirmarea şi educarea ei în spiritul uma- 
nismului și eticii comuniste, împotriva spiritului şi eticii burgheze și mic-burgheze. 
Nu înseamnă însă, aceasta, a forța vulgarizator înțelegerea satirei lui Caragiale ? 
Şi, așa fiind, nu formulăm regizorului o cerință practică de neîmplinit? Credem 
că nu. Actualitatea a fost şi este tratată în dramaturgie nu numai prin reflectarea 
ei imediată, ci şi prin reflectarea ei mijlocită. Simbolul, alegoria, parabola au, în 
această privinţă, funcţii de mulţ statornicite şi forţa lor clarificatoare şi edificatoare 
se arată adesea mai viguros penetrantă decit actul şi argumentul direct ilustrativ. 
La o adică, socotind că adevărata operă de artă reflectează nu prin copii (de altfel, 
imposibile la modul absolut), ci prin esențe și sensuri, convenţia simbolurilor (în 
înțelesul ei aluziv, larg cuprinzător) ne apare drept instrumentul dominant al argu- 
mentației şi generalizărilor artistice. Să încărcăm atunci Scrisoarea pierdută — con- 
flictul ei, acțiunea ei, eroii ei — cu o pondere simbolică nouă, peste aceea pe care 
o poartă ? Desigur, nu. Așa ceva ar fi forțat, artificial, potrivnic, mai ales, respec- 
tului cu care întîmpinăm şi tratăm moştenirea clasică. Atunci? Nu ne-am gîndit 
— şi nu ne stă nouă în măsură — să dăm dezlegare practică problemei. Ne gîndim 
însă că, într-o lectură actuală a Scrisorii pierdute, realizăm nu numai o detașare 
istorică de societatea şi moravurile ei, ci şi o deplasare a centrului ei de greutate: 
o deplasare de pe linia comediei de moravuri pe accentele comediei de caracter. 
Moravurile Scrisorii (acea triplă „ce lume !“ a lui Tipătescu şi acea „soţietate fără 
prințip“ a lui Trahanache) se configurează astfel ca fundal, ca ambianţă, lăsînd 
să apară pe prim-plan, elementele care, conjugate între ele, au generat şi consti- 
tuit acele moravuri. 

Vremelnicia orînduirii lui Trahanache şi compania, dispariţia ei se lasă de- 
monstrate pe cale documentară. Vetusteţea ei apare ireparabilă, confruntată cu 
ziua şi viața de azi. Dar boarea vătămătoare a ideologiei acestei orînduiri se face 
încă simțită. E drept, ici şi colo, în forme mai puţin de epocă, dar nu mai puţin 
ilare şi hidoase: în manifestări şi trăsături de caracter înrudite prin esenţă şi 
izvorite din tipurile sociale ale Scrisorii pierdute. Dispariţia lumii lui Trahanache 
nu a dus automat, mecanic, și la dispariţia elementelor ei constitutive. Tipurile 
din Scrisoarea pierdută — depășite pe plan istoric — rămîn arhetipuri (simboluri) 
ale anumitor porniri şi deprinderi, de care conștiința noastră este educată să se 
-dezbare, Apropiem astăzi, apelativ, de Caţavencu, lipsa de scrupule şi. carierismul 
zgomotos și dubios, mascat de demagogie. Numim briînzovenism și farfuridism, 
oportunismul ascuns după principii găunoase („dacă e trădare, s-o știm şi noi“), 
lașitatea tîmp-agresivă („trebuie să ai curaj ca mine! Trebuie s-o iscăleşti: o dăm 
anonimă“), aflarea prețioasă în treabă, dar nu mai puţin tîmpă („ori să se revi- 
zuiască, primesc, dar să nu se schimbe nimica; ori...“). Evocăm pe Dandanache 
cînd ne e dat să întîlnim canalia drapată de prostie. Evocăm pe Trahanache, cînd, 
în duhul înţelepciunii şi blîndeţei aparente, descoperim personificîndu-se  tergi- 
versarea interesată, beţele în roate, intrigăria... 

Prezenţa, ici și colo, a acestor actuale deprinderi şi trăsături de caracter s-ar 
cere s-o resimtă spectatorul în galeria de tipuri ale comediei lui Caragiale. Şi impul- 
sul spre lichidarea lor din conștiința noastră şi din preajma noastră ar trebui să-l deş- 
tepte spectacolul. Am crezut că remarcăm în spectacolul lui Ion Finteşteanu această 
preocupare, Atunci cînd am discutat soluţia — după părerea noastră, derutantă şi 
contradictorie — a prelungirii acţiunii scenice în masa publicului. Dar, în an- 
samblul lui, spectacolul urmăreşte mai mult latura distanţării noastre în timp de 
lumea Scrisorii pierdute, decit latura distanţării de ea în principiul ei etic. De- 
sigur, aceste laturi coincid ; nu se pot înţelege una fără alta. Totuși, una e latura 

moravurilor (care trimite în trecut — şi satisface), cealaltă e latura caracterelor (şi 
acestea sînt întilnite încă în prezent — şi agită). Nu se poate face sesizabilă, 
pentru spectatori, distincţia ? Sîntem convinşi că da. Pentru că sîntem convinşi de 
forţa actual educativă a Scrisorii pierdute. După cum, în același timp, sîntem 
convinși de dificultatea soluţiei. Oricum, fără a ne hazarda într-un domeniu care 
aparține creatorului de spectacole, sîntem ispitiţi să vedem calea spre soluție 
în înseşi datele textului lui Caragiale. Sint în acest text, dacă-l citim pentru uzul 
actualității, posibilităţi latente de alternare între ieri şi azi, între aparențe şi 
esență, posibilități care pot proporţiona convingător pe coordonatele noastre chi- 
purile Scrisorii. Caragiale a împrumutat unor personaje — două — un fond cert 
de umanitate, contrastant cu fondul total dezumanizat al reprezentanților societății 
burghezo-moșşierești : unul, sub masca servilismului — Pristanda; celălalt, sub 
masca indeciziei politice — Cetăţeanul turmentat. În universul fără omenie în 
care trăiesc, ei joacă din nevoie jocul lipsei de omenie. Lipsa de umanitate a 
pătruns în ei dinafară. Ea nu este — ca la reprezentanţii orînduirii — o tară 
organică. (Ba, Cetăţeanul turmentat se păstrează, în toată amara lui față rizibilă, 
într-o statornică şi ingenuă onestitate.) De aci, atit la unul cît şi la celălalt, dis- 
poziția şi disponibilitatea spre comentariul critic, spre rezonare, detașarea lor 
adesea marcată de lumea „stimabililor“ cu care se află în relații. Pe ei, istoria 
nu-i condamnă întru totul. Nu ar putea interpreţii acestor două personaje 
să comenteze deschis (nu cu aparteurile sau apropourile sfioase la care îi 
silea „tiparul“ vremii şi al spectacolului clasic) şi să arate răspicat, în spi- 
ritul liber al contemporaneităţii noastre, că tipurile din Scrisoarea pierdută sînt, 
în structura lor sufletească şi ideologică, rădăcinile şi sămînța deprinderilor și 
trăsăturilor de caracter pe care le abhorăm ? Ne vine în minte Arlechin — Mar- 
cello Moretti. Jocul lui, trecînd vizibil de la ieri la azi, apropia cu o volubilitate și 
o forță uimitoare de convingere, satira lui Goldoni, Slugă la doi stăpini, de actua- 
litate şi făcea din ea o comedie actuală... 

Problema rămîne deschisă. Sintem însă siguri că dezlegare există. Şi ne 
întemeiem convingerea pe înseşi datele spectacolului O scrisoare pierdută, repre- 
zentat la Institutul de Artă Teatrală „I. L. Caragiale“ Prin ce a intenționat şi 
prin cîte a realizat (chiar cu umbrele, mai mult din considerente teoretice, sub- 
liniate în rîndurile acestea), acest spectacol a deschis, în problema ridicată aci, 
o poartă. El se așază fructuos pe drumul străduințelor menite să îmbogăţească 
cele mai frumoase tradiţii ale artei noastre, prezentind clasicismul realist-eritic 
în chip contemporan, tratîndu-l adică cu metoda realist-socialistă. Şi nu este oare 
acesta drumul spre a doua tinerețe a Scrisorii pierdute ? 


Florin Tornia 


Scenă din actul III 

TURNEUL TEATRULUI „MAIAKOVSKI“ 


„HOTEL ASTORIA“ de A. Stein 

„VIORI DE PRIMĂVARĂ“ de A. Stein 


De la stinga la dreapta: 
Vera Orlova (Katia), L. 
N. Sverdlin  (Petrişcev), 
Tatiana Karpova  (Alev- 
tina) și M. Strauh (Şah- 


matov) 


Scenă din actul 1 

„POVESTE DIN IRKUTSK“ de A. Arbuzov 


Scenă din spectacol 


De la stinga la dreapta: A. Lazarev (Vik- 
tor), Svetlana Mizeri (Valia) și E. Mar- 
țevici (Serghei) 


Scenă din spectacol 


PORTRETE ŞI MĂRTURII 

n iarna anului 1940, pe o stradă dosnică din Bucureşti, trecătorii 
puteau zări, seară de seară, la ferestrele unei clădiri cu etaj (unde 
la prînz funcţiona un fel de cantină), cîteva umbre agitîndu-se, ca 
la teatru, cu mişcări lente de dramă sau, mai ales, cu grave dar 
crispate gesturi de tragedie. 

Era, dacă nu greşim, o după-amiază tulbure de martie cînd, în 
fața casei cu etaj, se opri căutînd intrarea, un bărbat de vreo 35 de 
ani, potrivit la statură, cu obrajii reci şi ochii trişti, de o calmă şi 
ironică tristețe. Bărbatul se făcu nevăzut în casă, sui treptele de lemn, scîrțiinde, ce 
duceau la etaj, pătrunse într-o sală lungă şi goală, rece și prost luminată, cu mese 
de birt așezate pe de lături, şi se opri, în penumbră, la intrare. În fața lui, pe un fel 
de estradă, niște bărbaţi şi femei vorbeau gesticulind şi gesticulau vorbind. 

— Te iubesc — şuiera unul, dirdîind și frecîndu-şi mâinile înroșite de ger. 


— Şi eu — răspundea femeia, cu un straniu accent, sărind de pe un şoşon 
pe altul, pentru a-şi încălzi picioarele. 
— Nu așa. Încă o dată. Mai interiorizat! — strigă graseiat un al treilea... 


Şi urmară cîteva indicaţii care-l făcură pe bărbatul din uşă să tresară... 

Cind „repetiţia“ — căci era acolo şi atunci o repetiție de teatru — se termină, 
bărbatul din uşă! ieși la lumină, se apropie de regizorul superagitat și-l salută. 

— Domnule, am văzut multe spectacole de teatru şi multe repetiţii de tea- 
tru, dar niciodată nu am întîlnit pe cineva care să lucreze un text așa cum îl 
lucrezi dumneata... Iartă-mă, am uitat să mă prezint: numele meu este Mihail 
Sebastian... 

— Vă mulțumesc — biigui regizorul necunoscut. Şi-şi spuse numele, iarăși 
graseind : Moni Ghelerter. 


A fost cea dintii întîlnire dintre autor şi regizor. Pe urmă, un timp, nu s-au 
mai văzut. 

Sebastian scria sub alt nume Steaua fără nume, din cauza legiuirilor fasciste, 
asistînd acum în spatele unei coloane la spectacol, ca un infractor. 

Moni Ghelerter — care, după ce urmase în tinerețe conservatorul de teatru 
de la Iași cu profesori ca Mihai Codreanu, rătăcise vreun deceniu prin avocatură, 
gazetărie şi dramă — punea abia la părul alb, pe o scenă, Gemma de Margaret 
Kennedy, încă o piesă și, pe urmă imediat după 23 August, Potopul de Berger, 
în adaptarea lui M. Sebastian. A fost a doua întîlnire dintre autor şi regizor, dar 
nu s-au văzut, nu s-au mai văzut, 

Sebastian scria şi studia şi pregătea lecţii pentru o universitate muncitorească. 
Moni Ghelerter se aruncase, ca atîția activişti ai anilor acelora, pe marile scene ale 
Bucureștiului revoluţionar, adică la organizarea primelor manifestări artistice ale 
primului 1 Mai liber (1945), la primele înjghebări de artă de la Uniunea Patrioţi- 

lor, la primele emisiuni radiofonice despre Doftana, despre clasa muncitoare, des- 
pre comuniști. 

Apoi, în timp ce Potopul se afla în turneu prin țară, Sebastian s-a stins din 
viaţă. Abia terminase Ultima oră. Atunci, Moni Ghelerter, angajat la Naţional, a 
cerut direcției să i se încredințeze, pentru debutul pe prima scenă a țării, piesa lui 
Sebastian, Ultima oră. A fost ultima şi cea mai autentică întîlnire dintre cei doi 
oameni de artă. 

Aşadar, Ultima oră a lui Sebastian a fost prima oră a lui Moni Ghelerter. 
Succesul a fost răsunător. A urmat Unchiul Vania (poate — după opinia noastră — 
cea mai mare dintre creaţiile lui Ghelerter). Pe urmă, Nopțile mîniei de Salacrou şi 
foarte pura înscenare a lui Romeo şi Julieta cu Mihai Popescu şi Maria Botta. Du- 
pă aceea, Confruntarea de Tur şi Şeinin, cu Costache Antoniu şi decorul de Pe- 
rahim, apoi Trei surori şi cîte altele... 


+++ 


Critica dramatică şi competentă se va ocupa, sau nu se va ocupa, de analiza 
creației directorului de scenă de la Național, sistematic şi pe puncte, Noi, mai pu- 
țin critici şi mai puțin competenți, ne vom mărgini, de la galerie, să observăm cî- 
teva linii ale portretului. 

Întîia linie : spiritul partinic. Moni Ghelerter s-a născut ca regizor şi s-a dez- 
voltat în același timp, în același sens și în aceeași structură cu noul teatru realist- 
socialist ; de la Potopul, întîia manifestare dramatică antifascistă de după Elibe- 
rare, ia scena în aer liber de la 1 Mai, şi de la scenariile radiofonice de agitaţie, 
pînă la începuturile dramei pe tema revoluției socialiste din ţara noastră. Aici și 
astfel se exprimă în esență poziția militantă a regizorului : prin aducerea pe sce- 
nă a comuniştilor şi a luptelor purtate de aceștia. 

1950 : Ziua cea mare de Maria Banuş, la Naţional, adică primii țărani auten- 
tici şi de azi, pe o scenă romînească. Fără naturalismele „de cuviință“ şi fără idila 
„de cuviință“. 'Ţărani. Pentru a-i cunoaşte, regizorul a umblat prin satele anului, 
a asistat la nașterea unei gospodării colective, a fost în comuna care i-a servit 
autoarei de sugestie ; 

1952 : Vadul nou de Lucia Demetrius, la Municipal; şi 

1954 : Oameni de azi tot de Lucia Demetrius, şi tot din viața satelor, şi tot 
despre procesul viu, dramatic, revoluţionar, de transformare a agriculturii. Din 
nou, documentare. Şi încă o dată, ţărani autentici (şi încă o dată, Premiul de Stat, 
prima oară acordindu-i-se clasa I, pentru Trei surori); 

1955 : Citadela sfărimată de Horia Lovinescu, la Naţional. Una din cele mai 
valoroase piese originale de după 23 August. Şi unul din cele mai realizate spec- 
tacole de după 23 August; 

1956 : Ziariștii, la Naţional. Niciodată nu va reuși autorul piesei și al artico- 
lului de față să-și exprime recunoştinţa pentru modul „cum a lucrat“ regizorul cu 
textul, construind, din cuvinte şi actori, un suflu și, mai ales, un spirit. 

Şi mai departe, în 1957: Arborele genealogic de Lucia Demetrius, şi mai de- 
parte, Surorile Boga de Horia Lovinescu, piesă închinată celei de a 15-a aniver- 
sări a Eliberării. 


+++ 


A doua linie: distribuția. Referindu-ne la faimoasele „distribuții ale lui Moni 
Ghelerter“, ar trebui nu să consemnăm, ci să polemizăm cu reaua credință a unora 
(e mai uşor) şi cu prejudecata altora... (e mai greu). Totuși, va trebui cîndva să 
polemizăm cu prejudecata. Ce zice prejudecata ? Prejudecata zice (între altele) că 
succesul lui Ghelerter se bizuie, pînă la urmă, pe alegerea potrivită a interpreți- 
lor, urmînd ca, odată alegerea făcută, regizorul să-și ia pălăria, să se ducă 
acasă, sau la cinema, sau în Deltă cu O.N.T. Carpaţi, şi să se întoarcă abia la 
premieră întru culegerea aplauzelor. Prejudecata de mai sus este enormă. 

Alegerea fericită a interpreţilor nu este un lucru oarecare, este pur și sim- 
plu esența spectacolului. „A alege interpreţii ? — se întreabă Camil Petrascu — în 
teorie este extrem de uşor. În practică. foarte arareori aptitudinile actorului coin- 
cid cu însuşirile rolului. Actorul pasionat şi cald e prea mic de statură, ar fi ri- 
dicol lîngă actriţa înaltă, iar cel înalt e mlădios ca un morcov. Actriţa de tempera- 
ment e slabă şi rolul cere „une belle femme“, altminteri nu se poate realiza atmos- 

fera. Actorul X ar juca mai bine partea întîi a rolului, care e mai exuberantă, dar 
partea a doua e melancolică şi X nu mai merge. La care din aceste două părți re- 
nunţi ? (...) Sînt amuzante distribuțiile pe care cei dinafară de teatru le fac şi nici- 
odată publicul nu va bănui toată bătaia de cap a unui regizor pînă se fixează la o 
serie de interpreţi.“ (Teze şi antiteze — pp. 316—317). 

A alege interpreţii ? În teorie este extre ı de uşor, în practică regizorul tre- 
buie să fie un adînc şi precis cunoscător de oameni şi de viaţă, un psiholog fără 
erori. Emil Botta în Matei din Citadela sfărimată este un exemplu de corespondență 
între rol şi actor, ca şi Marcela Rusu în Irina, sau ca Matei Gheorghiu în Petru, 
ca să nu mai vorbim de Finteșteanu în bătrinul Dragomirescu sau de Lucia Sturdza 
Bulandra în Bunica. Dar Aura Buzescu şi Eliza Petrăchescu și Emanoil Pstruţ în 
Cei din Dangaard ? Dar — aici vorbesc cu oarecare competență — Radu Beligan 
în Ziariştii ? Meritul decisiv al alegerii revine lui Moni Ghelerter, care a intuit, îna- 
inte de bătălie, ceea ce după război au văzut mulţi viteji. 

A alege interpreţii ? Dar, scria cineva, acum vreo cîțiva ani, mai în glumă, 
mai cu enervare, că „tovarăşului Moni Ghelerter îi trebuie pentru fixarea distribu- 
ției mai multă vreme decit pentru repetițiile propriu-zise“. 

A alege interpreţii ? „Tu, Moni — îi spunea într-o zi marele său prieten Băl- 
țăţeanu — cînd ai nevoie de un actor, alergi ca un cîine bolnav, în cîmp, să-şi gă- 
sească firul de iarbă...“ 


+++ 


A treia linie : sensibilitatea. Omul acesta — care a sărit pe scenă la maturi- 
tate, din avocatură şi secretariat de redacție, precum Gauguin în pictură, dintr-un 
registru de contabil — este fericitul şi nefericitul posesor al unei sensibilități rare. 
Moni Ghelerter este de meserie sensibil. Citiţi cronicile spectacolelor puse de el 
în scenă, cuvintele cele mai des întîlnite vor face parte din categoria sensibilităţii : 
fineţe, gust, măsură, înțelegere psihologică, eleganță. Atributele îl definesc. Metoda 
extragerii cuvintelor, mai bine zis a atributelor insistente, în ansamblul cronicii 
teatrale, este utilă : dacă la analiza unui autor vei întilni în timp și spaţiu, obse- 
dant, cuvîntul meșteșug, este limpede că n-avem de-a face cu un artist; dacă vei 
întilni la o piesă, iarăși obsedant, cuvîntul „interesant“, este limpede că n-avem 
de-a face cu o piesă izbutită, ş.a.m.d., pentru că oricit de răutăcioşi am fi la a- 
dresa cronicii teatrale în frînturi, întregul ei spune mai întotdeauna adevărul... Moni 
Ghelerter este un sensibil. Stilul lui este valabil prin credința față de substanța 
textului interpretat. Am spus odată. în cadrul unei anchete, şi îmi îngădui să re- 
iau, că înnoirea spectacolului sau „modernizarea“ lui este o chestiune nu de struc- 
tură, ci de expresie. Trebuie, adică, să se dezvolte ceea ce s-a făcut pînă acum (şi 
s-au realizat destule), ajungîndu-se pretutindeni şi în toate sectoarele spectacolului 
la nivelul energiei atomice. Mă refer la decor, la muzică, la costume și lumină. 

În ce privește însă structura artei spectacolului, interpretarea textului dra- 
matic, regizorul nu poate să modifice structura şi sensurile textului ; nu are drep- 
tul la o interpretare „personală“, nu-şi poate subordona drama. Regizorul autentic 
nu transformă textul în pretext, nu dă mai mult preț reflectorului decît frazei; 
muzicii decît dragostei din piesă ; manşetei „expresive“ de la pantalon decît con- 
flictului violent. El nu se dă în spectacol, ci dă un spectacol. 

Marele regizor este interpretul textului. Nu falsificatorul acestuia. Dacă prefer 
Simfonia a V-a de Beethoven în interpretarea lui Toscanini, este pentru că discul 
îmi oferă posibilitatea de a-l auzi pe Beethoven, nu pe Toscanini. De aceea îi sînt 
nerecunoscător dirijorului care transformă partitura într-un pretext pentru afirma- 
rea „personalității“ sale. La teatru vreau să-l văd pe Hamlet, nu pe regizorul deș- 
tept. Nu mă interesează părerile omului de teatru despre Hamlet, mă interesează 
părerile lui Hamlet despre omul de teatru. Regizorul trebuie să fie un supraactor 
care, asemenea actorului, să se transpună pînă la dizolvare în substanța textului 
dramatic. 
sein Regizorul de calitate este aparent atît de impersonal pe cît e Tolstoi în roman, 
invitindu-te să spui : „dar aşa... simplu... aș scrie şi eu“... Dar așa... simplu... aş re- 
giza şi eu. Spun şi subliniez cuvîntul aparent, deoarece aici nu e vorba de absența 
personalităţii, ci de punerea ei în slujba piesei. Ar fi ceva în genul avocatului stră- 
lucit care-şi oferă serviciile cauzei pe care o apără, sau al criticului literar care 
(cînd nu face panseuri „pe marginea“) se străduiește a înţelege și reflecta exact 
opera analizată, păstrindu-şi, bineînţeles, atitudinea critică, combativă, „personală“ 

deci, în raport cu textul. Este, așadar, regia de teatru un act critic alcătuit din 
„înţelegere“ şi interpretare personală, sau, dacă vreţi, un fel de „prietenie prin- 
cipială“. Moni Ghelerter este un asemenea regizor. 

De aceea, prezența sa e potrivită la piesele de interiorizare, unde problema 
este să răzbați undeva prin suflete!» personajelor (vezi Cei din Dangaard). 

_ De aceea, prezenţa sa e potriviiă la piesele de atmosferă, unde problema este 

să insufli poezie din resursele tale, pe scenă (vezi Trei surori). 

De aceea, prezența sa e potrivită în piesele de spirit, de zîmbet, de ironie, 
moră ta este să umpli scena cu o nesfîrşită undă de inteligență (vezi Se- 
as A 


... 


În ultimii ani, regizorul, credincios începuturilor, a montat cu predilecție piese 
contemporane : Caleaşca de aur de Leonov, A treia, patetica de N. Pogodin; în 
stagiunea ce se încheie acum, Celebrul 702, contribuind esenţial nu numai la naşte- 
rea unui spectacol, dar, mai mult, la întemeierea unui nou teatru, iar la Institut 
Secunda 58, piesă tînără, cu tineri, despre tineri şi închinată, iarăși tînăr, aniver- 
sării a 40 de ani de la înființarea Partidului Comunist din Romînia. Aceasta mar- 
chează contribuţia nouă a lui Ghelerter la întruparea pe scenă a cenştiințelor con- 
temporane, 

E un fapt mai prețios şi, de aceea, mai complicat. 

Nădăjduim că regizorul va merge pînă la capăt pe drumul faptelor artistice 
mai prețioase și, de aceea, mai complicate. 


Al. Mirodan 
e © o o où où . . . . . o 

„MARELE FLUVIU ÎŞI ADUNĂ APELE“ de Dan Tărchilă 


Data premierei: 7 mai 19%1. Regia: D. D. Neleanu. Decoruri: Paul Bortnovski. Costume: 
Ovidiu Bubulac. Distribuţia: Tatiana lekel (Caterina); Eugenia Eftimie (Mama); N. Neamţu- 
Ottonel (Lixandru) ; Margareta Papagoga twirectoarea Azilului); Gabi Comănescu (Caterina, 
mică); Radu Meicu (Milan, mic): lon Ilie lon (Patronul); Ion Ciprian (Milan); Cicerone Io- 
nescu (Sergent I); Gheorghe Oprina (Sergent II); Vali Cios (Prima femeie de stradă); Jana 
Gorea (A doua femeie de stradă); Florica Demion (A treia femeie de stradă); Boris Ciornei 
(Eliad) ; Titus Lapteş şi Ion Cosma (Oniga); Gheorghe Vrinceanu (Inspectorul de siguranţă): 
Stamate Popescu (Victor); Virgil Marsellos (Muncitorul tînăr); Marin Constantin (Muncitorul 
bătrîn) ;# Silviu Stănculescu (Mihai); Aurora Eliad (Muncitoarea I); Natalia Leiescu (Muncitoarza 
a Il-a); Dinu lanculescu (Directorul Doftanei); Dona Carozzi (Femeia grasă) ; N. Niculescu-Stere 
(Negustorul) ; Anghel Ion (Agentul); Ilie Frimu (Cîrciumarul) ; Andrei Codarcea (von Krisch): 
Lipovan Constantin (Fritz şoferul); Nicolae Tomazoglu (Lăutarul) ; Mihai Dogaru (Sublocotenentul 
rănit) ; Gheorghe Gimă (Acarul) ; Nicolae Ifrim (Turistul); Doina Şerban (Turista); Virgil Mar- 
sellos (Soldatul cu minele); lon Cosma (Şeful gării): Marin Constantin (Mecanicul de locomoti- 
vă) ; Stroe Atanasiu (Ofiţerul german); Tudorel Popa (Profesorul); Arcadie Donos (Călugărul); 
Ion Focşăneanu (Agentul din gară); Tatiana Popa (Deţinuta I); Natalia Lefescu (Deţinuta a Il-a); 
Leopoldina Bălănuţă (Deţinuta a Il-a); Aurora Eliad (Deţinuta a IV-a); Sina Neacşu (Deţi- 
nuta a V-a); Luiza Marinescu (Gardiana); Jean Lorin (Directorul închisorii); Mişu Andreescu 
(Funcţionarul) ; Marcel Gingulescu (Judecătorul), 


Dramaturgia care-şi propune să re- şi spiritul revoluţionar eroic caracte- 
constituie în imagini artistice trecu- ristic acestui trecut, are un rol deose- 
tul de luptă al partidului, atmosfera bit de important în formarea și edu- 

carea conştiinţei comuniste a specta- 
torului. Faptele şi acțiunile comunişti- 
lor au determinat prefacerile adinci 
din viaţa şi noile noastre relaţii socia- 
le; ele au contribuit nemijlocit la 
cristalizarea conştiinţei revoluţionare 
a maselor largi de oameni ai muncii ; 
ecoul lor stăruie şi azi cu neasemuită 
forţă în tot ceea ce ne înconjoară. 

De la Arcul de triumf de Aurel Ba- 
ranga, Anii negri de Aurel Baranga şi 
N. Moraru, la Surorile Boga de H. 
Lovinescu ; de la Dacă vei fi întrebat 
de Dorel Dorian şi Explozie întîrziată 
de Paul Everac, pînă la Oameni care 
tac de Al. Voitin, Întoarcerea de Mi- 
hai Beniuc şi Passacaglia de Titus Po- 
povici, dramaturgia evocării anilor de 
luptă eroică a partidului înscrie în 
procesul dezvoltării dramaturgiei noas- 
tre realist-socialiste, pagini de valoare. 
Aceste lucrări au reușit să transmită 
ideea forţei partidului, să prezinte ima- 
ginea vibrantă a acţiunilor mobiliza- 
toare ale partidului, care, în condiţiile 
aspre ale ilegalităţii, în anii de cruntă 
teroare fascistă, a luminat conștiinţele 
celor exploataţi, le-a ridicat și le-a 
condus cu pricepere şi fermitate la 
lupta de eliberare naţională și socială, 
la sfărîmarea regimului antonescian, 
apoi la instaurarea regimului demo- 
crat-popular, la marea operă de con- 
struire a socialismului. 

Ceea ce a determinat valoarea uno- 
ra din aceste piese și, mai ales, ceea 
ce le dă valabilitate în timp este spi- 
ritul de partid, poziţia militantă de pe 
care au fost scrise, faptul că autorii 
lor nu s-au mulțumit cu simple înre- 
gistrări şi înşiruiri de evenimente isto- 
rice, ci s-au străduit să releve pe ca- 
lea conflictelor și acţiunii dramatice 
semnificaţiile actuale ale acelor eveni- 
mente, faptul că autorii lor au folosit 
trecutul ca un argument în demon- 
strarea unor adevăruri prezente, ca 
factor mobilizator în rezolvarea unor 
probleme actuale. 

Poemul dramatic Marele fluviu își 
adună apele de Dan Tărchilă adaugă 
literaturii noastre dramatice cu tema- 
tică eroică, cîteva noi aspecte eloc- 
vente, desprinse din etapele luptei re- 
voluţionare pe care poporul nostru a 
dus-o, sub îndrumarea partidului, pînă 
la Eliberare. Pe fundalul evenimente- 
lor istorice şi al contradicţiilor socia- 
le existente în anii de grea încercare 
ai ilegalităţii, autorul și-a propus să 
înfăţişeze formarea și călirea conștiin- 
ţei revoluţionare a unei tinere femei, 
Caterina. Drumul eroinei, care evoluează 


de la revolta spontană din anii copi- 
lăriei şi adolescenţei, trăiţi în umilin- 
ţa şi mizeria exploatării, la saltul ca- 
litativ al înţelegerii esenței nedreptă- 
ților sociale, la adeziunea conștientă 
la lupta partidului, simbolizează de 
fapt drumul străbătut de întregul 
nostru popor muncitor care s-a ridi- 
cat, sub conducerea partidului, de la 
robia capitalistă la eliberarea sa defi- 
nitivă, la cucerirea condiției sale uma- 
ne demne. Din faptele eroinei, care 
preia sarcinile soţului ei arestat și în- 
chis la Doftana ; care participă la ac- 
țiunile de sabotare a frontului hitle- 
rist şi de pregătire a Eliberării, care 
înfruntă cu curaj represaliile siguran- 
ței şi ale justiţiei burgheze, autorul 
încearcă să desluşească şi să transmită 
sensul dat întregii vieți umane de idei- 
le şi lupta partidului, să precizeze mă- 
reţia idealului revoluționar al slujirii 
cu devotament, pînă la capăt, a elibe- 
rării omului de asuprire şi exploatare. 

Abordînd în prima sa lucrare dedi- 
cată scenei profesioniste această temă 
majoră, Dan Tărchilă a izbutit, prin 
relatarea unor episoade dramatice care 
definesc atitudini şi acțiuni eroice ale 
comuniştilor, să transmită spectatoru- 
lui patosul acelor zile de luptă și al 
acelor figuri de eroi, să reamintească 
publicului o seamă de cunoștințe le- 
gate de activitatea și influența comu- 
niştilor în rîndul maselor largi. Cali- 
tatea piesei lui Dan Tărchilă rezidă în 
caracterul teatral prin care sugerează 
momentele cruciale care leagă desti- 
nul Caterinei de destinul comuniștilor 
şi — în linii mari — consecințele ma- 
jore ale întîlnirii cu partidul, decisivă 
în evoluţia tinerei femei. În memoria 
spectatorilor stăruie, de pildă, unda 
delicată, dar hotărîtoare, a întâlnirii 
dintre Caterina şi bătrînul meșter E- 
liad. În momentele de încleştare dra- 
matică, de confruntare a eroinei cu re- 
prezentanţii aparatului de represiune 
burghezo-moșieresc, se realizează şi 
pătrund în scenă patosul şi fermitatea 
eroică a luptătorilor comuniști. Forța 
agitatorică şi mobilizatoare a acestor 
momente imprimă lucrării valoare edi- 
ficatoare, caracter mobilizator. 

Pe lîngă însușirile de cara cu 
care autorul a înzestrat eroina princi- 
pală, am descoperit în lucrarea [ui Dan . 
Tărchilă şi virtuţi în ceea ce priveşte 
construcția unor personaje episodice : 
tînărul vînzător de ziare Milan, Lău- 
tarul, Călugărul (creionaţi cu preg- 
nante amănunte de caracterizare a fi- 
zionomiei lor sociale şi psihologice). 

Tînărul autor dovedește de asemenea, 
deseori, capacitate în realizarea unor 
relaţii convingătoare între personaje : 
cea dintre Milan-Caterina, mai ales, 
dezvăluie sensibilitate şi fineţe în ob- 
servarea vieții şi a reflectării ei ar- 
tistice. 

Din păcate, privit la nivelul cerințe- 
lor actuale ale spectatorilor, care aș- 
teaptă pe bună dreptate (din perspec- 
tiva realităților de azi şi prin prisma 
maturității lor ideologice) o piesă eroi- 
că, emoţionantă şi patetică, în măsură 
să dezvăluie în acorduri majore semni- 
ficaţiile şi măreţia vremii pe care o 
trăim, răspunsul pe care-l dă tînărul 
autor acestor cerinţe nu este pe deplin 
satisfăcător. Lucrarea lui Dan Tărchilă 
este, înainte de toate, lipsită de un 
conflict central în jurul căruia să fie 
sudate episoadele care o compun, con- 
flict care să asigure piesei unitate dra- 
matică, iar momentelor de patos revo- 
luţionar, consecvență. Unitatea lucrării 
lui Dan Tărchilă se bazează pe co- 
mentariul autobiografic al Caterinei, 
pe prezența permanentă în scenă a 
acestui personaj, care narează cea mai 
mare parte a întîmplărilor din viața 
sa. Autorul apelează la acest compe- 
raj, nu numai pentru a lega nenu- 
măratele episoade între ele, dar și 
pentru a povesti ceea ce ar fi fost in- 
dicat de fapt să fie ilustrat în scenă. 
Astfel, contribuția decisivă a celor doi 
luptători comuniști, Oniga tatăl și fiul, 
asupra evoluției Caterinei este redată 
exclusiv prin intermediul comperaju- 
lui. Tot prin comperaj ne este relatat 
felul în care partidul mobiliza oame- 
nii şi realiza legătura cu masele. Un a- 
semenea moment ar fi putut, dacă ar 
fi fost redat printr-o acţiune dramatică 
efectivă, să îmbogăţească substanţial 
conţinutul lucrării, puterea ei de gene- 
ralizare. Faptul că autorul se rezumă 
uneori la stricta înregistrare, în epi- 
soade cu caracter ilustrativ, a eveni- 
mentelor istorice, la o simplă redare a 
conflictului istoric şi nu la o indivi- 
dualizare în dramă a acestuia, înde- 
părtează piesa lui Dan Tărchilă de 
sfera dramaturgiei care deschide pers- 
pective mai bogate asupra vieţii și 
lumii, de la dezbaterea de idei în care 
este atras astăzi, în general, teatrul 
nostru. 

Conţinutul şi perspectivele luptei co- 
muniştilor nu ating în ansamblul lu- 
crării lui Dan Tărchilă greutatea cu- 
venită, deoarece tipuri dintre cele 
mai reprezentative —  Oniga tatăl; 
Victor, fiul său — nu dezvăluie în 

scenă trăsăturile definitorii ale comu- 
niştilor. Înalta concepție despre viaţă, 
despre viitorul patriei, al omenirii, ca- 
re-i animă pe comuniști, forţa lor spi- 
rituală, combativitatea nu au fost re- 
levate decit în mică măsură pe calea 
acţiunii dramatice, ceea ce reduce mult 
din forţa ideologică a mesajului. Ceea 
ce ştirbește din valoarea lucrării este 
şi reducerea majorității reprezentanți- 
lor aparatului de opresiune, ai mașinii 
de stat burgheze, la simple apariții- 
clişeu, la enunţuri dramatice, fără o 
conturare a lor în caractere, în fizio- 
nomii complexe, sociale şi psihologice. 

Reflectarea prin scheme simplifica- 
toare a unor episoade esențiale din bio- 
grafia eroinei (Caterina la stăpin, la 
poliție, legătura de dragoste dintre ea 
şi Victor, complicaţia cu Mihai) ; unele 
momente de facil şi inutil senzaţional 
(cum este episodul Caterinei în mijlo- 
cul femeilor de stradă), ca şi folosi- 
rea frecventă a unor mijloace melo- 
dramatice, au contribuit la sărăcirea 
de idei şi expresie artistică a lucrării. 

Dacă se poate vorbi despre un spi- 
rit creator al teatrului în valorifica- 
rea şi îmbogățirea unui text dramatic 
original, acest spirit l-a dovedit, din 
plin, Teatrul pentru Tineret și Copii 
montînd piesa lui Dan Tărchilă, Ma- 
rele fluviu îşi adună apele. Acest spec- 
tacol emoţionează cu adevărat şi mo- 
bilizează publicul. El continuă firul 
succesului și al bunului început, con- 
stituit de Prima întilnire. Printre ca- 
racteristicile acestui nou succes distin- 
gem un punct de vedere regizoral 
ferm, îndrăzneţ, contemporan : reliefa- 
rea pregnantă a ideilor spectacolului, 
prin mijloace de sinteză şi sugestie, 
utilizarea în acest scop a unei sceno- 
grafii dominate de simplitate  eloc- 
ventă şi a unei tehnici scenice — pro- 
iecţii, lumini, comentariu muzical şi 
stereofonic — artistic mînuite. Coloc- 
viul mut dintre Caterina și Victor la 
Doftana, de pildă, în care cei doi eroi 
stau în plină lumină, iar gîndurile lor 
sînt exprimate prin intermediul mega- 
fonului, ilustrează din plin aportul 
creator al acestor mijloace tehnice. 
Semnalăm aportul însemnat pe care 
l-a adus în acest sens maestrul de lu- 
mini Titi Constantinescu. Regia iz- 
butește, pe de altă parte, și de data a- 
ceasta, cu multă eficiență, să comu- 
nice în chip nemijlocit cu sala, să an- 
treneze pe spectatori la participarea în 
acţiune. Rolul comentatorului, căruia 
i-a revenit de data aceasta, în mod 
firesc, cea mai importantă parte din 


această sarcină, a fost întregit mult de 
comentariul regizorului, care, în afara 
mijloacelor tehnice despre care am 
vorbit, a ştiut să închege și să mane- 
vreze în chip sugestiv grupările de 
personaje potrivit dinamicii cerute de 
momentele dramatice și potrivit per- 
spectivelor scenice necesare. 

Meritul de bază al regizorului D. D. 
Neleanu stă în realizarea unității spec- 
tacolului, în evitarea melodramatismu- 
lui unor episoade, precum și în adîn- 
cirea dramatică a unor momente, mai 
declarative în text. Regizorul a fost 
preocupat şi a izbutit să redea erois- 
mul autentic al personajelor centrale, 
evitind grandilocvenţa şi imprimînd 
tonul sincer, convingător. 

Sublinierea, cu multă strălucire ar- 
tistică şi cu putere emoţională, a mo- 
mentelor care ilustrează forța şi su- 
perioritatea morală a comuniștilor, e- 
roismul şi credința lor în victorie, a- 
daugă caracterului unitar al specta- 
colului şi o deosebită forță agitatorică. 
D. D. Neleanu a făcut ca aceste mo- 
mente să domine spectacolul, să-i im- 
prime un patos revoluţionar sincer, 
convingător. Relevăm, îndeosebi, nunta 
Caterinei, intrarea ei în partid, plim- 
barea deţinutelor în curtea închisorii, 
ca şi scena judecății în care Caterina 
se transformă din acuzat în acuza- 
tor, finalul în care masele de comu- 
nişti inundă temniţa. La sublinierea 
expresivităţii artistice a unora din a- 
ceste momente (intrarea în partid, 
finalul) a contribuit, cu folos, apelul la 
corul vorbit, artistic armonizat. 

Combativitatea spectacolului lui D. 
D. Neleanu este sporită și de modul în 
care au fost reliefate momentele în 
care evoluează personajele negative, 
folosite mai degrabă ca elemente de 
sugestie, de simbol, decit ca persona- 
je efective. Aşezarea acestora, în majo- 
ritatea cazurilor, cu spatele la public, 
luminarea lor parţială, plasarea lor în 
umbră dovedesc ingeniozitate și fante- 
zie. Apariţia celor trei comisari la 
nunta Caterinei, scena judecății sînt 
deosebit de expresive în acest sens. 

Un merit cu totul deosebit în reali- 
zarea spectacolului îi revine, fără în- 
doială, şi  pictorului-scenograf Paul 
Bortnovski, care a dovedit o deose- 
bită măiestrie în folosirea decorului 
laconic şi sugestiv. De ia decorul piv- 
niței de cîrciumă, sugerată printr-o si- 
luetă de uşă, la capătul a cîtorva scări 
din mijlocul scenei, cu siluetele bu- 
toaielor de o parte şi de alta, la de- 
corul gării, sugerat printr-o singură 


bară de metal de care atirnă cîteva 
ghivece, la proiecţiile zidurilor Dofta- 
nei şi pînă la silueta podului Grant, 
decorul lui Paul Bortnovski prezintă 
în această privință un exemplu al de- 
taliului sugestiv, realist, de atmosferă. 

Spectacolul Teatrului pentru Tineret 
şi Copii dezvăluie, şi de data aceasta, 
resursele artistice, gama bogată a mij- 
loacelor de interpretare ale actorilor 
din acest colectiv. Tatiana Iekel rele- 
vă în rolul Caterinei noi laturi ale ta- 
lentului ei. Actriţa dovedește nu nu- 
mai căldură şi sensibilitate în inter- 
pretare, dar şi o temeinică știință a co- 
municării cu publicul. Rolul luptătoa- 
rei comuniste a fost expresiv con- 
struit de interpretă din dîrzenie și fer- 
mitate, forţă spirituală şi demnitate. 
Cu multă subtilitate actriţa a „urcat“ și 
marcat treptele evoluției personajului, 
de la fetișcana neştiutoare, la luptă- 
toarea comunistă. Tatiana lekel a do- 
bîndit în spectacol — prin suflul eroic 
şi mobilizator pe care l-a transmis — 
un ascendent artistic asupra tuturor 
personajelor din jur. 

Alături de Tatiana Iekel, s-a impus în 
spectacol creația deosebit de valoroasă 
a lui Ion Ciprian în rolul tinărului vîn- 
zător de ziare, Milan. Actorul a în- 
zestrat personajul cu tinereţe şi exu- 
beranţă, cu inteligență și ironie, far- 
mec, duioşie şi umor. Remarcabil a in- 
terpretat actorul momentul dramatic 
al morţii lui Milan. 

În roluri mai puţin generoase, și-au 
adus contribuţia actorii Boris Ciornei 
(meşterul Eliad), Stamate Popescu (Vic- 
tor), Mihai Dogaru (Sublocotenentul 
rănit), Tudorel Popa (Profesorul), Gh. 
Oprina (Sergentul II). Spectacolul este 
punctat de cîteva apariţii episodice 
deosebit de interesante și expresive: 
N. Tomazoglu izbutește în rolul Lăuta- 
rului o adevărată creaţie, exprimînd cu 
multă fineţe şi subtilitate nuanțele 
tragicomice ale personajului, amestecul 
de teamă şi curaj disperat ce caracte- 
rizează, în esenţă, acest rol. Remarcăm 
de asemenea, compoziţiile lui Arcadie 
Donos (Călugărul), Gh. Giîmă (Acarul 
Oaie), ce se disting prin vitalitate, 
umor popular nuanţat. 

Regia spectacolului de la Teatrul 
pentru Tineret şi Copii, eludînd, pe 
cît a fost cu putinţă, slăbiciunile și e- 
videnţiind în schimb tot ceea ce are 
valoros textul lui Dan Tărchilă, îl 
înscrie în rîndul spectacolelor de cer- 
tă utilitate în educaţia comunistă a 
tineretului. 


Valeria Ducea 

TEATRUL DE STAT DIN SIBIU 


„FERESTRE_DESCHISE“ de Paul Everac 


Data premierei: 23 octombrie 1960. 


Mihai  Dimiu. Decoruri: Erwin  Kuttler. 


Costume : Maria Bodor. Distribuţia: Nicolae Albani (Directorul); Romeo Mogoş (Vladimir Calis- 
trat); Zoe Stănescu (Rina): Ovidiu Stoichiţă (Petre Urlea); Livia Baba (Vica); Lucian Da- 


vid (lonel) ; Ion Dirdea  (Gavrilaş); Paul Lavric 


(Doctor Alex. Rădulescu-Firu):; lon Ghişe 


(Dinu Rădulescu); Dorina Stanca (Virginia Sădeanu); Eugen Nagy şi Mircea Hindoreanu 
(Claudiu Sădeanu) ; Nicu Niculescu (Sudrigean Axente); Angela Albani (Rozica); Const. Stă- 
nescu (Frențiu Teodor); Angela Costache (Schöner Tereza); lon Bessoiu (Stelică Fotea); Se- 


bastian Papaiani (Coteu loan); Stelina Stoicovici 


(Marina); Dorel Bantaş (Inginer Turturică); 


Paul Mocanu şi Cornel Nicolescu (Inginer Stoian); Boris Strelciuc (Ioachim Boca); Teodor 


Portărescu  (Ţirlea Traian); Francisk Köváry 


(Mărcuş Pavel); Emilia Georgescu (Biró Gher- 


ghina) ; Viorel Branea (Răchiţan Vasile); Nicolae Rodeanu (Clientul); Ştefan Erdâs (Mecanicul 
de la turbine); Gizi Baras (O martoră); Ligia Bossie (O persoană din asistență la Tribunal); 
Eugenia Barcan (Secretara); Emil Schneider (Dispecerul). 


Prima oară, piesa lui Paul Everac, 
Ferestre deschise, a fost frumos va- 
lorificată pe scena unui teatru bucu- 
reştean de către regizorul Horea Po- 
pescu. Din spectacolul de atunci re- 
ieșea dificultatea aducerii pe scenă a 
acestui text, dificultate izvorită pe de 
o parte din multitudinea de fapte și 
observaţii atașate problemei centrale 
urmărite de autor, iar pe de altă 
parte, din însuşi caracterul de repor- 
taj dramatic pe care-l are textul: o 
dinamică succesiune de episoade din- 
tre cele mai diferite, legate prin firul 
conflictului. Astfel, de-a lungul unei 
singure piese apar aspecte de viaţă, 
conflicte şi eroi, ce-şi propun să re- 
prezinte (măcar în parte) lumea cetă- 
ţii industriale a Hunedoarei, toate a- 
cestea părînd a se desfășura în pro- 
priul lor făgaș, dar strîns dependente 
totuşi de tema piesei: redarea unui 
moment important din viața uzinei. 

Pe scena Teatrului de Stat din Si- 
biu, Ferestre deschise a fost pusă în 
scenă de regizorul Mihai Dimiu. Des- 
pre acest spectacol a început să se vor- 
bească încă de acum cîteva luni, cînd 
a fost prezentat la Braşov, cu prile- 
jul unei întîlniri a teatrelor din re- 
giune. 

Care sînt, pe scurt, meritele montă- 
rii sibiene ? Primul este tinerețea, spi- 
ritul nou, viu, optimist, ce se degajă 
din desfăşurarea spectacolului şi tot- 
odată, climatul de voie bună, atît de 
specific vieţii noastre. De aceea, el 
captează pe spectator, care-i simte au- 
tenticitatea, intră în atmosfera piesei 
cu sentimentul că a pătruns în viaţă, 
dar în acelaşi timp şi cu sentimentul 
unei tratări artistice a celor mai obiş- 
nuite şi de fiecare zi, probleme ale 
lui. Spectacolul te ţine mereu curios 
şi mereu gata să aplauzi pledoaria au- 


torului şi traducerea ei în expresie 
scenică, datorată întregului colectiv de 
interpreţi. Mihai Dimiu a redat viața 
oraşului industrial nu ca un turist, ci 
ca un om care o cunoaște. De aceea, 
caietul său de regie nu e doar adno- 
taţie tehnică, ci o traducere în expre- 
sie regizorală a unor constatări vii, 
ce-l afectează vibrant. Regizorul „tră- 
ieşte“, alături de eroii aduşi de Paul 
Everac, prin ferestrele ce le deschide 
succesiv în lumea cocsului și oțelului. 
De comun acord cu pictorul-scenograf 
Erwin Kuttler, el a dat cadrului sce- 
nic nu o simplă materializare de de- 
cor a respectivelor momente din piesă, 
ci, în primul rînd, caracterul panora- 
mic, evocator nu numai al cadrului, 
ci, mai ales, al noului de pe aceste 
locuri, pe fundalul cărora apar, succe- 
siv, episoade de viaţă ce își trag, toate 
(pînă la urmă chiar şi Rina, soţia in- 
ginerului Calistrat, este scoasă din im- 
pasul ei de viaţă tot de către spiritul 
optimist şi înnoitor al acestei lumi), 
obîrşia din climatul muncii creatoare 
a constructorilor socialismului. 
Problema de bază a piesei este preo- 
cuparea colectivului uzinei de a rea- 
liza cocsul, ceea ce a însemnat o mare 
cucerire a industriei noastre. Enunța- 
tă astfel, problema ar putea părea ari- 
dă, dacă n-am adăuga pe dată că, în 
tratarea piesei, ea devine o adevărată 
problemă de viaţă, o problemă de fie- 
care clipă a tuturor celor angajaţi în 
procesul producerii cocsului, fapt ce nu 
rămîne un simplu dat de ordin tehnic, 
ci o chestiune vitală căreia eroii pie- 
sei îşi închină cunoştinţele lor, față 
de care îşi dovedesc abnegaţia, erois- 
mul lor în muncă Meşteşugul lui Paul 
Everac stă aci în surprinderea acelui 
fond uman, comun oamenilor noştri, 
pe care îi diferenţiază însă — prin 

ceea ce au ei mai personal, mai ca- 
racterizant — cu mijloace de expre- 
sie puţine, dar pregnante. De aceea, 
majoritatea personajelor par complexe, 
fără a fi compuse, ci autentice, veri- 
dice. Deşi puţine, trăsăturile persona- 
jelor sînt puternice şi, ceea ce este 
foarte important, nu le unilateralizea- 
ză, ci le diferențiază, păstrîndu-le tot- 
odată şi fondul lor comun. Stelică Fo- 
tea, de pildă, deşi surprins prin ceea 
ce are el mai „colorat: în felul său 
de a se comporta, nu este totuși înţe- 
les de spectator numai prin această 
prismă, ci, mai ales, prin fondul său 
real sufletesc, care se dezvăluie în pro- 
cesul de muncă în colectiv, prin cura- 
jul, abnegaţia lui, lipsită de fanfaro- 
nadă (deşi totul părea că pledează la 
el pentru aceasta). Își are aci, fără în- 
doială, meritul, şi interpretul sibian al 
acestui personaj, Ion Bessoiu, care a 
avut înţelegerea și măsura personaju- 
lui, nelăsîndu-se tentat să facă din el 
un rol de succes facil, ci pe acela al 
unui adevărat om nou, care se dez- 
bară destul de lesne de unele apucă- 
turi uşuratice (prezente, mai ales, în 
vocabularul său). 

Regia a căutat să creeze un plan de 
preocupare, care să fie permanent în 
mintea spectatorului, indiferent de 
succesiunea episoadelor ; a căutat să 
rețină rezolvarea problemei centrale 
a piesei, care şi întreține conflictul ei, 
permanent în atenția spectatorului. Cu 
ajutorul scenografiei, care şi ea impri- 
mă, prin cadrul decorativ, problemati- 
ca mare a piesei, Mihai Dimiu a redat 
episoadele acesteia cu naturalețe și fi- 
resc, fără teatralism, fără patos exte- 


rior, urmărind autenticitatea, veridi- 
cul, fără a deveni însă banal, ci con- 
vingător artistic. 

Toate acestea au fost posibile în pri- 
mul rînd datorită dăruirii cu care 
colectivul însuşi a muncit la transpu- 
nerea scenică a acestei piese. 

Meritul principal al regiei este de 
a fi ridicat colectivul de interpreți la 
o vibrație unică, de a fi dat stil inter- 
pretativ unui colectiv în care mai exis- 
tă, pe ici, pe colo, înclinații spre ma- 
nierism, către formele pe care, în ge- 
neral, căutăm să le eliminăm din arta 
noastră scenică. Odată realizată su- 
dura colectivului, regizorul sibian a 
căutat să obțină din partea interpreți- 
lor adîncirea problemelor personajelor, 
aflarea acelor posibilități ale interpre- 
ților care să servească cel mai bine la 
exprimarea eroilor piesei pe scenă. Un 
alt merit al spectacolului este de a fi 
echilibrat valoarea rolurilor privite 
din punct de vedere strict interpreta- 
tiv, astfel încît nici chiar acele perso- 
naje înzestrate de autor cu o culoare 
mai puternică, redată în special prin- 
tr-o vorbire dialectală atrăgătoare şi 
lesne de exploatat în sine, să nu fie 
lipsite de forță de caracterizare şi, în 
acelaşi timp, personajul să nu devină 
solist, ci să rămînă în canavaua des- 
făşurării dramatice. Un exemplu în a- 
cest sens este realizarea actriței Ange- 
la Costache (Tereza Schöner). Toate 
aceste fapte ridică valoarea interpre- 
tării colective şi sînt de natură să dea 
o deosebită adincime şi vibraţie spec- 
tacolului sibian cu Ferestre deschise. 


M. Al. 


TEATRUL SECUIESC DE STAT DIN TÎRGU MUREŞ 


„ZIARIŞTII“ de Al. Mirodan 


Data premierei: 2 mai 1961. Regia: 


Harag György. Decoruri-costume: Háry Lajos. 


Distribuția : Lohinszky Lóránd (Cerchez); Tamás Ferenc (Tomovici); Sinka Károly (Brînduş) ; 
Szamossy Kornélia (Marcela) ; Tóth Tamás (Toth) ; Tarr László (Romeo); Gyarmati István (Leu): 


Ferenczi István (Mişu) ;. Kiss Laszló (Gurău); 


Mózes Erzsébet (Dorina); Magyari Gergely 


(Viişoru) ; Nagy József (Pietrosu); Varga József (Tipograiul bătrîn); Nagy Imre (Tipograful 
tînăr) ; Bedö Ferencz (Tipograiul) ; Suba Endre (Corectorul); Tecsy Zsuzsa (Sevasta). 


Cînd un text dramatic e scris cu 
mînă inspirată, durează. Ziariştii e un 
asemenea text. A impresionat prin 
prospețime la premieră, impresionează 
şi acum, după patru ani, Există în 
Ziariştii o simplitate şi o spontaneita- 
te a dialogului şi acţiunii, un desen 
clar al conflictului şi personajelor, o 


eleganţă bărbătească a expresiei, pe 
care nu le reamintim pentru a face 
o nouă analiză a piesei, și nici pentru 
a-i aduce elogii, ci pentru a sublinia 
că regizorul şi actorii din Tg. Mureş 
au avut în faţa lor un text dramatic 
sigur, o punte de încercare artistică 
solidă, trainic întemeiată. 

Dacă timpul verifică durabilitatea 
operei de artă, nu mai puțin adevă- 
rat e că e şi netezeşte, o șlefuieşte, 
eliminînd prisosurile, rotunjind sub- 
stanţa viabilă, stabilind măsura exac- 
tă a lucrurilor. Colectivul din Tg. 
Mureş s-a folosit de avantajul trece- 
rii timpului în raport cu textul, şi a 
eliminat — pe bună dreptate — ta- 
bloul din casa lui Pamfil, care spăr- 
gea în mod neavenit unitalea de stil 
şi de atmosferă (la urma urmei, şi de 
problematică) a lucrării. A rezultat 
astfel o păstrare a unităţii de loc, spre 
care însăşi firea piesei lui Mirodan 
ducea cu evidență. Pe de altă parte, 
artiştii despre care vorbim au putut 
observa şi greşelile altor montări, fie 
în ce privește excesul de exuberanță 
(Cluj) sau, dimpotrivă, încetineala gîn- 
dirii şi mişcării scenice (Bacău). Mai 
mult, ei au fost atenţi și la dezəchili- 
brul produs uneori în defavoarea înțe- 
lesului general de o distribuție ne- 
omogenă (Brăila şi Insţitutul de Tea- 
tru). Bazindu-se pe aceste elemente 
de experienţă şi verificare, regizorul şi 
actorii s-au aşternut la un drum, pe 
care l-am defini atît original, cît şi 
de tendinţă clasică. Original, în sen- 
sul că în spectacol se fac simţite noi 
accente de conţinut ; „clasic“, în sen- 
sul unei limpezimi şi armonii, care 
convin lucrărilor organic asimilate. 

Subliniind fluenţa ritmului, com- 
punerea firească a momentelor, spon- 
taneitatea dialogului — trăsături pre- 
zente şi în alte montări anterioare ale 
Ziariştilor, în special în cea de la 
Bucureşti — vom arăta ceea ce aduc 
nou diferitele personaje. În primul 
rînd, Cerchez. Lohinszky Lóránd, in- 
terpretul ediţiei mureşene, e atit spi- 
ritual, cît şi febril, dar adaugă la a- 
cestea o linişte, o stăpinire de sine 
care conţin și rețin impulsurile unei 
tensiuni  lăuntrice permanente, mai 
mult sugerate, de ghicit, decît expri- 
mate direct. Desigur, modul acesta de 
a vedea şi reda lucrurile se potrivește 
cu mijloacele şi temperamentul pro- 
priu actorului. Acest mod ilustrează 
complexitatea caracterului lui Cer- 
chez, spre definirea căruia se poate 
ajunge pe mai multe căi. În interpre- 
tarea rolului negativ 'Tomovici, Tamás 
Ferenc s-a străduit mai ales să disi- 
muleze — în limitele textului — ade- 
vărata faţă a redactorului-șef adjunct, 
care-şi face, pînă la un moment dat, 
jocul nedemn la ziarul „Viaţa tineretu- 
lui“. S-a străduit şi a reuşit, compu- 
nînd un caracter contradictoriu, tras 

în jos de scopuri meschine, și, pînă la 
urmă, penibil, în raport cu puritatea 
mediului împotriva căruia încearcă să 
acţioneze. Neliniştea profundă, de om 
încolţit, în dezacord cu societatea, a 
personajului lui Tamâs a determinat 
un semnificativ şi necesar contrast cu 
calmul şi  seninătatea personajului 
creat de Lohinszky, omul care — dim- 
potrivă — exprimă societatea și etica 
ei. O zonă aparte în spectacol o for- 
mează compoziţiile. Relevăm cu întiie- 
tate mobilitatea şi aplombul mereu 
la obiect al lui Tarr László în Ro- 
meo. E drept, rolul oferă o scară de 
nuanțe comice variate, pe care inter- 
pretul poate urca și cobori în voie, cu 
sprinteneală. Dar, în același timp, tre- 
buie observat că Romeo e un tip spe- 
cific Capitalei noastre și, ca atare, ri- 
dică probleme serioase oricărui inter- 
pret de altă limbă. Meritul lui Tarr 
rezidă tocmai în asimilarea expresivă 
a temperamentului și vioiciunii de gîn- 
dire ale lui Romeo, ceea ce nu era 
chiar atit de simplu. Savuros şi eloc- 
vent, Gyarmati István a reconstituit, 
din replici şi gesturi mecanice, un Biro- 
crat cu majusculă — adică prototipic 
— În Leu. Mai rectilinie, compoziția 
lui Ferenczi István (Mişu) a fost stră- 
bătută — pe lîngă elemente exterioare 
adecuate — de căldură lăuntrică şi de 
semnele unei candori binevenite. 

Din restul distribuției — care a a- 
vut în întregime o comportare de ți- 
nută aleasă — am mai notat, pentru 
cele cîteva prim-planuri înlesnite de 
respectivele roluri, pe Szamossy Kor- 
nelia (Marcela), Kiss László (Gurău), 
Sinka Károly (Brînduş). 

Am păstrat la urmă spațiul cuve- 
nit regiei. Amprenta specifică activi- 
tății regizorale a lui Harag György a 
fuzionat expresiv cu înseși calitățile 
substanțiale ale autorului : poezia lup- 
tei şi muncii cotidiene şi zugrăvirea 
de tipuri desprinse din țesătura a- 
cestei poezii. În acest sens, se poate 
vorbi cu certitudine de o topire a re- 
giei în acțiunea de fiecare moment: a 
spectacolului şi de o contopire cu com- 
portarea fiecărui personaj. Prin urma- 
re, o regie prezentă nu atît prin orga- 
nizarea montării, cît prin viața sce- 
nică (nu lipsită de autenticitate şi de 
prospeţime) obţinută în colaborare cu 
interpreţii. 

Bineînţeles nu vrem, prin această 
definire, să trecem sub tăcere price- 
perea  compoziţională a regizorului, 
ştiinţa finalurilor de act, gruparea per- 
sonajelor în tipografie, vibrația impri- 


mată scenei finale etc. Am scos însă 
în relief predilecţia fundamentală a lui 
Harag, unul din talentaţii regizori ai 
generaţiei tinere. Astfel, Ziariștii au 
avut, în această versiune maghiară, 
tinereţea matură a autorului, regizori- 
lor şi actorilor. 

Decorul lui Hâry Lajos s-a decupat 
cu un bun efect plastic, după părerea 


noastră, din cadrul grafic al unei pa- 
gini de titlu a „Vieţii tineretului“. Gă- 
sim, de asemenea, potrivită pentru uni- 
tatea stilistică a imaginii scenoplastice, 
tratarea în aceeaşi cheie grafică, a 
fundalului. 


Florian Potra 


TEATRUL „C. I. NOTTARA“ 


„ANTONIU ŞI CLEOPATRA“ de Shakespeare 


Data premierei: 13 martie 1961. Regia: George Teodorescu. Decoruri: lon Ipser. Costume: 
Lidia lovănescu, Distribuția: Ion Dichiseanu (Marc Antoniu); Cristea Avram şi Dorin Moga 
(Octavian Cezar); Gh. Cimpeanu (Lepidus); George Constantin (Sextus Pompeius); Dan Nicolae 
(Enobarbus) ; George Buznea şi G. Ţurcanu (Filon-Scarus) ; V. Arnăutu (Eros); Toni Zaharian 
(Dercetas) ; Paul Nadolsky (Demetrius) ; Costel Zaharia (Mecenas); Theo Partisch (Agrippa); Petru 
Popa (Dolabella); C. Niculescu (Proculeius) ; Maricel Laurenţiu (Tireus); Gh. Sîrbu (Gallus); 
Nucu Păunescu (Menas); lon Radu (Menecrates) ; Costin Dodu (Varius); Iulian Marinescu (Tau- 
rus) ; Ion Porsilă (Canidius) ; Sergiu Dumitrescu (Alexas); Ion Dămian (Seleucus); Virgil Vasi- 
lescu (Mardian) ; Mircea Corbu (Eufronius) ; A. Ferrat (Un ghicitor) ; Nicolae Meicu (Un țăran); 
Gr. Anghel-Seceleanu (Soldatul lui Antoniu) ; Cornel Ferrat (Locotenent II); Dorin Moga (Loco- 
tenent III); Cornel Elejterescu (Sentinela 1); Lupu Vasile (Sentinela II); Const. Vintilă (Senti- 
nela III); Sabin Făgărăşanu (Solul Cleopatrei); 1. Igorov (Slujitor I); George Negoescu (Slujitor 
11); Olga Tudorache şi Marga Butuc (Cleopatra); Sanda Băncilă şi Vera Lazăr (Octavia); Nelly 


Cutava (Charmiona) ; Mariana Vincze (Iras). 


Tragedia romană Antoniu şi Cleo- 
patra, pusă în scenă la Teatrul „C. 
„ Nottara“ de George Teodorescu, intere- 
sează în primul rînd ca experiment. 
Ce s-a experimentat ? Nu vreo prezen- 
tare prescurtată (cum s-a încercat al- 
tădată şi în alte locuri), ci dimpotrivă 
s-a optat pentru textul integral şi o- 
riginal. Nu s-a făcut 0 distribuție cu 
forțe actoricești consacrate, în măsură 
să dea certitudinea unor complexe rea- 
lizări (aşa cum o pretinde fiecare per- 
sonaj din piesă). S-au încredinţat, în 
cea mai mare parte, tinerilor, roluri 
de serioasă dificultate şi de virtuozitate. 
Aceasta, în dorința de a-i obişnui cu 
problemele (atît de numeroase și grele) 
ale marelui repertoriu clasic, urmărin- 
du-se frumoasa frazare cerută de a- 
cesta, rostirea versului, ţinuta scenică, 
respiraţia largă a unor roluri, care 
înainte de toate sînt de rezistență. 

Această tragedie este poate cea mai 
modernă dintre tragediile lui Shakes- 
peare. Regizorul George Teodorescu a 
gîndit-o desprins de eventualele ca- 
noane cerute de invocarea unor per- 
sonaje istorice (şi bine a făcut că 
s-a desprins de ele și a condus pe 
interpreţi spre conturarea unor oa- 
meni foarte complecși, frămîntaţi de 
mari pasiuni şi dorinţe), întrucît, deşi 
aparţin prin fabulă antichităţii, aceste 


Ofițeri, soldaţi, soli, slujitori etc. 


personaje sînt, prin tot comportamen- 
tul, gîndirea şi aspiraţiile lor, puternic 
rinascentiste. Într-un cadru simplu, 
descărcat de orice element scenografic 
de prisos (Ion Ipser), s-a creat un loc 
de joc pus la dispoziția actorului spre 
a-l umple cu impresionanta factură a 
personajului pe care este chemat să-l 
întruchipeze. Regia s-a subordonat sar- 
cinii pe care o arătăm mai sus, s-a 
pus cu totul în slujba textului, deci, a 
actorului. Iar actorii tineri şi neobiș- 
nuiți cu acest gen de teatru, neantre- 
naţi pentru astfel de masive solicitări 
din partea unui text, merită a fi discu- 
taţi în parte (căci observaţia pe care 
am face-o este tocmai că spectacolul 
nu ajunge să realizeze deplin coeziunea 
de climat între interpreţi, ci se resimte 
oarecum de pe urma unor tendințe 
solistice). 

Caractere puternice, deși din alcă- 
tuiri diferite, Antoniu și Cezar — res- 
pectiv Ion Dichiseanu și Cristea Avram 
— apar pe scenă ca rezultat al unui 
mare efort depus de cei doi actori spre 
a găsi resurse variate pentru a da ex- 
presie scenică atitor cotituri sufleteşti, 
gînduri şi impulsiuni ce frămîntă pe 
cei doi eroi. Priviţi sub prisma expe- 
rimentului ce s-a urmărit, este sigur 
că interpreţii au cîştigat cu ocazia 
muncii lor la acest spectacol o bogată 

învățătură pentru care le-ar fi trebuit 
poate ani şi ani de teatru. Ion Dichi- 
seanu are glas, ţinută, forţă. Va fi 
învăţat desigur că, pentru a le folosi 
cît mai bine, acestea trebuie dublate 
de pătrunderea, în toată plenitudinea, 
a elementelor de viață ale rolului, 
căptuşind gestul cu sensul, făcînd din 
tăcere o prezenţă la fel de vie ca și 
replica. Tînărul actor — care este, îmi 
pare, abia în al doilea an de teatru al 
său — s-a maturizat cu acest rol, a 
cîştigat meșteșug actoricesc (ajutat de 
grija pe care am simţit-o prezentă, a 
spiritului rector, a conducătorului a- 
cestui teatru, artistul poporului George 
Vraca). Pe aceeaşi linie este şi reali- 
zarea lui Cristea Avram în Cezar. El 
a urmărit, cu sîrguință şi devotament, 
meandrele sufleteşti ale eroului, în a- 
dincul lui, ciudat şi măcinat de ambi- 
ție, în afară de o prestanță ce în- 
gheaţă, sobru şi sever. El a reușit de- 
seori să transmită spectatorului, cu 
mijloacele simplităţii expresive, cloco- 
tul interior, prezent sub masca stă- 
piînirii de sine și a lucidității, factura, 
universul de gîndire ale acestui per- 
sonaj. El a realizat unele momente de 
vibraţie puternică (chiar dacă lipsa 
unui exercițiu vocal, lipsa dozării efor- 
tului vocal s-au făcut pe alocuri re- 
simţite). 

Cele mai mari exigențe le avem față 
de interpreta Cleopatrei, Olga Tudora- 
che. Aceasta, pentru că ea este o ac- 
triţă cu o mai mare experienţă de tea- 
tru, cu o deosebită înzestrare și simţ 
al personajului. Nu-i vom contesta 
niciodată calitățile, nici chiar atunci 


Scenă din spectacol 


cînd realizarea ei va avea note false. 
Ca în cazul de față. Căci, în adevăr, 
Olga Tudorache — verificată în roluri 
de mare prestanță și vigoare drama- 
tică şi umană — încearcă de astă dată 
să îmbine, fără roade, aceste daruri 
ale sale cu modalitatea unei feminităţi 
ostentative, plecîind de la falsa can- 
doare la şerpuiri de alcov, şi realizea- 
ză astfel un personaj inconsistent în 
formula lui morală şi inconsecvent în 
formula lui scenică. Şi aici, sînt de 
vină amindoi : regizor și actor. Căci, 
atunci cînd interpretei îi scapă faptul 
că în orice moment — de dominație 
sau de slăbiciune — ea trebuie să aibă 
maiestate, să nu uite că nu este o 
simplă femeie, ci regina Egiptului, un 
om de stat care înfruntă alt om de 
stat (chiar dacă lupta atinge şi cîmpul 
intimităților), regizorul nu trebuia să 
scape acest semnificativ amănunt. Olga 
Tudorache este o actriţă care captează 
ușor sala, şi în acest privilegiu se as- 
cunde şi o primejdie: aceea de a lua 
lucrurile mai uşor decit s-ar cuveni. 

Am revăzut spectacolul după un oa- 
recare timp, înainte de a scrie despre 
el. M-a bucurat să constat la inter- 
preta Cleopatrei mai multă pondere, 
adincime şi simplitate. Pare că ac- 
trița sesizează ea însăși ceea ce este 
de prisos şi ceea ce trebuie să adauge 
încă. Este privilegiul talentului şi al 
pasiunii cu care ea face, în general, 
teatru. Ne-am bucura nespus ca, revă- 
zind-o peste o altă trecere de timp, 
să descoperim in ea pe adevărata 
Cleopatră. 


ca 


z 
J 


Cealaltă interpretă a Cleopatrei, Mar- ştiinţă a lui Marc Antoniu, fără să re- 
ga Butuc, s-a străduit mai mult spre uşească însă a ni-l prezenta în spec- 
realizarea feminităţii personajului, es- tacol ca pe însuşi Mare Antoniu, pri- 
tompind personalitatea omului de stat vit în ipostaza trădării. Dar pentru 
din regina Egiptului. Am crezut mai actor, experiența ciștigată cu acest 
mult că farmecul ei feminin poate um- prilej este de asemenea prețioasă. Ca 
bri luciditatea şi voința lui Antoniu, şi pentru George Constantin, în Pom- 
dar n-am crezut deloc că, în momen- pei, privit ca un personaj cu haz şi 
tele de înfruntare, ea ar avea forța greutate. 
să i se împotrivească prin vicleșug şi S-a depus muncă pentru identifica- 
abilitate. Cleopatra ar fi, așadar, o rea cît mai judicioasă a întregii lumi 
îmbinare între ceea ce realizează am- a curţii Cleopatrei, ca şi a Romei. Deşi 
bele interprete, plus o mare prestanță am fi dorit un ritm de desfășurare 
la care s-ar putea gîndi amindouă. mai adecvat tensiunii lăuntrice a tex- 

George Ciîmpeanu în Lepidus a schi- tului, putem spune totuși că spectaco- 
tat caricatural un om slab şi lipsit lul realizează ceea ce şi-a propus: să 
de atitudine. Dan Nicolae (Enobarbus) propulseze tineri în roluri de mare 
s-a străduit să fie cea de a doua con- răspundere. 


TEATRUL DE STAT DIN TIMIȘOARA 


„HAMLET“ de Shakespeare 


Data premierei: 18 martie 1961. Direcţia de scenă: Dan Nasta. Decoruri: Dan Nasta. 
Costume : Virgil Miloia, Distribuţia :yVasile Cosma (Claudius, rege al, Danemarcei) ; Elena Simio- 
nescu, Coca lonescu (Gertruda, regină a Danemarcei şi mama lui Hamlet); Victor Popescu 
(Polonius, şambelanul curții); Stelian Cremenciuc (Laertes, fiul său) ;y Gilda Marinescu (Ofelia, 
fiica lui Polonius); Ştefan Mării (Rosenkrantz); Radu Avram (Guildenstern); Sever Cimpeanu 
(Voltimand) ; Virgil Lechinţeanu (Cornelius); Laurenţiu Azimioară (Osric); lon Olaru (Un 
gentilom) ; Dimitrie Mugur (Un preot); Gheorghe Pătru (Duhul tatălui lui: Hamlet) ;wDan Nasta 
(Hamlet, fiul fostului rege și nepotul actualului rege) ; >Emmerich Schàffer (Horaţio); Victor 
Odillo Cimbru (Marcellus); George Lungoci (Bernardo); Gheorghe Boiangiu (Francisco, soldat); 
George Ovidiu Cirlea (Fortimbras, prințul Norvegiei); Gheorghe Pătru (Actorul rege); Lulu 
Popescu-Pop (Actorul regină) ; Radu Coriolan (Actorul Lucianus); Gheorghe Leahu  (Intîiul 
gropar) ; Daniel Petrescu (Al doilea gropar). 


Avem credința că spectacolul Ham- lor operei. Acesta este dintru început 
let, realizat de Dan Nasta pe scena principalul ei merit. Oricare ar putea 
Teatrului de Stat din Timișoara, va fi părerile şi obiecțiile formulate în 
avea acel — destul de rar, din pă- legătură cu realizarea timişoreană, toa- 
cate — privilegiu de a stîrni discuţii, te acestea vor putea fi făcute, credem, 
de a prilejui utile învăţăminte, mai a- pornindu-se de la constatarea unanim 
les atunci cînd va ajunge să pătrundă recunoscută a culturii artistice şi fi- 
în rîndurile largi de spectatori şi oa- lozofice ce stă la baza spectacolului. Şi 
meni de teatru. Ca unul dintre cei din- că este aşa o dovedeşte faptul că, as- 
tii care ne ocupăm de această trans- cultind textul de pe scenă, se prefigu- 
punere scenică — indiferent de obiec- rează clar spiritul în care a fost conce- 
tiile ce vor fi făcute, și vor fi pută opera — şi care este cel al Re- 
făcute — trebuie să spunem că nașterii, cu toată bogăția ei de gindire, 
el iese din comun. Vorbind des- simplitate şi vibraţie. 
pre noua înscenare a lui Hamlet Spectacolul lui Dan Nasta valorifică 
la Timişoara, vom avea mereu în ve- piesa de pe poziția celor mai înain- 
dere precedentele montări încercate la tate cuceriri ale gîndirii social-filozo- 
noi în ultimii ani cu această piesă, fice şi artistice de azi. Hamlet al său 
căutînd a stabili dacă ea înseamnă un îşi devansează epoca, iar filozofia, poli- 
pas înainte în gîndirea acestei capo- tica şi arta se înmănunchează armo- 
dopere a literaturii dramatice univer- nios în spiritul său. Hamlet este un 
sale. Desigur, realizarea timişoreană om de cultură (nu în zadar Shakes- 
cumulează experiența celorlalte mon- peare l-a imaginat ca discipol al ce- 
tări de pină acum și duce mai departe lebrei pe acea vreme academii de la 
şi mai în adincime cercetarea sensuri- Wittemberg, prima în lumea evului 

modern care a căutat să dea studiului 
caracter laic; are o concepție despre 
lume dovedind capacitatea de a ana- 
liza pe cea existentă şi de a întreve- 
dea posibilitatea alteia mai bune. La 
baza relaţiilor dintre oameni stau, în 
concepţia lui, egalitatea, prietenia, res- 
pectul reciproc (un argument în plus 
pentru afirmarea caracterului profund 
progresist al operei şi pe care regia 
de la Timişoara l-a situat în primul 
plan al spectacolului). 

Pentru a sluji o astfel de operă, re- 
gizorul a făcut apel la tot ceea ce l-ar 
putea ajuta să realizeze scenic trăsătu- 
rile eroilor şi climatul spiritual al a- 
cestei tragedii. (Afară de o singură 
trăsătură, care uneori nu este deplin 
realizată : simplitatea, care de fapt 
este sinteza unui proces de gindire ar- 
tistică complexă, desăvirşită Căci în 
măsura şi în acele momente în care 
am simţit supralicitări, prisosuri de 
demonstraţie, am simţit şi o lipsă în 
adîncirea sensurilor filozofice ale res- 
pectivelor momente.) 

Un astfel de spectacol este însă ne- 
obișnuit şi dificil. Elcereo mare pre- 
gătire colectivului şi un deosebit efort 
de participare spectatorului. Este aşa- 
dar utilă ampla descriere, în progra- 
mul de sală, a concepției după care 
„a fost montată această piesă. Ideile 
| regizorului sînt indicate succint în pro- 

| gram, spre a sluji drept călăuză spec- 

| tatorului. Fără a face o ironie, trebuie 

-să spunem că, în unele momente cel 
puţin, este absolută nevoie de această 
călăuză, fără de care privitorii din sală 
nu s-ar putea descurca în tot ce se 
întîmpla la curtea Danemarcei. Dan 
Nasta a fost călăuzit de gînduri intere- 
sante şi de multă fantezie. Iată dar 
dintru bun început doi factori ce pot 
garanta izbînda. lată acum şi jaloa- 
nele tălmăcirii scenice a acestei capo- 
dopere shakespeareene. E nevoie să le 
menționăm de la început pentru că, 
aşa cum spectatorul are nevoie să par- 
curgă programul de sală spre a înțe- 
lege mai bine spectacolul, tot așa ci- 
titorul are nevoie de ele spre a în- 
ţelege mai lesne cronica. 

„ Piesa este, așadar, în concepția lui 
Nasta : tragică pe plan individual, dar 
profund optimistă pe plan istoric. Fap- 
tul acesta a scutit, credem, deznodă- 
mêntul tragediei Hamlet de o anumită 
notă  funebră, sumbră, redindu-i în 
schimb un orizont luminos și încreză- 
tor înspre o, cîndva, posibilă ieşire a 
omenirii la liman. Gestul tragic este 
redat cu pondere prin monoloage, este 


subliniat prin profunzimea meditaţiei 
filozofice, prin antagonismul ce se cre- 
ează între erou şi lumea despotică pe 
care el se pregăteşte s-o înfrunte. Este 
tragic momentul istoric (moment de 
răscruce în evoluţia omenirii), pentru 
că „lumea şi-a ieșit din matcă“ şi el 
este chemat s-o repună la loc. Tragi- 
cul în Hamlet nu trebuie să fie redat 
(şi bine a gindit aci regizorul) prin 
folosirea accentelor melopeice, ci prin 
sublinierea ideii de dezlănțuire a ac- 
țiunii, de luptă. Misiune deosebit de 
grea, pe care Hamlet și-o asumă nu 
fără conștiința caracterului ei nespus 
de anevoios, cu atît mai mult cu cit 
răzvrătirea lui (așa este ea privită de 
regizor) nu este a unui simplu indi- 
vid, ci a unui om chemat să devină 
constructorul politic al ţării sale — 
Hamlet, prinț al Danemarcei. Tragică 
este lupta ce se dă în conștiința ero- 
ului — urmărită şi ilustrată de mono- 
loage — și nicidecum, lupta pe care 
o va da cu despotul. Este tragic fap- 
tul că el se simte încă nepregătit pen- 
tru această sarcină istorică, deşi are 
conștiința imperioasei ei urgențe. Şi 
toate aceste confruntări cu sine însuși, 
care sint monoloagele, descriu, de fapt, 
firul devenirii lui Hamlet, metamor- 
foza lui de la individ la erou, de la 
şovăială la acțiune. Hamlet dă lupta 
în numele unui ideal al omului liber, 
care „nu-i robul patimii“, dă lupta 
în numele Renaşterii și împotriva lu- 
mii feudale 

Regizorul a găsit cu cale să izoleze 
procesul lăuntric al eroului de acţiu- 
nea propriu-zisă a piesei, situind mo- 
noloagele în afara cadrului obișnuit, 
în afara acţiunii, în fața unui perete 
ce cobora de fiecare dată. 

Oricit am recunoaște acestei modali- 
tăți virtuţi deosebite de a pune în 
lumină într-un mod anume unele re- 
plici cuprinzind esența operei, trebuie 
să primim cu rezervă rezultatul în 
spectacol, căci creează o ieșire din cli- 
matul piesei şi artificializează însăşi 
meditaţia  hamletiană, Desfăşurarea 
scenică pare atunci îngreunată, făcînd 
mai evidentă ideea regizorală, decit pe 
aceea a textului propriu-zis. Nu avem 
intenţia să dăm lecții de regie, dar 
credem că un singur sput de lumină 
asupra eroului şi o cufundare în beznă 
a restului curţii ar fi slujit mai potri- 
vit scopului urmărit. 

Şi acum, despre alegoria folosită în 
spectacol prin statui şi personaje ale- 
gorice. Spune regizorul că Hamlet nu 
luptă numai cu un tiran, ci cu tirania, 

nu numai cu desfrinaţii, ci cu viciul. 
Străjuiesc, aşadar, toate momentele pie- 

terializările alegorice sub 
formă de statui, demascînd societatea 
vremii, falsele virtuţi, scolastica etc..., 
fie personaje care, cu ajutorul măștii, 
îşi demască de fapt adevărata lor struc- 
tură. 


E drept că însuşi Shakespeare, cu 
ajutorul teatrului în teatru, al panto- 
mimei şi al scenetei jucate de actori, 
face uz de alegorie spre a demasca 
Tiranul (şi, prin el, tirania, despotis- 
mul, al cărui exponent principal este 
Claudius). Sînt momente — în special 
cele dintre rege și regină — în care 
prezența unor statui sugestive împli- 
neşte funcţii de cadru și sînt binevenite. 
Alteori însă, în momentul „vorbe, 
vorbe, vorbe“, personajele ce vor să 
demaşte scolastica, dogmatismul, nu 
sînt departe de a sugera grotescul și 
chiar  neverosimilul. Aci, am simţit 
supralicitarea acestei modalităţi alego- 
rice, caracterul ei superfluu. Nu cre- 
dem, în cazul de faţă, că amplificarea 
unei sugestii a autorului (care foloseşte 
o singură dată într-o lucrare o anume 
modalitate şi ea este pe deplin eficace) 
ajută prea mult, ci mai degrabă to- 
ceşte eficacitatea ei. (Deşi recunoaștem 
inventivitatea şi bunul gust cu care 
au fost realizate în sine mai toate re- 
prezentările alegorice.) 

Există în acest spectacol trei perso- 
naje care creează într-adevăr o familie 
spirituală : Hamlet, Horaţio și Ofelia. 
Această familie ar fi putut fi întregită 
şi de Bernardo și Marcello, dacă res- 
pectivii interpreți, George Lungoci şi 
Victor Odillo Cimbru, ar fi căutat mai 
profund sensul şi structura celor doi 
martori şi prieteni ai săi, cum le spune 
Hamlet. Dan Nasta, ca interpret, a 
adus spectacolul la erou, la Horaţio și 
Ofelia, a căror prezență domină toată 
desfășurarea scenică, prin incontesta- 
bile merite interpretative. Așa, de 
pildă, Hamlet (Dan Nasta) anunţă pe 
cărturarul, gînditorul, poetul, omul li- 
ber al Renaşterii. Hamlet al lui Dan 
Nasta tinde spre structura filozofică a 
celui ce l-a plămădit în literatura dra- 


matică, spre noblețea de gîndire și 
comportare ce se opune lumii brutale, 
despotismului. 

Îl urmează îndeaproape, plămădit din 
același aluat, Horaţio al lui Emmerich 
Schăffer, un demn continuator al cau- 
zei celui dintîi, cu care are certe afi- 
nităţi. I-am simţit umărul alături de 
Hamlet în tot cursul desfășurării sce- 
nice. În timp ce Ofelia (Gilda Mari- 
nescu), atit de gingașă şi pură, deși 
întregind această trinitate spirituală, 
aduce mai mult o sensibilitate lirică, 
părînd prea puţin să reprezinte femeia 
pe cale de emancipare, de desprindere 
din condiţia de inferioritate în care o 
punea societatea feudală. 

Dar restul ? Claudius (Vasile Cosma) 
şi Gertruda (Elena Simionescu) — un 
rege care trebuie să-și manifeste des- 
potismul, forţa samavolniciei, prin tot 
ce face, şi o regină capabilă să se mă- 
rite „a doua zi după moartea soțului 
ei“ cu fratele acestuia — oare nu tre- 
buie să se amplifice şi să se diferen- 
țieze pe parcursul desfășurării, pînă în 
clipa deznodămîntului ? Poate că regi- 
zorul, intrînd prea mult în haina per- 
sonajului Hamlet, a căpătat mai mult 
o optică globală despre lumea opusă 


„lui, decît pe aceea a unui ochi din- 


afară care trebuie să fie lucid spre 
a putea valorifica sensurile reale, toate, 
ale textului şi tipologiei. 

Scena lecţiei de actorie este, în spec- 
tacol, un adevărat moment de înaltă 
desfătare artistică și de profundă tăl- 
măcire a sensurilor ei. Grupul actori- 
lor, în frunte cu Gheorghe Pătru, se 
apropie vizibil de poezia teatrului vre- 
mii. lar Gh. Leahu îi dă Groparului, 
cu relief, înţelepciunea și hazul popu- 
lar atît de iubite de Shakespeare. Ar 
mai fi, poate, destule de spus în pri- 
vinţa spectacolului timișorean, pentru 
că el este presărat cu intenții, idei, 
fantezie, are la baza lui o temeinică 
informaţie şi gîndire artistică, are cul- 
tură. Credem că pe parcurs el se va 
suda mai- mult în diferitele lui com- 
partimente, va realiza armonia. 


Mircea Alexandrescu 

PE 
MALUL 
DUNĂRII, 
PRINTRE 
ARTIȘTII 
AMATORI 


NU MAI SINT CIULINI PE BĂRĂGAN... 


O carte de vizită, confecționată din- 
tr-o scîndură vopsită în galben, reco- 
mandă : comuna Însurăţei, regiunea 
Galaţi. Case frumoase, spoite în cu- 
lọri deschise, luminoase. Multe din ele, 
noir Numai în ultimii ani — mi se 
sşpune— s-au ridicat, cu venitul reali- 
zat la- gospodărie, peste 260 de case 
noi. Cocenii, ca şi stuful, care despăr- 
teau altădată casa de cer, au dispărut. 
Le-au luat locul ţigla roșie ca mărul 
copt şi foile de tablă albă. Ziduri de 
cărămidă, trainice, să adăpostească și 
pe nepoţii nepoților. 

În sat sînt patru gospodării colec- 
tive, cinci şcoli, din care trei de şapte 
ani, cămin cultural cu o sală de patru 
sute de scaune, film ca la oraș, în fie- 
care zi, bibliotecă, patru colțuri roșii, 
ş.a. La unul din aceste colțuri roșii, 
cel al gospodăriei colective multimili- 
onare „Griviţa Roșie“, înființată în 
1951, am întîlnit pe cîţiva din membrii 
brigăzii artistice de agitaţie al cărei 
program îl văzusem în ajun, pe scena 
Teatrului de Stat din Brăila, cu prile- 
jul fazei regionale a concursului echi- 
pelor de amatori din acest an. Iată-i: 
Antofi Gheorghe, un tînăr căruia abia 
îi mijeşte mustața. A absolvit în 1959 
şcoala de şapte ani şi acum e ucenic 
la atelierul de timplărie al gospodăriei, 
unde are ca maistru chiar pe tatăl său. 
Gheorghe face parte din brigada ar- 
tistică de la 14 ani şi este unul din cei 
mai pasionaţi membri ai ei. La fel de 


îndrăgostit de brigadă e şi Neacșu Şte- 
fan, „veteranul“ (deşi are numai 21 
de ani, e cel mai „bătrin“ dintre mem- 
brii ei). Face parte din brigada a IV-a 
„Munca cimpului“ şi activează în echi- 
pa artistică de mai bine de cinci ani. 
Această activitate nu l-a împiedicat să 
fie fruntaş în muncă. În 1960 a realizat 
400 de zile-muncă, pentru care a pri- 
mit, în afară de bani, 2.800 kg porumb 
şi 1.500 kg grîu. Am stat de vorbă 
şi cu alți artiști amatori din gospodă- 
rie. Cu Florica şi cu Dumitra, două 
codane care abia au trecut de 15 ani, 
cu învăţătoarea Dragu Ioana, direc- 
toarea şcolii nr. 2, şi cu alţii. (Brigada 
numără 14 membri, din care 10 sînt 
colectiviști şi 4 învăţători. Toţi ute- 
mişti). Mi-au vorbit, fără să aștepte 
să-i descos prea mult, de spectacolele 
pe care le-au dat, de cei pe care i-au 
lăudat, de fierarul Dumitru Barbu pe 
care l-au criticat pentru că se ţinea 
de fel de fel de ciubucuri pe acasă și 
nu-şi prea îndeplinea sarcinile ce-i re- 
veneau în cadrul gospodăriei, de îngri- 
jitorul de vaci Radu Cioroiu care, dacă 
astăzi nu mai vine afumat la lucru şi 
nu mai lasă vitele gospodăriei nețesă- 
late şi neadăpate la vreme, datorează 
acest lucru lor, membrilor brigăzii, 
care nu l-au lăsat în pace pînă nu s-a 
îndreptat. Cîțiva tineri, care nu făceau 
parte din brigada artistică, jucau șah 
la o masă vecină. Auzind numele po- 
menite mai sus, unul din ei a prins 
să zimbească şi mi-a reconstituit pen- 
tru exemplificare (cu prețul unei ture 
pe care adversarul său, mai atent la 
joc, i-a înşfăcat-o numaidecît) cuple- 
tele cu pricina care, odată lansate de 
brigadă, şe vede că au fost preluate 
şi repetate de nenumărate ori de toţi 
tovarăşii de muncă ai celor satirizaţi. 

Aflu că președintele gospodăriei, Ni- 
colae S. Nicolae, e un mare iubitor de 
teatru. A jucat, de altfel, în piesa 
Bucuroşi de oaspeți şi în alte citeva. 
Are numai 29 de ani şi conduce trebu- 
rile gospodăriei din 1959. Cunoaște, 
cum e şi firesc, toate cifrele şi reali- 
zările pe dinafară: 3.800 ha. teren, 
600 bovine, 2.700 ovine, fără mieii din 
anul acesta, 108 ha. vii nobile, 6 auto- 
camioane, 14 grajduri, 2 magazii de ce- 
reale a 60 vagoane fiecare, 2 tractoare 
etc., etc. „Aş vrea ca dramaturgii noş- 
tri să scrie mai multe piese legate de 
întărirea gospodăriilor noastre colec- 
tive, piese care să contribuie la crea- 
rea unei noi atitudini față de muncă, 
față de avutul obştesc, piese care să 
vorbească despre noile relaţii care s-au 

stabilit şi se stabilesc între oameni în 
cadrul gospodăriei. Aș vrea să dau 
doar un singur exemplu care s-ar pu- 
tea să pară, la prima vedere, neînsem- 
nat în ce priveşte schimbările pecare 
le-au adus noile relaţii de muncă so- 
cialiste în satul nostru de astăzi. Me- 
seriile de văcar sau cioban erau luate 
înainte în deridere. Astăzi, un îngri- 
jitor de vite se bucură de aceeași pre- 
tuire ca oricare alt membru al gos- 
podăriei, în afară de faptul că reali- 
zează venituri de peste 2.000 lei lunar. 
Unul din aceştia e mulgătorul fruntaș 
Alexandru Neacşu din gospodăria 
noastră, care a fost premiat recent cu 
un ceas, de raionul Brăila“. Ciobanii 
de azi nu mai sînt nici analfabeți, nici 
nepricepuţi la vreo altă treabă (opinie 
care circula pe vremuri despre ei). Şi 
nu se limitează doar la a păzi mieii 
să nu-i fure lupul, și la a cînta din 
fluier sau din bucium. Toţi ştiu carte, 
mulți din ei urmează cursuri de zoo- 
tehnie, iar unii sînt chiar purtători 
ai insignei concursului „lubiţi cartea“. 
(Aşa cum mi-a relatat o tovarăşă re- 
dactor de la gazeta „Viața nouă“ din 
Galaţi, ciobanul gospodăriei colective 
din Gugești, raionul Focșani, a cerut 
să i se aducă la stînă pe lingă tainul 
de alimente, şi un tain de cărți, indi- 
cînd autori şi titluri de cărți anume). 

Peste citeva minute vom intra în 
comuna Movila Miresii. Numele comu- 
nei e legat de o legendă. Bătrinii din 
sat povestesc că într-o iarnă grea, cu 
omătul cît carul, nişte nuntaşi veneau 
dinspre Mbtotolea, o tarla învecinată. 
Dintr-o dată s-au trezit fără mireasă. 
Ia-o de unde nu-i! Se vede că a căzut 
din sanie şi a fost troienită de ză- 
padă. Alţii pretind că niște mocani, 
aciuaţi prin împrejurimi, le-ar fi ținut 

calea nuntașilor și le-au furat 
mireasa, 

Satul e mare, cu străzi largi şi drep- 
te, trase parcă cu sfoara. Librărie, far- 
macie, magazin universal. În centrul 
comunei, pe strada principală, cîțiva 
zidari termină o casă Clădire mare. 
Viitorul cămin cultural. Stau de vorbă 
cu meşterul zidar, colectivist la gos- 
podăria „Drum nou“. A plecat de mic 
din sat şi a lucrat în diverse orașe: 
la refacerea gării din Iaşi, la Pașcani, 
şi în alte locuri. Nu de mult s-a întors 
în comună. A avut pentru ce: între 
timp, se înființase gospodăria colec- 
tivă. Trebuiau înălțate adăposturi pen- 
tru vite, pentru mașini, case de lo- 
cuit pentru membrii gospodăriei şi 
multe altele. M-am despărțit, după 


ce i-am urat succes în muncă și... un 
băiat (îşi dorește de multă vreme a- 
ceasta, dar pînă în prezent i-au venit 
pe lume... patru fetițe). 

În sala vechiului cămin cultural — 
fost salon pentru nunţi, baluri și alte 
petreceri — şapte fete și trei băieți re- 
petă. E brigada artistică a şcolii pro- 
fesionale agricole din comună, care 
pregăteşte un montaj literar în cinstea 
aniversării partidului. Foarte inimoşi, 
atenți şi receptivi la sugestiile care li 
se dau. Gesturile cam multe şi nelalo- 
cul lor. Versurile le rostesc cu o em- 
fază ce se cere înlăturată. Am observat 
aceste neajunsuri la cei mai mulţi 
dintre artiştii amatori, debutanţi. Pen- 
tru înlăturarea lor şi pentru îndruma- 
rea pe o linie realistă de interpretare, 
este necesară o mai atentă preocupare 
din partea metodiștilor caselor de crea- 
ţie regionale, precum şi sprijinul tea- 
trelor de stat din regiune Mi s-a 
părut cu totul insuficient numărul de- 
plasărilor efectuate în comunele din 
raion de Teatrul de Stat din Brăila. 
Prezentarea spectacolelor acestui tea- 
tru în fața locuitorilor de la sate poate 
şi trebuie să constituie, pe lingă al- 
tele, și o lecţie de interpretare pentru 
artiştii amatori. În afară de această 
acţiune, actorii teatrului ar putea să 
alcătuiască brigăzi mobile, care să vi- 
ziteze, periodic, cercurile dramatice din 
satele raionului şi să dea îndrumări 
preţioase. 

Un scurt popas la bibliotecă: 6.724 
de volume. 516 cititori de la 1 ianua- 
rile 1961. Cu permisiunea biblioteca- 
rei, răsfoiesc citeva fișe. Aflu pe a- 
ceastă cale că Plopeanu Nicolae, colec- 
tivist în vîrstă de 50 de ani, e preo- 
cupat, într-o însemnată măsură, să-și 
ridice nivelul profesional. Iată cîteva 
din cărţile pe care le-a citit în ultima 
vreme : 

— Cum se pot obține peste: 3.800 kg 
lapte pe cap de vacă furajată. 

— Cultura florii-soarelui. 

— Agricultura sovietică, agricultura 
cea mai înaintată din lume. 

— Cum este organizat un colhoz şi 
cum trăieşte un colhoznic ; (și pentru 
că vrea să fie la curent şi cu proble- 
mele cercetării cosmosului) 

— Sateliții artificiali. 

Pe Costache Mihai, în vîrstă de 73 
de ani, colectivist şi el, îl interesează 
ce spune marxim-leninismul despre re- 
ligie. Iar pe Croitoru Ecaterina, în 
vîrstă de 66 de ani, pensionară a 
G.A.C., o interesează totul. De la 1 ia- 
nuarie 1961 a citit nu mai puţin de 

66 de cărţi. Şi pe Coșbuc, şi pe Tols- 
toi, şi „Pămînt desţelenit“, şi pe Ana- 
tole France etc., etc. Nu numai că ci- 
teşte, dar şi înţelege şi reţine totul şi 
povestește de-a fir-a-păr la toţi ce a 
găsit mai interesant în cărțile pe 
care le-a citit. 

La înapoiere ne oprim pentru un 
ceas în Vladimirești, o comună la 15 
km de Brăila. Şi aici am găsit un că- 
min cultural în construcţie. Directoa- 
rea căminului cultural era plecată, cu 
un delegat de la gospodărie, să cum- 
pere cortina pentru scena noului lăcaș 
de cultură. 


OAMENI ȘI VAPOARE 


Un şuierat scurt de sirenă, şi vapo- 
rul se desprinde ușor de cheiul Brăi- 
lei. Călători puţini. Mă așez lingă un 
marinar. De pe un alt vas. Acum, că- 
lător ca şi mine. E originar din Tulcea. 
Marinar de la 14 ani. Tatăl său a 
umblat de asemenea pe ape. Îmi vor- 
beşte printre altele de un scafandru 
din Sulina care a murit nu de mult. 
A murit de moarte bună, de bătrîneţe. 
Trecuse de 86 de ani. A lucrat pînă 
mai anii trecuţi. Un munte de om. 
Înalt, lat în spete, cu mîinile cît nişte 
lopeţi. Hainele trebuiau să i se facă 
numai de comandă. În urmă cu cîțiva 
ani, un vas care s-a scufundat într-un 
accident trebuia scos la suprafață. A- 
dîncimea la care se afla vasul trecea 
de 25 m. A coborit un scafandru. S-a 
întors înainte de a ajunge la vas. A 
coborit al doilea. Aceeași soartă. A- 
tunci a coborît moşul. Era trecut de 80 
de ani. N-a ieșit de sub apă pînă nu 
a terminat treaba, şi nu a avut nimic 
de suferit de pe urma acestei isprăvi. 
„Dacă vă duceţi la Sulina, întrebaţi de 
el — mă îndeamnă marinarul cu care 
am vorbit. Toată lumea l-a cunoscut“. 

La Şantierul naval din Galaţi. Cîte- 
va cifre din bilanţul pe ultimii ani : două 
cargouri plecate în cursă. Al treilea, 
„laşi“, gata să ridice ancora. Alte două, 
la cheiul de finisaj. Al şaselea, „Clu- 
jul“, pe cala de lansare. Alte două, 
în construcţie. În afara nenumăratelor 
motonave de tonaj mai mic şi a altor 
ambarcaţiuni. Urc pe puntea cargou- 
lui „lași“ care, în ziua următoare, se 
va scălda în apele sărate ale Mării 
Negre. Totul strălucește de curățenie. 
O ochiadă prin geamul rotund al unei 
cabine îmi dezvăluie un interior con- 
fortabil, cochet mobilat. Pat, şifonier, 
scaune, măsuţă de scris, radio. Ca- 


bina căpitanului ? Da' de unde, așaa- 
rată toate cabinele destinate membri- 
lor echipajului. Aparatura vasului, din- 
tre cele mai moderne. Trei magazii 
imense pentru mărfuri, cu mijloace 
de încărcat şi de descărcat proprii. 
Instalaţie Radar. În cabina de co- 
mandă, un dulap cu o mulțime de ser- 
tăraşe, în care vor fi puse drapelele 
tuturor ţărilor prin apele cărora va 
trece vaporul: Turcia, Italia, India, 
Japonia, Brazilia... Marea Neagră, Me- 
diterana, Oceanul Indian, Pacificul, A- 
tlanticul, toate mările şi oceanele lu- 
mii vor fi brăzdate de vapoarele cons- 
truite pe acest şantier al nostru. Pre- 
tul de cost al vasului a fost micșorat 
simţitor față de cel al primelor două 
vase lansate. Brigada artistică de agi- 
taţie a şantierului nu e străină de a- 
cest fapt. Nu numai că mulţi din 
membrii acestei brigăzi au lucrat e- 
fectiv la construcția cargoului. Ea are 
meritul de a fi contribuit şi în altfel 
la scăderea prețului de cost. 


ZILE DE CONCURS 


„Formaţii corale, unele din ele cu 
peste 100 de oameni. Echipe de dan- 
suri. Tarafuri. Fanfare. Soliști vocali 
sau instrumentali. Brigăzi artistice... 
Pe măsură ce ne apropiem de sfirși- 
tul competiției, oamenii, în loc să o- 
bosească din pricina aşteptării şi e- 
moţiilor, sint mai exuberanţi, mai plini 
de vioiciune. Pe cei de la Căminul 
cultural din Iveşti, raionul Tecuci, nu-i 
întrece nimeni în entuziasm. „Vin sin- 
guri la cămin — ne spune directoarea 
căminului cultural, tovarășa Caşu E- 
lena. Nu avem bătaie de cap cu mo- 
bilizarea oamenilor. Şi tovarășul Doro 
băț, instructor de partid, şi tovarășul 
Știrbeţ Neagu, președintele Sfatului, și 
preşedintele gospodăriei colective, tov. 
Gheorghe Capriş, ne ajută într-o în- 
semnată măsură. Vin, asistă la repeti- 
ţii, ne întreabă de ce avem nevoie Nu 
întimplător, echipa noastră de teatru 
s-a clasat anul trecut pe locul III, pe 
țară, la Festivalul bienal de teatru de 
amatori. Şi nu întîmplător sîntem che- 
maţi peste tot, la toate inaugurările de 
gospodării, de cămine culturale etc.“ 
Din brigada artistică fac parte patru 
familii de tineri. Printre ei se află și 
Suliman Ioana, care activează la că- 
minul cultural de zece ani, şi soţul ei, 
Suliman Traian, de 11 ani artist ama- 
tor. Ambii fac parte şi din cor, şi 

din echipa de dansuri, şi din brigadă, 
şi din echipa de teatru. Tot împreună 
lucrează în gospodărie, la brigada 
grădinărie. 

Printre alte formaţii, se prezintă și 
cea de la Întreprinderea textilă din 
Galaţi. Aflu că anul acesta s-au înscris 
pentru a urma clasa a VIll-a a liceu- 
lui seral 18 muncitori de la această 
întreprindere. Puţini ? Da, dar sînt ul- 
timii 18. Restul sînt sau în clasa a 
IX-a, sau a X-a, sau a XI-a, sau ab- 
solvenţi ai liceului, sau elevi la şcolile 
de maiştri. 


Brigada uzinei „Cristea Nicolae“ din 
Galaţi a intrat în scenă tîrziu, după 
miezul nopţii. Textul brigăzii — asu- 
pra căruia ar trebui să se mai stăruie 
— vorbeşte de realizările muncitorilor 
din uzină relevînd ca principal obiectiv 
lupta pentru calitate. Interpreţii, bine 
îndrumați. Multă vervă, multă varie- 
tate în mișcare, simplitate în rostirea 
versurilor. A fost una din cele mai 
bine pregătite brigăzi care s-au pre- 
zentat la faza regională — centrele 
Brăila şi Galaţi — alături de cea a 
Şantierului naval din Galaţi. 

Am remarcat de asemenea unele va- 
lori de text şi interpretare la brigă- 
zile I.G.O. şi T.R.C.L. Brăila, la cea 
a Căminului cultural din comuna Şu- 
teşti, raionul Făurei, la cea a Casei 
raionale de cultură din Tecuci, la cea 
a Căminului cultural din Ivești, Galaţi, 
ş.a. 

Citeva concluzii cu privire la brigă- 
zile artistice prezente la faza de con- 


curs de la Brăila şi Galaţi, la care am 
asistat. 

Cele mai multe dintre brigăzi au do- 
vedit o înţelegere deplină a rosturilor 
şi sarcinilor pe care le au: de a fi 
legate nemijlocit de producţie, de a 
ajuta la îndeplinirea planurilor între- 
prinderilor, de a contribui la ridicarea 
calității produselor, la reducerea pre- 
tului de cost, de a oglindi aspecte le- 
gate de viața nouă a satului (brigă- 
zile artistice de la căminele culturale 
sătești), de a aduce date și fapte con- 
crete din viaţa unităților de muncă 
din care fac parte. (Excepţie a făcut 
brigada G.A.S. „30 Decembrie“ din 
Bujor al cărei program a avut un ca- 
racter prea general). 

Caracterul artistic al programelor 
multor brigăzi e încă destul de firav. 
Unele programe seamănă cu niște dări 
de seamă. Atîta doar că-s însoţite deo 
melodie. Alteori, o simplă înșiruire de 
date, cifre, nume potrivite în așa fel 
ca să rimeze, Lipsa elementului artis- 
tic, emoţional, în text şi în interpreta- 
re, care face ca spectatorul să nu par- 
ticipe afectiv la ceea ce se spune sau 
se joacă pe scenă, va trebui să fie 
combătută pe viitor de Casa de creaţie 
regională din Galaţi. Se cere o îndru- 
mare mai metodică a celor care alcă- 
tuiesc textele. Sînt necesare descope- 
rirea şi atragerea în colectivul de crea- 
ție al brigăzilor, a muncitorilor şi ţă- 
ranilor talentaţi, cu fantezie, cu umor. 
Brigada artistică de agitație trebuie 
să devină cu adevărat artistică. 


Ilie Rusu 


meridiane 


Însemnări de regizor 


PRIN 
TEATRELE 
DE COPII 

ȘI TINERET 
DIN 
MOSCOVA 


ceste însemnări în- 
cearcă să fie primele 
dintr-o serie privind 
viața teatrală din 
Moscova şi Leningrad. 
Le numesc însemnări 
„de regizor“ pentru 
că am urmărit munca 
unor teatre cu ochiul regizorului, în- 
cercînd să descopăr, dincolo de far- 
mecul unui spectacol, procesul de 
creație, încadrarea spectacolului în 
repertoriul general al teatrului res- 
pectiv, modalitatea proprie de expri- 
mare a fiecărui colectiv teatral. Cer 
deci îngăduință cititorului pentru ca- 
litatea literară a însemnărilor mele, 
invitîindu-l să nu caute frumusețea 
metaforei sau strălucirea calambu- 
rului, ci informații privind expe- 
riența teatrului sovietic, tendințele 
sale actuale, drumul său de viitor; 
informații pe care le consider pre- 
țioase şi lămuritoare pentru o serie 
de probleme ce frămîntă azi pe oa- 
menii de teatru din țara noastră. 


În centrul Moscovei, în piața „Sver- 
dlov“, alături de Teatrul Mare, se 
află teatrul celui mai mic spectator : 
Teatrul Central de Copii. Anul acesta, 


teatrul îşi va sărbători 40 de ani de 
activitate. Faptul că a fost înființat 
în 1921, la numai cîțiva ani după 
revoluție, reflectă importanța deose- 
bită ce se acordă în U.R.S.S. micului 
spectator. Datorită grijii cu care a 
fost îndrumat, datorită ajutorului mul- 
tilateral pe care l-a primit din partea 
statului sovietic, precum şi datorită 
entuziasmului colectivului, Teatrul 
Central de Copii este astăzi nu numai 
unul din cele mai importante, dar 
şi unul din cele mai bune teatre ale 
Moscovei 

Văzînd cîteva dintre spectacolele 
teatrului şi discutînd cu membrii co- 
lectivului, poți uşor să-ți dai seama 
care este ideea directoare ce stă la 
baza activității teatrului şi pe care 
o simți vie în toate compartimentele 
de muncă, în toate manifestările sale. 
Micii spectatori frecventează teatrul 
de la o vîrstă fragedă: 5—6 ani pînă 
spre 16—17 ani, adică în plină peri- 
oadă de formare a personalității lor. 
TȚinînd seamă de aceasta, teatrul își 
propune : pe de o parte, să contribuie 
cît mai eficient la formarea unui bun 
cetățean, venind astfel în sprijinul 
educatorilor din şcoală şi din orga- 
nizuțiile pioniereşti, iar pe de altă 
parte, urmăreşte formarea gustului 
artistic, a dragostei pentru cultură 
și artă, formarea unui viitor spectator 
cultivat şi exigent. Iată deci că tea- 
trul merge alături de şcoală — cu 
care de altminteri are strînse legă- 
turi — avînd un caracter pedagogic, 
adică propunîndu-și să ofere micului 
spectator reprezentări bine precizate 
asupra diferitelor aspecte ale vieţii 
şi moralei societăţii sovietice, căutind 
să nască şi să dezvolte în el calită- 
țile de bază ale unui destoinic cetă- 
tean. 


CUM SE FACE UN REPERTORIU 


Una din primele şi cele mai dificile 
probleme care s-au pus în fața tînă- 
rului teatru pentru copii, acum 40 
de ani, a fost problema repertoriului. 
Dramaturgia pentru copii şi tineret 
lipsea cu desăvîrşire. În vederea 

creării unor texte dramatice pentru 
copii, teatrul și-a propus atragerea 
unor dramaturgi reputați şi, în același 
timp, atragerea spre dramaturgie a 
prozatorilor şi poeților care scriu 
despre viaţa tineretului şi copiilor. 

Primul pas a fost legarea scriitorilor 
de viața teatrului. Foarte mulţi dintre 
ei au devenit membri ai consiliului 
artistic, participind la repetiţii, la 
consfătuirile teatrului, la discuţiile 
cu spectatorii, cu pedagogii şi profe- 
sorii. În felul acesta, mulți au în- 
teles practic, prin contact direct cu 
micii spectatori, cît de importantă 
este problema dramaturgiei pentru 
cei mici. Acum, teatrul are în jurul 
său un grup de dramaturgi devotați, 
dintre cei mai valoroşi. Sînt de 
amintit : Rozov, Mihalkov, Kuznețov, 
Marşak etc. Teatrul a obținut suc- 
cese şi în munca de recrutare de noi 
dramaturgi, pe care a dus-o printre 
prozatori şi poeţi. Astfel s-au născut 
— prin colaborare directă cu teatrul 
— Prietenul meu Kolka, prima piesă 
a prozatorului Alexandr Hmelik, și 
prima piesă a  prozatoarei Nina 
Ivanter, Foștii copii. Munca teatrului 
cu scriitorii a avut deci bune rezul- 
tate. Acum, în repertoriul permanent 
sînt înscrise peste 25 de titluri de 
piese, în mare majoritate piese sovie- 
tice contemporane. 

Repertoriul teatrului cuprinde trei 
grupe de piese, care se adresează res- 
pectiv celor trei categorii de specta- 
tori: preșcolarii, pionierii şi tinerii 
pînă la 16—17 ani. Pentru cei mai 
mici spectatori. ai săi, teatrul joacă 
în special basme, şi cei mai populari 
dramaturgi pentru acest public sînt 
Marșak şi Șvarţ. Nu sînt neglijate 
nici basmele şi nici legendele altor po- 
poare. Una din iniţiativele valoroase 
a fost aducerea pe scenă a literaturii 
popoarelor de curînd eliberate de sub 
jugul colonial (India, Indonezia). 

Pentru cea de a doua categorie de 
spectatori, şcolarii din clasele mai 
mici, teatrul prezintă Sombrero, Prie- 
tenul meu Kolka, Cravata roșie etc., 
în special piese închinate vieţii pio- 
nierilor. 

Pentru a treia categorie de specta- 
tori, cei de 15—17 ani, se prezintă 
piese care vorbesc despre desăvir- 
şirea tinărului sovietic, despre trecerea 
lui la o viaţă independentă. În 
această categorie intră piese ca În- 
tr-un ceas bun, Bătălie inegală, În 
căutarea bucuriei de Rozov, Te voi 
găsi de Uspenskaia şi Oşanin, ca și 


piesa romînească a lui Stoenescu şi 
Sava : Nota zero la purtare (care se 
joacă deja de trei ani) şi multe altele. 

Dramaturgia clasică rusă şi univer- 
sală e de asemenea prezentă în re- 
pertoriul teatrului prin: Prea multă 
minte strică de Griboiedov, Suflete 
moarte de Gogol, Boris Godunov de 
Puşkin, Burghezul gentilom de 
Molière etc. Aceste spectacole au ca 
scop îmbogățirea culturii tînărului 
spectator cu marile valori clasice ale 
dramaturgiei. 

„Pentru viitor — îmi spunea într-o 
discuție N. A. Morgunova, secretara 
literară a teatrului — ne propunem 
să montăm cîteva spectacole ştiinți- 
fico-fantastice. Primii paşi în această 
direcţie s-au şi făcut. La cererea tea- 
trului, poetul Valentin Berestov şi 
prozatorul Iosif Dick au început să 
scrie pentru noi două piese despre 
zborul omului în Cosmos“. 


PENTRU CEI MICI, O ARTĂ MARE! 


Am văzut la acest teatru patru 
spectacole : Ramaiana, Sombrero, Prie- 
tenul meu Kolka şi Foştii copii. 
Primul lucru care m-a izbit a fost 
marea bogăție și diversitate de mij- 
loace de expresie a actorilor. Se 
simte din prima clipă — ca o carac- 
teristică principală a colectivului — 
munca de perfecţionare care se duce 
în teatru zi de zi. Actorii teatrului 
interpretează copii, oameni maturi, 
animale, eroi ai teatrului clasic, cîntă, 
dansează, execută scene de panto- 
mimă, scene de luptă, cu aceeași uşu- 
rinţă, cu aceeași dăruire şi măiestrie 
artistică. Lucrul acesta e de-a dreptul 
uimitor. 

Spectacolul Ramaiana are la bază 
textul poemului clasic indian, drama- 
tizat și adaptat de N. R. Guseva. Re- 
gizorul spectacolului, maestrul emerit 
al artei din R.S.FS.R., Kolesaev, a 
urmărit transmiterea valorilor poetice 
ale textului prin mijloacele cele mai 
simple, mai accesibile micului spec- 
tator, fără să se îndepărteze însă de 
modalitățile tradiționale ale teatrului 
indian. În spectacol, mișcarea e stili- 
zată pînă la geometrism, scene de 
pantomimă preced fiecare tablou, sce- 
nele de luptă sînt adevărate momente 
coregrafice ; totul însă, descărcat de 
simbolistica complicată a dansului 
claşic indian, rămîne perfect inteli- 
gibil şi accesibil. Important e faptul 
că toate aceste sarcini deosebit de 
dificile sînt cu succes rezolvate de 

actorii teatrului. Din convorbirile 
avute cu cîțiva dintre ei, am aflat 
că în tot timpul pregătirii specta- 
colului, actorii au lucrat zilnic ore 
întregi cu un maestru de balet şi că 
fiecare mişcare a fost îndelung cize- 
lată. Rezultatul acestei munci migă- 
loase şi pasionate a fost un spec- 
tacol echilibrat, perfect finisat şi plin 
de suflu poetic. La acest spectacol, 
holul mare al teatrului era împodobit 
cu numeroase fotografii de 

şi monumente indiene, fotografii după 
picturi murale şi schiţe de personaje 
în mișcare (principalele atitudini ale 
dansului clasic indian) ; de asemenea, 
un panou de fotografii prezenta vi- 
zita tovarăşului Hruşciov în India. 
Toate acestea pregăteau pe micul 
spectator în vederea spectacolului, și 
în acelaşi timp, îmbogăţindu-i cunoş- 
tințele de cultură într-o formă atrac- 
tivă, îl introduceau în imediata ac- 
tualitate. În pauză, grupuri de copii 
căutau să recunoască în fotografiile 
de pe pereți, eroul preferat, decorul 
în care acesta a trăit. În felul acesta, 
teatrul oferea tînărului spectator nu 
numai un spectacol, ci o sumă de date 
prețioase și atractiv prezentate despre 
cultura şi arta indiană. 

Despre Prietenul meu Kolka, unul 
din cele mai bune spectacole care 
se joacă pe scenele Moscovei, s-a mai 
scris, aşa că n-aş vrea să mă mai 
opresc asupra valorilor morale ale 
piesei, asupra conţinutului ei edu- 
cativ. Socot însă că ar trebui subli- 
niată încercarea îndrăzneață a tină- 
rului şi talentatului regizor A. B. 
Efros de a obişnui pe tînărul spec- 
tator cu legile convenției teatrale. 
Totul în spectacol (schimbările de 
decor, de loc, de timp) se face la ve- 
dere. Spectacolul începe în curtea unei 
şcoli. Turnanta, pe care sînt montate 
diferite aparate de gimnastică, se 
roteşte încet. La aceste aparate, ne- 
mişcați, în atitudini caracteristice de 
joc, stau elevii. În scenă intră o fetiță 
care se adresează de la rampă spec- 
tatorilor : „Clasa a 6-a B e în re- 
creație“. În această clipă, totul se 
însuflețeşte : elevii clasei a 6-a B se 
joacă. Se termină primul tablou. 
Aceeaşi fetiță vine la rampă şi 
anunță: „Recreația s-a terminat, 
mergem în camera pionierului“. Acum, 
elevii din curte aduc, continuindu-şi 
jocul, rîzînd şi glumind, scaune, mici 
panouri, material didactic, pe care le 
așază pe scenă, şi iată că pe nesim- 
țite, fără să ieşim nici o clipă din 


atmosfera tinerească şi vioaie a pri- 
mului tablou, ajungem în „camera 
pionierului“. Procedeul se repetă pe 
tot parcursul spectacolului şi aceste 
mici  intermedii excelent executate 
asigură continuitatea acțiunii scenice. 

Dar inovaţia regizorală a lui Efros 
nu se opreşte aici. Slujind ideea edu- 
cativă a piesei, el nu se fereşte să 
oprească în anumite morhente acțiunea 
scenică, lăsînd în mișcare doar perso- 
najele care în acea clipă poartă sarci- 
nile cele mai importante. E de o mare 
frumuseţe şi putere de convingere 
finalul piesei, rezolvat pe această linie 
a concentrării atenției spectatorului 
asupra acțiunii principale, semnifi- 
cative. Clasa e din nou în recreaţie. 
La un moment dat însă, toți se opresc, 
devenind doar un fundal decorativ 
pentru cele două personaje importante 
care intră în scenă: Kolka şi instruc- 
torul de pionieri. Aceştia se apropie 
încet unul de altul; instructorul îi 
înapoiază lui Kolka cravata roşie, pe 
care acesta o leagă de gît cu două 
noduri, strîns, de parcă ar vrea să 
n-o mai piardă niciodată. 

Socot că, fără să cadă în intelec- 
tualism sau convenție gratuită, acest 
spectacol, prin  rezolvările lui, este 
unul dintre cele mai importante în 
campania pe care teatrul o duce 
pentru formarea gustului artistic al 
tînărului spectator. 

În marea majoritate a spectacolelor 
acestui teatru apar  personaje-copii. 
Pentru interpretarea lor, teatrul fo- 
losește două soluţii: actrițe cu bo- 
gată experienţă scenică ce interpre- 
tează curent roluri de copii (joacă 
în travesti) şi copii foarte apropiaţi 
ca virstă de majele pe care le 
interpretează. În acest scop, pentru 
a evita diletantismul şi întîmplarea, 
teatrul a înfințat o şcoală, așa-numitul 
„studio“, în care sînt primiţi copii cu 
aptitudini pentru teatru, care au ter- 
minat clasa a X-a şi care capătă aici, 
timp de trei ani, cunoştinţe temeinice 
de arta actorului, istoria teatrului şi 
istoria artelor, de la regizorii, actorii 
şi pedagogii teatrului. Din anul doi 
de studii, acești copii capătă roluri 
în spectacolele teatrului. În specta- 
colul Prietenul meu Kolka, toate ro- 
lurile elevilor sînt interpretate de 
elevii studioului. Rezultatul este mai 
mult decit bun. Această distribuţie a 
asigurat spectacolului o autenticitate 
și prospețime care sprijină efectiv 
valorificarea ideilor piesei. 

TEATRUL CONTINUA ŞCOALA 


Teatrul nu se limitează însă la 
munca de creare a spectacolelor. El 
duce o foarte însemnată parte a 
activității sale în mijlocul spectato- 
rilor, cu ajutorul a trei pedagogi an- 
gajați în acest scop. 

În teatru există deja tradiţia orga- 
nizării unui activ, format din cei mai 
buni spectatori. Membrii activului sînt 
recrutaţi dintre elevii claselor VIII—X. 
Scopul principal al teatrului în munca 
sa cu activul nu este numai dezvol- 
tarea gustului pentru teatru, ci dez- 
voltarea personalității copilului şi a 
gustului său pentru frumos, pentru 
artă şi cultură în general. Copiii se 
întîlnesc în teatru de două ori pe 
săptămînă şi, sub conducerea peda- 
gogilor, discută despre teatru, dese- 
nează, scriu articole şi chiar mici 
cronici despre spectacolele pe -care 
le-au văzut. Uneori, impresiile micilor 
spectatori sînt de un real folos acto- 
rilor şi regizorilor pentru îmbunătă- 
ţirea spectacolelor. Cînd teatrul pre- 
gătește o piesă din dramaturgia unei 
ţări străine, activul se pregătește şi 
el citind despre ţara respectivă, 
despre literatura şi oamenii ei. În 
alte cazuri, munca se poartă şi după 
vizionarea unui spectacol. Ramaiana 
i-a impresionat mult pe micii specta- 
tori şi ei s-au apucat cu seriozitate 
să citească literatură indiană. Au 
organizat chiar şi o expoziţie de de- 
sene cu subiecte din poemul indian. 
În activ lucrează pînă acum copii din 
100 de şcoli din Moscova, şi de re- 
ținut este faptul că ei au devenit pro- 
pagandiști ai teatrului printre colegii 
lor. Se remarcă, de pe acum, că elevii 
acestor 100 de şcoli sînt spectatori 
mai buni decit ceilalți (asta datorită 
muncii membrilor activului). 

În cadrul activului sînt anumiţi 
copii care îndrăgesc cu osebire pro- 
blemele de teatru. Aceştia formează 
un cerc mai restrins — cercul de 
teatru — care duce o activitate deo- 
sebită. În primul an se ocupă de pro- 
blemele teatrului pentru copii. Citesc 
piesele prezentate şi discută specta- 
colele (uneori împreună cu întreg 
colectivul de actori). Se discută de 
asemenea ideile, mesajele spectacolelor. 
Una din temele lor preferate este 
„cum trebuie să fie un tînăr sovietic“, 
şi discuţiile sînt pasionate, nu bazate 
pe generalităţi, ci pe exemple din 
viața lor, din cărți şi spectacole. în 
anul II şi III încep discuţii despre 
spectacolele altor teatre din Moscova. 

De curînd, teatrul a organizat vizio- 
narea și discutarea spectacolului Po- 
veste din Irkutsk cu membrii cercului 
de teatru. De asemenea, la Casa Artiș- 
tilor se organizează periodic pentru 
membrii cercului, lecţii de istoria tea- 
trului, pictură, muzică. 

Paralel cu toate acestea, teatrul 
mai stabilește şi o strinsă legătură 
cu educatorii : directori de şcoli, pro- 
fesori, părinți. De două ori pe an se 
organizează ziua directorilor de şcoală, 
a profesorilor și a părinţilor. În aceste 
zile teatrul se sfătuieşte cu aceştia 
despre repertoriul trecut şi despre 
planurile sale de viitor. 


În ceea ce privește Teatrul Comso- 
molului Leninist din Moscova, am să 
încep prin a cita opinia primului re- 
gizor al teatrului, B. N.  Tolmazov, 
artist al poporului al RSFSR, 
despre specificul teatrului de tineret. 

„Spectatorii noştri — spunea Tol- 
mazov — sînt tineri între 17 şi 26 de 
ani. Asta spune de la început foarte 
mult. Este publicul cel mai entuziast 
şi cel mai dificil în același timp. E 
vîrsta marilor elanuri, a setei de cu- 
noaștere, a marilor generozități, dar 
e totodată vîrsta marilor încăpăţinări. 
Spectatorii noştri se interesează de 
tot ce e legat de viaţă, de la dragoste 
şi prietenie şi pînă la zborurile inter- 
planetare, dar ei au în toate aceste 
probleme părerile lor proprii, admit 
să fie contraziși, dar nu admit să li 
se țină lecţii, să fie dăscăliţi, să se 
pună în coada fiecărei dezbateri un 
rezumat moralizator. Ei vor să tragă 
singuri concluzia, să aibă satisfacția 
că au descoperit-o şi nu să le fie 
virită pe gît. Dorim ca spectacolele 
noastre să mulțumească pe spectatori 
şi să-i ajute. Teatrul nostru va fi deci 
un teatru exclusiv contemporan şi 
un teatru de dezbatere, de proble- 
matică contemporană, un teatru agi- 
tatoric, viu, cu tendința de a pă- 
trunde imediat în mijlocul spectato- 
rilor, de a naște poziţii, reacţii, pă- 
reri, şi nu un teatru academizant, 
doctoral, didactic“. 


TEATRUL, LABORATOR AL CREAȚIEI 
DRAMATICE 


Repertoriul Teatrului Comsomolului 
Leninist este alcătuit exclusiv din 
piese contemporane, Marea majori- 
tate o formează piesele originale (90%). 


e asii cdi 


Se joacă şi piese din dramaturgia 
țărilor de democraţie populară, sau 
piese occidentale contemporane. 
Acum, repertoriul permanent al tea- 
trului cuprinde peste 15 piese, din 
care cităm : Familia de Popov, Fraţii 
Erşov de Kocetov, Tovarăşi roman- 
tici de Sobol, Virstă primejdioasă 
de  Nariniani, Ani de pribegie de 
Arbuzov, Flori vii de Pogodin, piesa 
maghiară Cu ochii legați de Istvan 
Feher etc. După cum se vede, teatrul 
joacă piese ale unor dramaturgi 
reputați, ca Pogodin şi Arbuzov, dar 
duce în același timp o mare cam- 
‘panie de descoperire de autori dra- 
matici, de încurajare a tinerilor dra- 
maturgi. Teatrul are deja un grup de 
tineri dramaturgi cu care lucrează 
şi care şi-au reprezentat aici primele 
piese:  Nariniani, Sobolev, Ustinov, 
Veițler, Mişarin etc. E de subliniat 
faptul că teatrul nu are față de dra- 
maturgi o poziţie pasivă, nu așteaptă 
de la ei piesele, ci le cere, le co- 
mandă, oferind dramaturgilor temele. 
Aceasta este o practică firească a 
teatrului, ea rezultă din sarcina pe 
care şi-a luat-o de a fi nu numai 
contemporan, dar și actual, de a re- 
flecta probleme de cea mai arzătoare 
actualitate. Teatrul ajută pe drama- 
turgi să descopere temele actualităţii 
chiar în mijlocul tineretului, al spec- 
tatorilor.  Desele deplasări ale tea- 
trului în fabrici, uzine, colhozuri, 
turneele în ţară, sînt: întotdeauna în- 
soţite de dramaturgi, care cu această 
ocazie cunosc problemele care-i inte- 
resează pe spectatori. Directorul tea- 
trului sublinia într-o discuție că 
piesele: Virstă primejdioasă şi Hamlet 
din apartamentul 13 — piese care 
dezbat problema lichidării unor mani- 
festări ușuratice şi cosmopolite din 
rîndul tineretului şi, respectiv, lupta 
pentru o înaltă morală comunistă — 
au fost scrise și puse în scenă pentru 
că, din discuţiile purtate de teatru şi 
dramaturgi cu spectatorii, a  reieșit 
necesitatea abordării acestor teme. 
Acum, teatrul proiectează un turneu 
în regiunea pămiînturilor desţelenite ; 
turneul va fi însoţit de tînărul dra- 
maturg Igor Sobolev. Fără îndoială 
că în urma acestei călătorii se va 
naşte o nouă piesă. Noile piese sovie- 
tice, scrise din îndemnul şi cu aju- 
torul teatrului pe cele mai importante 
teme ale actualității, sînt marea miîn- 
drie a teatrului. Toate aceste piese 
poartă un subtitlu care consemnează 
aportul teatrului la naşterea lor: 


< 


„Versiune scenică a Teatrului Com- 
somolului Leninist“. 


LANSIND IDEEA ÎN PUBLIC... 


Am văzut la acest teatru trei spec- 
tacole, ultimele premiere ale tea- 
trului : Virstă primejdioasă de Nari- 
niani, Hamlet din apartamentul 13 de 
Veiţler şi Mişarin, şi Flori vii de 
Pogodin. Spectacolele abordează pro- 
bleme de acută contemporaneitate. Ele 
au fost tratate de regizorii teatrului 
în maniere foarte deosebite. Astfel, 
în Vîrstă primejdioasă, regizorul Stein 
satirizează, cu mijloacele vodevilului, 
manifestările cosmopolite care apar 
în rîndurile tineretului. Ritmul spec- 
tacolului este alert, caracterele dife- 
rențiate prin tonuri tari; decorul 
montat pe o turnantă ce se învirtește 
la vedere creează mereu locuri noi 
de joc, punînd actorii în situații 
mereu noi. Toate acestea au ca re- 
zultat un spectacol plin de vioiciune, 
umor și farmec, în care ascuțişul sa- 
tirei este cu dibăcie condus. 

Regizorul Remez tratează cu totul 
altfel spectacolul Hamlet din aparta- 
mentul 13. Tema contactului adoles- 
centului cu viața, cu aspectele ei îna- 
intate şi cu aspectele înapoiate, cere 
gravitate, simplitate. Într-un decor 
unic, neutru, actorii evoluează eco- 
nomisind la maximum mişcarea, cău- 
tînd mereu expresia simplă, sobră, 
lapidară. Scene de mare frumuseţe 
se compun în spectacol prin asocierea, 
de pildă, a unei proiecţii cu o anu- 
mită replică sau cu o atitudine bine 
surprinsă a actorului. 

Flori vii, pusă în scenă de primul 
regizor al teatrului, Tolmazov, se ca- 
racterizează prin adincirea amănun- 
țită a situaţiilor scenice, prin urmă- 
rirea atentă, minuțioasă, a  adevă- 
rului vieții. Tema formării şi desă- 
vîrşirii unei brigăzi de muncă co- 
muniste este privită de regizor ca o 
dezbatere de probleme de etică, de 
atitudine față de muncă. 

Toate aceste trei spectacole, deşi 
tratate în maniere foarte deosebite, 
au o trăsătură comună evidentă care 
le situează în cadrul aceluiaşi profil. 
Sînt spectacole agitatorice, care se 
adresează direct publicului. Se joacă 
foarte mult pe prosceniu și în sală, 
iar la actori se simte deprinderea de 
a lansa, a „arunca“ ideile direct pu- 
blicului. Şi publicul reacţionează ad- 
mirabil. Directorul teatrului ne-a 
atras atenția cu multă satisfacție 

asupra reacțiilor sălii: „Cind specta- 
torii noștri sînt  înfierbîntaţi, cînd 
discută, cînd se pasionează de pro- 
blemele ridicate de spectacole, con- 
siderăm că ne-am îndeplinit sarcina“ 
— spunea el. 

Această „aruncare“ a ideilor spec- 
tacolului în sală se realizează prin 
jocul deschis, curat, lipsit de artificii, 
al actorilor, prin lupta dusă de în- 
tregul colectiv împotriva  academis- 
mului, meșteșugărismului, rutinei. 


SPECTATORII DETERMINĂ LINIA | 
DE ACTIVITATE A TEATRULUI 


Începuturile atragerii spectatorilor 
în jurul teatrului au fost dificile. Pri- 
mul pas a fost organizarea discuţiilor 
după spectacole. Acest lucru însă nu 
s-a făcu la spectacole speciale, săr- 
bătoreşti, prezentate cu acest scop. Nu. 
După un spectacol obișnuit, un actor 
ieșea la rampă şi ruga spectatorii care 
au a le comunica impresii, să rămînă 
în sală. Nu întotdeauna rămîneau 
mulţi, și chiar din aceştia numai o 
mică parte vorbeau deschis, sincer, 
despre problematica piesei și calitățile 
sau defectele spectacolului. Aceștia au 
fost totuși primii prieteni. De atunci 
ei s-au înmulțit mereu și au devenit 
nu numai propagandiști ai teatrului în 
rîndurile tovarășilor lor de muncă, dar 
sînt şi cea mai eficace legătură pe 
care teatrul o are cu masa spectatori- 
lor: Prin aceşti prieteni teatrul ajunge 
să cunoască părerea spectatorilor, pre- 
ferinţele lor. Dar teatrul nu s-a mulțu- 
mit să-şi apropie spectatorii odată ve- 
niți în sala de spectacol, el a pornit 


în căutarea spectatorului, prin uzine, 
în fabrici, în colhozuri. Teatrul joacă 
în cluburile întreprinderilor, dar mai 
mult decît atît, joacă fragmente din 
piese chiar la locul de muncă, în ate- 
liere, în timpul pauzei de prînz. În fe- 
lul acesta, colective întregi au prile- 
jul să cunoască teatrul, să-l ajute, să-l 
îndrăgească. Scriam mai sus, şi aş vrea 
să întăresc aici, că piesele Virstă pri- 
mejdioasă şi Hamlet din apartamentul 
13 au fost, ca să spun aşa, „comanda- 
te“ autorilor de către spectatori, 

Teatrul are acum o listă a prieteni- 
lor, listă care se măreşte mereu. Cu 
aceşti prieteni teatrul păstrează o 
strinsă legătură. De pildă: toţi prie- 
tenii primesc prin poștă la locul de 
muncă afişele teatrului. Un grup de 
10—12 dintre prietenii cei mai apro- 
piaţi (să nu se creadă că e vorba de 
critici, ziarişti sau oameni de artă, ci 
de muncitori din întreprinderi) sînt 
invitaţi să participe la toate etapele 
de pregătire a unui spectacol: discu- 
ţia din consiliul artistic, lectură, re- 
petiţii de mișcare, vizionare şi, în sfir- 
şit, premiera. Acestea sînt doar cîteva 
din mijloacele prin care se realizează 
legătura teatrului cu spectatorii săi. 

Vorbind despre importanța - legătu- 
rilor dintre teatru şi spectatorii săi, 
directorul teatrului, A. A. Kolevatov, 
ne spune : „Teatrul nostru nu-şi poate 
duce munca în afara preocupărilor, 
dorințelor, problemelor- ` spectatorilor 
noştri. Așa privind lucrurile, legăturile 
pe care le avem cu spectatorii noştri, 
nu numai că ne ajută, dar ne și de- 
termină, ne trasează linia principală 
de acţiune“. 

Radu Penciulescu 

ŞI EU AM FOST LA ESTRADĂ... 


CUGETĂRI DE SPECTATORI 


= Păstrarea contramărcii la spectacol e recomandabilă nu 
ý numai pentru controlul biletelor, ci şi pentru cei care ar 
dori să-şi noteze textul integral al revistei. 


A Din programul coregrafic numai costumele aveau ceva 
Z / i „plastic“ (polivinilin). 
Auh A 


După partea muzicală, simt deseori manifestări aste- 
nice: nu țin minte nimic. 


În ceea ce priveşte autorii, conducerea teatrului are 
„mînă“ bună, dar o singură „mînă cu 5 degete“ e suficientă 
pentru a-i număra pe acei care scriu invariabil în acest gen. 


— Sînt multe fete tinere în noul spectacol ! 
— Spui adevărul ? 
— Adevărul... „gol, goluț“. 


“pe Cîte picioare etalate în ultimul spectacol şi, totuși, ver- 
surile șchioapătă ! 


— Ce lipsă de dicțiune la dizeuri. Nu înţeleg nimic 
din ce cîntă. 
— O fi o stratagemă a textierilor... 


Între spectacolele de estradă care se joacă în grădini, 
şi decoruri există o legătură logică: ambele au mult „zar- 
zavat“. 


Nicăieri nu se practică mai frecvent „preluarea moş- 
tenirii clasice“ decît la Estradă (în ceea ce priveşte glumele). 


Termeni de specialitate : 

Comedie muzicală : poveste cu... cîntec. 

Concert-spectacol : orchestra se dă în... spectacol. 

Estradă pe teme locale: autor bucureștean care scrie 
pentru un teatru muzical din provincie o revistă cu aspecte 
locale. S-a documentat din ghidul oraşului respectiv ! 


A], P: 


TEATRUL NAȚIONAL. „|. L. CARAGIALE” 
STAGIUNEA 1960—1961 


În repertoriu: 


SALA COMEDIA 


O scrisoare pierdută de I. L. Ca- 
ragiale 
Regia: Sică Alexandrescu 
Învierea, dramatizare după Lev 
Tolstoi 
Regia: Vlad Mugur 
Cuza Vodă de Mircea Şfefănescu 
Regia: Sică Alexandrescu 
Poveste din Irkutsk de A. Arbuzov 
Regia: Radu Beligan 
Cidul de Corneille 
Regia: Mihai Berechet 
Regele Lear de W. Shakespeare 
Regia: Sică Alexandrescu 
A treia, patetica de N. Pogodin 
Regia: Moni Ghelerter 
Tragedia optimistă de Vs. Viş- 
nevski 
Regia: Vlad Mugur 
Apus de soare de B. Delavrancea 
Regia: M. Zirra 
Discipolul diavolului de G.B.Shaw 
Regia: Al. Finţi A 
Cind scapătă luna de Horia Stancu 
Regia : Vlad Mugur 
Oameni care tac de Al. Voitin 
Regia: Mihai Berechet 
Siciliana de Aurel Baranga 
Regia : Sică Alexandrescu 
Anna Karenina după L. Tolstoi 
Regia : Moni Ghelerter 


SALA STUDIO 


Năpasta de I. L. Caragiale 
Regia: Miron Niculescu 


Parada de Victor Eftimiu 


Regia: Mihai Berechet 
Titanic Vals de Tudor Muşatescu 

Regia : Sică Alexandrescu 
Bădăranii de Carlo Goldoni 

Regia: Sică Alexandrescu 
Maria de Vasile Iosif 

Regia: Moni Ghelerter 
Tartuffe de Molière 

Regia: lon Finteşteanu 


Surorile Boga de H. Lovinescu 
Regia: Moni Ghelerter 


Hangița de Carlo Goldoni 
Regia: Sică Alexandrescu 

Dezertorul de Mihail Sorbul 
Regia: Miron Niculescu 

Judecătorul din Zalameea 


de Calderon 
Regia : Dinu Cernescu 


Ascultă-ţi inima de Al. Korneiciuk 
Regia: Al. Finţi 


Milionarii de Ion Istrati 


Regia: Lia Niculescu 


în pregătire: 


-Bolnavul închipuit de Molière 


Vlaicu Vodă de Alexandru Davila 


Macbeth de W. Shakespeare 
Neamurile de Teofil Buşecan 


Regia: Sică Alexandrescu 
Regia: Miron Niculescu 
Regia : Mihai Berechet 
Regia: lamandi Şerban 


AGENŢIA DE BILETE: Calea Victoriei 42—Telefon 14.71.71 

